title: রিপাবলিকান পার্টি (যুক্তরাষ্ট্র)

text: রিপাবলিকান পার্টির গোড়ার দিকের আদর্শের পরিচয় পাওয়া যায় তাদের ১৮৫৬ সালের স্লোগান "মুক্ত শ্রম, মুক্ত ভূমি, মুক্ত লোক সরবরাহ" থেকে। "মুক্ত শ্রম" বলতে এখানে রিপাবলিকান দলের দাস-প্রথা বিরোধী মনোভাব এবং শিল্পী কারিগর ও ব্যবসায়ীদের কর্মের স্বাধীনতা বুঝায়। "মুক্ত ভূমি" বলতে এখানে প্রকৃত কৃষকদের তাদের ভূমি ফেরত দেওয়া এবং দাস-মালিকদের চাষাবাদের ভূমি কেনা থেকে তাদের বাধা দেওয়াকে বুঝায় যাতে করে দাস-মালিকরা যেন দাস দিয়ে তাদের আবাদি জমির চাষাবাদ করতে না পারে। রিপাবলিকান পার্টি সেই সময় দাস-প্রথার সম্প্রসারণ রোহিত করার জন্য আপ্রাণ সংগ্রাম করেছিলো। ফলশ্রুতিতে যুক্তরাষ্ট্রে দাস-প্রথার মেরুদন্ড ভেঙ্গে পড়ে এবং নীরিহ দাস-দাসীদের ব্যাক্তিস্বাধীনতা পুনরুদ্ধার হয়ে মানুষ হয়ে তারা আবার বাঁচতে শুরু করে।


title: রিপাবলিকান পার্টি (যুক্তরাষ্ট্র)

text: রিপাবলিকান পার্টি হচ্ছে ব্যবসায় বান্ধব রাজনৈতিক দল। তারা সেই সময় স্বর্ণের মানদন্ডে অর্থ-ব্যবস্থা এবং উচ্চ শুল্ক ব্যবস্থা আরোপে বিশ্বাসী ছিলো যাতে করে যুক্তরাষ্ট্রের অর্থনৈতিক উন্নয়ন, উচ্চ মজুরী এবং উচ্চ মুনাফা অর্জন করা সম্ভবপর হয়। এছাড়াও রিপাবলিকান পার্টি মার্কিন সৈনিকদের উত্তর বেতনের (পেনশন) ব্যবস্থা এবং হাওয়াই অঙ্গরাজ্যকে সাফ্যলের সাথে যুক্তরাষ্ট্রের সাথে একীভূত করেছিলো।


title: রিপাবলিকান পার্টি (যুক্তরাষ্ট্র)

text: ২০০৮ সালের মার্কিন রাষ্ট্রপতি নির্বাচনে অ্যারিজোনার সিনেটর জন ম্যাককেইন রাষ্ট্রপতি হিসেবে এবং অ্যালাস্কার গভর্ণর সারাহ প্যালিন ভাইস প্রেসিডেন্ট পদে রিপাবলিকান দল থেকে প্রার্থীতা অর্জন করেন। কিন্তু শেষ অব্দি নির্বাচনী দৌড়ে তারা ইলিনয় রাজ্যের তৎকালীন সিনেটর বারাক ওবামা এবং ডেলাওয়্যার রাজ্যের সিনেটর জো বাইডেনের কাছে হেরে যায়। তবে ২০০৯ সালে রিপাবলিকান দল থেকে ক্রিস ক্রিসটি এবং বব ম্যাকডোনেল নিউ জার্সি এবং ভার্জিনিয়া রাজ্যে নির্বাচনে জয় লাভ করে গভর্ণর পদে নিযুক্ত হয়।


title: রিপাবলিকান পার্টি (যুক্তরাষ্ট্র)

text: ২০১০ সাল ছিলো রিপাবলিকান দলের জন্য একটি সাফল্যমন্ডিত নির্বাচনী বছর, যেখানে রিপাবলিকান দল থেকে স্কট ব্রাউন ম্যাসাচুসেট্‌স অঙ্গরাজ্যের সিনেট নির্বাচনে জয় লাভ করে। রিপাবলিকান দলের জন্য এই জয় বিশেষভাবে গৌরবাণ্বিত ছিলো কেননা পদটিতে ডেমোক্রেটিক পার্টির কেনেডি-ভ্রাতারা কয়েক দশক ধরে ঐ পদে আসীন ছিলো। সেই বছর নভেম্বরের জাতীয় কংগ্রেশনাল নির্বাচনে রিপাবলিকান পার্টি হাউস অব রিপ্রেজেন্টিটিভে তাদের নিয়ন্ত্রণ ক্ষমতা পুনর্দখল, সিনেটে তাদের আসন সংখ্যা বৃদ্ধিকরণ এবং গভর্ণরশিপে তাদের দলের সংখ্যাধিক্যতা অর্জন করে। পাশাপাশি, রিপাবলিকান দল ডেমোক্রেটিক পার্টি শাসিত অন্তত ১৯ টি অঙ্গরাজ্যের আইনসভার নিয়ন্ত্রণ ক্ষমতা দখল করে।


title: রিপাবলিকান পার্টি (যুক্তরাষ্ট্র)

text: ২০১২ সালের মার্কিন রাষ্ট্রপতি নির্বাচনে রিপাবলিকান দল থেকে রাষ্ট্রপতি পদে প্রার্থীতা দেওয়া হয় ম্যাসাচুসেট্‌স অঙ্গরাজ্যের প্রাক্তন গভর্ণর মিট রমনি এবং উপ-রাষ্ট্রপতি পদে প্রার্থীতা দেওয়া হয় উইসকনসিন অঙ্গরাজ্যের নির্বাচিত প্রতিনিধি পল রায়ান। আর সেই নির্বাচনে ডেমোক্রেটিক পার্টি থেকে পূর্বের বারাক ওবামা আর জো বাইডেন নির্বাচনের জন্য প্রার্থীতা পায়। ২০১২ সালের সেই নির্বাচনে রিপাবলিকান পার্টি এফোর্ড্যাবল কেয়ার এক্ট, উচ্চ বেকারত্ব এবং জাতীয় ঋণ নিরসন সমস্যাকে তাদের নির্বাচনী প্রচারণায় প্রতিশ্রুতি হিসেবে প্রাধান্য দেয়। কিন্তু ২০১২ সালের সেই নির্বাচনেও রমনি আর পল তথা পুরো রিপাবলিকান পার্টি হেরে যায়। সেই বছর মানে ২০১২ সালের জাতীয় কংগ্রেশ্যানাল নির্বাচনেও রিপাবলিকান পার্টি ৭ টি সিট হারায়। শেষতক রিপাবলিকান দল সিনেটে তাদের পূর্বের ক্ষমতা ফিরিয়ে আনতে ব্যর্থ হয় এবং সংখ্যালঘু পদমর্যাদা হিসেবে সিনেটে তাদের কার্যক্রম অব্যাহত রাখতে বাধ্য হয়।


title: রিপাবলিকান পার্টি (যুক্তরাষ্ট্র)

text: কিন্তু ২০১৪ সালের মধ্যবর্তী কংগ্রেশ্যানাল নির্বাচনে রিপাবলিকান পার্টি ৯ টি আসন জিতে সিনেটের নিয়ন্ত্রণভার আবার অর্জন করতে শুরু করে। সেই নির্বাচনে রিপাবলিকান পার্টি হাউস অব রিপ্রেজেনটিভে ২৪৭ টি আসন (৫৬.৮%) আসন এবং ৫৪ টি আসন সিনেটে অর্জন করে। ১৯২৯ সালের ৭১তম আইনসভার পর এটিই রিপাবলিকান দলের সবচেয়ে বড় অর্জন।


title: রিপাবলিকান পার্টি (যুক্তরাষ্ট্র)

text: অভিবাসন নীতি নিয়ে রিপাবলিকানরা দুই অবস্থানে বিভক্ত। প্রথম অবস্থানের রিপাবলিকানদের মতে অভিবাসিদের কাজ করার অধিকার এবং নাগরিকত্ব প্রদান করা উচিৎ। অন্যদিকে দ্বিতীয় অবস্থানের রিপাবলিকানদের মতে, দেশের সীমারেখার নিরাপত্তা জোড়দার করা উচিৎ এবং সকল অবৈধ অভিবাসিদের বিতাড়িত করা উচিৎ। ২০০৬ সালে হোয়াইট হাউস এবং কিছু রিপাবলিকান সিনেটের সমর্থনে অবৈধ অভিবাসীদের নাগরিকত্ব দেওয়ার জন্য অভিবাসি সম্পর্কিত একটি প্রবাসন আইন পেশ করে কিন্তু রিপাবলিকান নিয়ন্ত্রিত হাউস অব রিপ্রেজেন্টিটিভ শেষতক সেই বিলটি পাশ হওয়া থেকে বাধা প্রদান করে।


title: রিপাবলিকান পার্টি (যুক্তরাষ্ট্র)

text: ২০১২ সালে রাষ্ট্রপতি নির্বাচনে রিপাবলিকান পার্টি হারার পর, অভিবাসিদের সাথে বিশেষত ল্যাটিনের অভিবাসিদের সাথে রিপাবলিকানরা একটি বন্ধুত্বপূর্ণ সম্পর্কের আবহ সৃষ্টি করে। অভিবাসীদের ব্যাপারে রিপাবলিকানদের এই উদার নীতি নির্বাচনী পোলে কিছু সমর্থন অর্জনে সাহায্যও করেছিলো। ২০১৩ সালে পোলের রিপোর্ট অনুযায়ী ৬০% রিপাবলিকান সমর্থক রিপাবলিকান দলের অভিবাসীদের নিয়ে এই উদার নীতিকে স্বাগত জানায়।


title: রিপাবলিকান পার্টি (যুক্তরাষ্ট্র)

text: কিন্তু ২০১৬ মার্কিন রাষ্ট্রপতি নির্বাচনে রিপাবলিকানদের আবার উল্টো চিত্র দেখাতে শুরু করে। ২০১৬ সালে মার্কিন রাষ্ট্রপতি নির্বাচনের পদ-প্রার্থী ডোনাল্ড ট্রাম্প ম্যাক্সিকো-যুক্তরাষ্ট্র সীমান্তে একটি দেয়াল নির্মাণের প্রস্তাব করে এবং উক্ত দেয়াল নির্মাণের ব্যয়ভার ম্যাক্সিকান সরকারকে নেওয়ার জন্য আহ্বান করে।


title: রিপাবলিকান পার্টি (যুক্তরাষ্ট্র)

text: নয়-এগারোর হামলার পর থেকেই রিপাবলিকান দলের সদস্যরা সন্ত্রাসবাদের বিরুদ্ধে যুদ্ধের (ওয়ার অন টেরর) ইস্যু নিয়ে "নিউ কন্সার্ভেটিভ নীতি" সমর্থন করে আসছে। এমনকি জর্জ ডব্লিউ বুশ একটি অবস্থানও নিয়েছিলেন যেখানে তিনি উল্লেখ করেছেন, বেআইনী যোদ্ধাদের ক্ষেত্রে জেনেভা কনভেনশন আইন কার্যকরী হবে না। কিন্তু তাঁর এই অবস্থানের বিরুদ্ধে অন্যান্য প্রখ্যাত রিপাবলিকানরা বিরোধিতা করেছিলো এই ভেবে যে, এই ধরনের অবস্থানে আইনের অপব্যবহার হতে পারে।


title: রিপাবলিকান পার্টি (যুক্তরাষ্ট্র)

text: রিপাবলিকান পার্টি যুক্তরাষ্ট্রের সাথে ইসরায়েলের শক্তিশালী বন্ধুত্বপূর্ণ সম্পর্ক সমর্থন করে এবং ইসরায়েলের সাথে অন্যান্য প্রতিবেশি আরবদেশগুলোর সম্পর্ক উন্নয়নের প্রচেষ্টায়ও রিপাবলিকান পার্টি বদ্ধ পরিকর।


title: রিপাবলিকান পার্টি (যুক্তরাষ্ট্র)

text: ২০১৬ সালে রিপাবলিকান পার্টি তাদের দলীয় কর্মপন্থার এক বিবৃতিতে উল্লেখ করেছিলো, "তাইওয়ানের ভবিষ্যৎ সম্পর্কিত সকল ইস্যু শান্তিপূর্ণভাবে আলাপ-আলোচনার মধ্য দিয়ে সমাধান করতে হবে এবং এই আলাপ-আলোচনা অবশ্যই তাইওয়ানের জনগণের অনুকূলে থাকতে হবে।"। ঐ বিবৃতিতে আরো বলা হয়, "চীন যদি শান্তি আলোচনার নীতি সমূহের উলংঘন করে তবে তাইওয়ান রিল্যাশ্যান্স এক্ট এর চুক্তি অনুযায়ী যুক্তরাষ্ট্র নিজেই তাইওয়ানকে তাদের প্রতিরক্ষায় সহায়তা করবে।"।


title: রিপাবলিকান পার্টি (যুক্তরাষ্ট্র)

text: রিপাবলিকান দলের সংখ্যাধিক্য সদস্যরা ধর্মীয় এবং নৈতিক দৃষ্টিকোণ থেকে ভ্রূণ-হত্যার বিরোধিতা করে। ২০১২ সালে রিপাবলিকান পার্টি ভ্রূণ হত্যা বন্ধের জন্য একটি কর্ম-পন্থা অনুমোদন করে।


title: রিপাবলিকান পার্টি (যুক্তরাষ্ট্র)

text: যদিও রিপাবলিকানরা বৈজ্ঞানিক গবেষণায় সরকারের পৃষ্ঠপোষকতা সমর্থন করে কিন্তু কিছু সদস্যরা সক্রিয়ভাবে কেন্দ্রীয় সরকারের ভ্রূণ-কোষ গবেষণার এই পৃষ্ঠপোষকতার বিরোধিতাও করে। কেননা, এই ধরনের গবেষণা করতে গেলে মানব ভ্রূণকে নষ্ট করতে হয়।


title: রিপাবলিকান পার্টি (যুক্তরাষ্ট্র)

text: রিপাবলিকান পার্টি আগ্নেয়াস্ত্র মালিকানা সম্পর্কিত অধিকার সমর্থন করে এবং আগ্নেয়াস্ত্র বিরোধী আইনের বিরোধিতা করে।


title: রিপাবলিকান পার্টি (যুক্তরাষ্ট্র)

text: রক্ষণশীল রাজনৈতিক দল হিসেবে রিপাবলিকান পার্টি সমকামীদের অধিকার সম্পর্কিত সমস্ত আন্দোলনের বিরোধিতা করে। অনেকের মতে ২০০৪ সালে জর্জ বুশের নির্বাচনে দ্বিতীয়বার জয়ী হওয়ার নেপথ্যে রিপাবলিকান পার্টির সমকামী বিরোধিতা নীতি বিরাট ভূমিকা রেখেছিলো। ২০০৪ এবং ২০০৬ সালে সংসদের রিপাবলিকান নেতারা কেন্দ্রীয় সরকার কর্তৃক একটি বৈবাহিক আইন সংশোধনের ব্যবস্থা নিয়েছিলো যেটি ছিলো সমকামীদের অধিকার পরিপন্থী। কিন্তু পর্যাপ্ত পরিমাণ ভোটের অভাবে রিপাবলিকানদের বৈবাহিক আইন সংশোধনের সেই প্রচেষ্টা ধোপে টিকে নি। ২০১০ সালে যুক্তরাষ্ট্রের কিছু অঙ্গরাজ্যগুলো যখন সমকামীদের বৈবাহিক অধিকারে বৈধতা দান করছিলো, তখন রিপাবলিকান দল প্রত্যকে রাজ্যগুলোকে রিপাবলিকানদের তৈরীকৃত বৈবাহিক নীতি অনুসরণের আহ্বান জানিয়ে আসছিলো। ২০১৫ সালে যুক্তরাষ্ট্রের সর্বোচ্চ-আদালত যখন পুরো দেশজুড়ে সমকামী সম্প্রদায়ের বিবাহ বন্ধনের আইনের বৈধতা প্রদান করে, তখন রিপাবলিকানরা সমকামী বিবাহ ইস্যু নিয়ে মৌন অবস্থান গ্রহণ করে এবং পরবর্তীতে রিপাবলিকানদের এই ইস্যু ধীরে ধীরে রাজনৈতিক প্রভাবত্ব হারাতে থাকে।


title: রিপাবলিকান পার্টি (যুক্তরাষ্ট্র)

text: রিপাবলিকান পার্টি ঐতিহ্যগতভাবেই ব্যবসায় বান্ধব রাজনৈতিক দল হিসেবে পরিচিত। বড় ধরনের ইন্ডাস্ট্রি থেকে ছোট ব্যবসায় পর্যন্ত সব ধরনের ব্যবসায়িক ক্ষেত্রে রিপাবলিকান দলের সমর্থন রয়েছে। রিপাবলিকান সমর্থকদের মধ্যে শতকরা ভাগই স্ব-নির্ভর এবং সু-ব্যবস্থাপনায় কাজ করে।


title: রিপাবলিকান পার্টি (যুক্তরাষ্ট্র)

text: ২০১২ সালে ওয়াশিংটন পোস্টের করা এক জরিপ অনুযায়ী,শতকরা ৬১ শতাংশ ছোট বাণিজ্যের ব্যবসায়ীরা সেই সময় ২০১২ সালের নির্বাচনে মিট রমনিকে ভোট দেওয়ার জন্য মনস্থির করে। কেননা সেই সময় ২০১২ সালে রিপাবলিকানদের জাতীয় অধিবেশনে ক্ষুদ্র বাণিজ্যকে প্রধান বিষয় হিসেবে প্রাধান্য দেওয়া হয়।


title: ফতোয়ায়ে আলমগীরী

text: ফতোয়ায়ে আলমগীরী (ফতোয়ায়ে হিন্দিয়া নামেও পরিচিত) একটি আইন সংকলন। মুঘল সম্রাট আওরঙ্গজেবের নির্দেশে এই সংকলন প্রণীত হয়। সুন্নি হানাফি মাজহাবের ভিত্তিতে শরিয়া আইন এতে সংকলিত হয়েছে। অনেক আলেম এই গ্রন্থ প্রণয়নে অবদান রেখেছেন।


title: ফতোয়ায়ে আলমগীরী

text: ফতোয়ায়ে আলমগীরী প্রণয়নের উদ্দেশ্যে আওরঙ্গজেব ফিকহের ৫০০ আলেমকে নিয়োগ দেন। তাদের মধ্যে ৩০০ জন দক্ষিণ এশিয়া, ১০০ জন ইরাক এবং ১০০ জন হেজাজ থেকে আগত। দিল্লি ও লাহোরে সংকলন কর্মে শেখ নিজাম বুরহানপুরি দলের নেতৃত্ব দিয়েছন। তাদের কয়েক বছরব্যপী পরিশ্রমের মাধ্যমে ফতোয়ায়ে আলমগীরী প্রণীত হয়। এই গ্রন্থে বিভিন্ন সম্ভাব্য পরিস্থিতির সাপেক্ষে ব্যক্তিগত, পারিবারিক, দাস, যুদ্ধ, সম্পদ, আন্তঃধর্মীয় সম্পর্ক, বিনিময়, কর, অর্থনীতি ও অন্যান্য আইন এবং আইনি নির্দেশনা লিপিবদ্ধ করা হয়েছে।


title: ফতোয়ায়ে আলমগীরী

text:
এই কিতাব খানি ফতোয়ায়ে আলমগিরি বলে প্রখ্যাত। কিন্তু আসল নাম হলো ফতোয়ায়ে-হিন্দিয়াহ।
কথিত আছে যে, ১০০ হানাফি আলেম কিতাব-খনির সম্পাদনায় অংশগ্রহন করেন। সম্পাদক-মন্ডলীর সভাপতি ছিলেন শায়খ নিজামুদ্দিন। তার জন্ম তারিখ পাওয়া যায় না। তার মৃত্যু ১১০৩ হিজরীতে বলে জানা যায়।
ফতোয়ায়ে-আলমগিরি লেখা হয় ১১০৩ হিজরীতে অর্থাত ইমাম আবু হানিফার মৃত্যুর (১১০৩-১৫০)= ৯৫৩ বছর পর। এই কিতাবে ইমাম আবু হানিফার কথা গুলো প্রাপ্তির কোনো সুত্র নাই।
কিতাব-খানির নামের নিচে বড়-বড় অক্ষরে লেখা আছে কিতাব-খানি ইমাম আবু-হানিফার মাজহাব। অর্থাত কিতাব-খানি অন্য কিছু নয়, কেবল ইমাম আবু-হানিফার মতামত। কিতাব-খানির পাশে আরো দু-খানি কিতাব আছে। এক-খানির নাম ফতোয়ায়ে-কাজী-খান। লেখকের নাম হাসান বিন-মনসুর। ৫৯২ হিজরীতে মারা যান। জন্ম তারিখ পাওয়া যায়না।


title: ফতোয়ায়ে আলমগীরী

text: এটি প্রণয়নের পর ফতোয়ায়ে আলমগীরী হানাফি মাযহাবের একটি রেফারেন্স গ্রন্থ হিসেবে গণ্য ব্যবহৃত হতে থাকে।


title: এমা ফেরার

text:
এমা ক্যাথলিন ফেরার (জন্ম: ১৯৯৪) একজন ব্রিটিশ-সুইস মডেল এবং একজন আর্ট ফ্লোরেন্স একাডেমীর ছাত্রী। যিনি আগস্ট ২০১৪ তে সালে হারপার এর ম্যাগাজিন এর প্রচ্ছদে প্রথম হাজির হন।
ফেরার শন হেপবার্ন ফেরার এবং লেইলা ফ্যানিনগানের কন্যা। তিনি বিখ্যাত অভিনেত্রী
অড্রে হেপবার্নের নাতনি। তাঁর দুই ছোট ভাই-বোন রয়েছে এবং তিনি জর্জিয়া সান্তিয়াগো তে জন্মগ্রহন করেন।আগস্ট ২০১৪তে হারপার এর বাজার খ্যাতি পায় যখন মাইকেল এভারডন তাঁর ফটোগ্রাফ করছিলো।
২৩ অক্টোবর ২০১৪তে ফেরারকে InTouch পত্রিকা থেকে "শ্যুটিং মডেল ইন্টারন্যাশনাল " বিভাগে পুরস্কার দেওয়া হয়।
নভেম্বর ২০১৪ তে ফেরারকে স্বাক্ষর করেছেন স্ট্রোম মডেল ম্যানেজমেন্ট।


title: ইউন্নান

text:
ইউন্নান হল চীন-এর দক্ষিণ-পশ্চিমে অবস্থিত একটি রাজ্য।এই রাজ্যের আয়তন ৩,৯৪,০০০ বর্গকিলোমিটার।এই রাজ্যের রাজধানী ও বৃহত্তম শহর হল খুনমিং।ইউন্নানের মোট জনসংখ্যা ৪৬.৭ মিলিয়ন ।এই রাজ্যের সাথে মায়ানমার,লাওচ ও ভিয়েতনাম এর সীমান্ত রয়েছে। এই রাজ্যের পাশেই ভারত-এর অরুণাচল প্রদেশ অবস্থিত।
চীনের এই প্রদেশটি দেশের দক্ষিণ পশ্চিমে পাহাড়ি এ্লাকা নিয়ে গঠিত।ফলে প্রদেশটিতে পরিবহন ব্যবস্থা গড়ে তুলা কঠিন বিষয়।তবে চীনের অর্থনৈতিক উন্নয়নের সাথে সাথে ইউনান প্রদেশের পরিবহন ব্যবস্থার উন্নতি ঘটেছে।বর্তমানে প্রদেশটির রাজধানী কুনমিং পরিবহনের কেন্দ্রবিন্দু ।এই শহরটি সঙ্গে প্রদেশটির বিভিন্ন শহর ও দেশের গুরুত্ব পূর্ন শহর বেইজিং,সাংহাই,গুয়ানঝাউ এর সঙ্গে সড়ক পথ ,রেল পথ ও বিমান পথে যুক্ত রয়েছে।বর্তমানে কুনমিং থেকে সাংহাই পর্যন্ত হাই স্পিড রেল চালু হয়েছে।ইউনানের রাজধানী কুনমিং এ অবস্থিত কুনমিন বিমান বন্দরটি চীনের বিভিন্ন শহরে ও অন্তর্জাতিক বিমান পরিষেবা প্রদান করে।


title: রূপবান মুড়া

text: রূপবান মুড়া বাংলাদেশের কুমিল্লা জেলার একটি প্রত্নত্ত্বাতিক স্থান।


title: রূপবান মুড়া

text: এটি চট্টগ্রাম বিভাগের কুমিল্লা জেলার "বার্ড" নামক স্থানে অবস্থিত। নব্বই দশকের দিকে এটি খনন করা হয়।


title: রূপবান মুড়া

text: এটি খনন করার পরে পরিমাপের একটি বিহার এবং পরিমাপের মন্দিরের ধ্বংসাবশেষ এখানে পাওয়া যায়। এছাড়া মুড়োটির পূর্ব পাশের প্রকৌষ্ঠ থেকে বেলে পাথরের কারুকাজ করা বৃহদাকার ১টি বৌদ্ধ মূর্তি পাওয়া যায়। ধারনা করা হয় মূর্তিটি ৭ম থেকে ১২শ শতাব্দীর।


title: রিস্তা

text: রিস্তা () একটি বলিউড সিনেমা ৬ ডিসেম্বর ২০০২ সালে মুক্তি পায়।ছবিটির পরিচালনা করেছেন ইন্দিরা কুমার।ছবিটি শুরু হয়েছিলো অনিল কাপুর,করিসমা কাপুর, সিলপা সেটি জিবরান খান এবং ইয়ামরেশ পুরি কে কেন্দ্র করে।http://www.boxofficeindia.com/showProd.php?itemCat=208&catName=MjAwMg==


title: রিস্তা

text: সুরাজ সিং (অনিল কাপুর) একজন সুন্দর মহিলা কোমালের(কারিশমা কাপুর)প্রেমে পড়েছিলো।তাদের স্বপ্ন ছিলো তারা দুইজন মিলে একটা সুখী সংসার করতে চেয়েছিলো কিন্তু কোমালের পিতা ইয়াশপাল চৌধুরী(ইয়াম রেশ পুরি) চাননা তার কণ্যা একজন মধ্য শ্রেণির মানুষের সাথে সংসার করুক।সে সুরাজ( অনিল কাপুর) কে ঘৃণা করে কারণ সে মধ্য শ্রেণির মানুষ।সে বিত্তবান নয়।শিঘ্রই কোমাল তার সাথে সব সম্পর্ক ত্যাগ করে সুরাজের সাথে বিবাহ বন্ধনে আবদ্ধ হয় এবং শিঘ্রই সে গর্ববতী হয়।


title: রিস্তা

text: কোমাল তার বন্ধবীর বিবাহ যাওয়ার জন্য বিদেশে রওনা হয়।সেখানে তার পিতা ইয়াশপাল চৌধুরীর (ইয়ামরেশ পুরি) সাথে সাক্ষাত হয়।সে তার সমস্ত গুনাহ্ মাফ করে দেন।ইয়াশপাল চৌধুরী (ইয়ামেশ পুরি) কোমালের (কারিশমা কাপুর) স্বামী সুরাজের ( অনিল কাপুর) এর সঙ্গে সাক্ষাত করতে চাইল।কিন্তু তারা বাড়ি পৌঁছানোর আগেই একটা নত্যকীকে রাখা হলো তার কণ্যাকে ভুল বুঝাবার জন্য (দীপশিখা)।তারা বাড়িতে পৌঁছিয়ে তাকে দেখতে পেল সে রান্না ঘরে চা খাচ্ছিল।সুরাজ ঘুম থেকে উঠে একটা মহিলাকে তার বাড়ির ভিতর দেখতে পেল সুরাজ সেই মহিলাকে জানত না।কোমাল অত্যান্ত রাগান্বীত স্বরে মহিলাকে জিজ্ঞাসা করল (তুমি এখানে কি করছ)সে তার প্রতিউত্তর দেয় সে কোমালের স্বামীর সঙ্গে রাত কাটিয়েছে।কোমাল এই কথা শুনে সে আত্নহত্যা করতে যাচ্ছিল কিন্তু সুরাজ তাকে বাঁধা প্রদান করে।সে তার স্বামীকে ত্যাগ করে তার পিতার সঙ্গে চলে গেল।সে একটা পুত্র সন্তানকে জন্ম দিলো কিন্তু ইয়াশপাল চৌধুরী বুঝতে পারল এই সন্তানই খুব শিঘ্রই সুরাজ এবং তার কণ্যাকে আবার একত্র করবে।সে মহাদেশ কে আদেশ করল তার নাতিকে হত্যা করতে।কিন্তু সুরাজ সেই সময় উপস্থিত হয়ে তাদের পরিকল্পনা নষ্ট করে দিলো।


title: রিস্তা

text: সুরাজ তার সন্তানকে নিয়ে একটা অচেনা জায়গায় পারি জমাল।সে সেখানে একটা স্থপতী শীল্প কম্পানিতে চাকরি পেল।কয়েক বছরের মধ্য পিতা এবং পুত্রের মধ্য সুসম্পর্ক গড়ে উঠল।পরে তার সঙ্গে ভাইজানতির সাক্ষাত হলো। সে সুরাজের গায়ের উপর দূরঘটানা জনিত কারণে পড়েছিলো।ভাইজানতি ছিলো মাঝির মেয়।সুরাজ তাকে মুখের ঢাকনা খুলতে সাহায্য করেছিল।প্রথম দেখাতেই সে সুরাজকে খুব পছন্দ করতে শুরু করে।


title: রিস্তা

text: কিন্তু হঠৎ করে সে সুরাজকে তার সন্তানের সান্তানকে সঙ্গে দেখে চমকে গেল।সে সুরাজের বাড়ির নিকটেই বসবাস করত এবং প্রায়ই তার সন্তানের সাথে সাক্ষাত করতে আসত।একদিন কোমাল তার সন্তানকে সুরাজের কাছ থেকে কেড়ে নেওয়ার জন্য কোর্টে দায়ের কৃত মামলার কাগজ দিতে যায়।বাড়িতে গিয়ে দেখে সুরাজের বাড়ির সব কাজ করতে দেখে।সে ভাইজনতিকে দেখে ভুল বুঝতে ফেলল।সে ভাবল ভাইজানতি তার স্বামীর নতুন সঙ্গী।কোমাল এবং সুরাজ সম্পর্ক পুনঃস্থাপন করার জন্য তার গুরুত্ব অপরীসিম।তাদের সন্তান কারান বিভ্রান্তিতে পড়লে তার পিতা থেকে আলাদা কারার জন্য।ইয়াশপাল চৌধুরী তাদের জয়ের জন্য একটা অনুষ্ঠান করেছিলো সুরাজ সেখানে বিনা নিমন্ত্রণে যায়।ইয়াশপাল চৈধুরী তার সাথে দুরব্যাবহার করে বিতারিত করে তারপর সে তার বাড়ি ভেঙ্গে ভিতড়ে ঢোকে।তারপর বাড়ি ভাঙ্গার দায়ে পুলিশ তাকে গ্রেপতার করে।কিন্তু কোর্টের জর্জ সত্যিটা উপলব্ধি করতে পেরে তাকে জামিন দেয়।পরের দিন আদালতে সুরাজকে ভরনপোষনের জন্য তাকে ৩ মাসের মধ্য ১ লক্ষ টাকা জোগাড় করতে হবে। কারণ সে কতুটুকু তার সন্তানকে ভরনপোষনের দায়িত্ব নিতে পারবে সেটা প্রমান করার জন্য।সুরাজ রেসলিংএ অংশগ্রহণ করার সিন্ধান্ত নিলো পুরুষ্কার জিতার জন্য।সেই পুরুষ্কারের অর্থ দিয়ে তার সন্তানকে তার কাছে আনার জন্য।ঠিক সেই সময় ভাইজানতি সেই নত্যকীকে কোমালের বাড়িতে নিয়ে তার সুব ভুল শুদ্ধ করে দেওয়ার জন্য।কারণ সেই নত্যকী এসব ভুলের জন্য দায়ী ছিলো।কোমাল তার সব ভুল বুঝতে পারল এবং রেসলিং ম্যাসে কোমাল তার সন্তানকে তার পিতার হাতে তুলে দিতে গেল।সে কোমাল কে দেখে দ্বীগুন উৎসাহে রেসলিংএ আরেক বক্সারকে হারাল এবং প্রতীযোগীতায় জয়ী হলো।তারা তাদের সন্তানের ভায়োলিন বাজানোর শব্দ শুনে ৩ জন একত্রিত হলো এবং কোমালের পিতা তার সব ভুল বুঝতে পারল। তারপর তারা সুখে শান্তিতে সংসার করল।


title: রিস্তা

text: সমস্ত শব্দ গ্রহনে সানজিব দারসান।গানের কথা অাব্বাস কাটকা "আপুন ক বস" দ্বারা গ্রহনীয়।


title: রিস্তা

text:
বিভাগ:২০০২ সিনেমা
বিভাগ:২০০০s হিন্দি-ভাষা সিনেমা
বিভাগ:ভারতীয় সিনেমা
বিভাগ:ভারতীয় রোমান্টিক নাটক চলচ্চিত
বিভাগ:সিনেমা ইন্দিরা কুমার দারা পরিচালিত
বিভাগ:সিনেমার দর্শন উৎস হিসেবে


title: শ্রীরামপুর রেল স্টেশন

text: শ্রীরামপুর রেল স্টেশন বা শ্রীরামপুর সিটি রেল স্টেশন () হল ভারতের বাংলা রাজ্যের (হুগলী জেলার) শ্রীরামপুর নগরে একটি গুরুত্বপূর্ন রেল স্টেশন।


title: লরা ডেলানি

text: লরা ডেলানি (; জন্ম: ২৩ ডিসেম্বর, ১৯৯২) বিশিষ্ট আইরিশ প্রমিলা আন্তর্জাতিক ক্রিকেটার। আয়ারল্যান্ড ক্রিকেট দলের অন্যতম সদস্য তিনি। বর্তমানে আয়ারল্যান্ড দলের অধিনায়কের দায়িত্ব পালন করছেন তিনি। ডানহাতে ব্যাটিংয়ের পাশাপাশি বামহাতে মিডিয়াম পেস বোলিং করে থাকেন।


title: লরা ডেলানি

text: জুলাই, ২০১০সালে কিবওয়ার্থ ক্রিকেট ক্লাব নিউ গ্রাউন্ডে নিউজিল্যান্ড দলের বিপক্ষে একদিনের আন্তর্জাতিকে অভিষেক ঘটে তার। ভারতে অনুষ্ঠিত ২০১৬ সালের আইসিসি মহিলা বিশ্ব টুয়েন্টি২০ প্রতিযোগিতার পর ইসোবেল জয়েসের পরিবর্তে তাকে আয়ারল্যান্ডের অধিনায়ক হিসেবে মনোনীত করা হয়।


title: ভবানীগঞ্জ ইউনিয়ন

text: ভবানীগঞ্জ বাংলাদেশের লক্ষ্মীপুর জেলার অন্তর্গত লক্ষ্মীপুর সদর উপজেলার একটি ইউনিয়ন।


title: ভবানীগঞ্জ ইউনিয়ন

text: ভবানীগঞ্জ ইউনিয়নের আয়তন ১৬৫২ একর (৬.৬৯ বর্গ কিলোমিটার)।


title: ভবানীগঞ্জ ইউনিয়ন

text: ২০১১ সালের পরিসংখ্যান অনুযায়ী ভবানীগঞ্জ ইউনিয়নের জনসংখ্যা প্রায় ৫৫ হাজার।


title: ভবানীগঞ্জ ইউনিয়ন

text: লক্ষ্মীপুর সদর উপজেলার দক্ষিণাংশে ভবানীগঞ্জ ইউনিয়নের অবস্থান। এ ইউনিয়নের পূর্বে তেওয়ারীগঞ্জ ইউনিয়ন, উত্তরে লাহারকান্দি ইউনিয়ন, পশ্চিমে টুমচর ইউনিয়ন ও চর রমণীমোহন ইউনিয়ন এবং দক্ষিণে কমলনগর উপজেলার চর লরেন্স ইউনিয়ন ও তোরাবগঞ্জ ইউনিয়ন অবস্থিত।


title: ভবানীগঞ্জ ইউনিয়ন

text: ভবানীগঞ্জ ইউনিয়ন পরিষদ এক সময় মেঘনা নদীর গর্ভে বিলীন ছিল। জেগে উঠা চরাঞ্চলে বিভিন্ন বসত ভিটা তৈরী হয়। তারপর রাণী ভবানী নামে একজন মহিলা এই ইউনিয়নের নামকরণ করে থাকেন। নামকরণ করার পর কিছু কিছু করে বসত বাড়ী এবং বিভিন্ন স্থান থেকে লোক জন এসে ঘর বাড়ী করে থাকে। এখানকার অস্থায়ী লোকজনরা চর মনসা নামে চিনত, ১৮৯০ সালে মনসা ভবানীগঞ্জ নামে স্থাপিত হয়। ২০০১ সালে ভবানীগঞ্জ লক্ষ্মীপুর সদর উপজেলার অন্তর্গত ১৭নং ইউনিয়ন পরিষদ হিসেবে পরিচিতি লাভ করে।


title: ভবানীগঞ্জ ইউনিয়ন

text: ভবানীগঞ্জ ইউনিয়ন লক্ষ্মীপুর সদর উপজেলার আওতাধীন ১৭নং ইউনিয়ন পরিষদ। এ ইউনিয়নের প্রশাসনিক কার্যক্রম লক্ষ্মীপুর সদর থানার আওতাধীন। এটি জাতীয় সংসদের ২৭৬নং নির্বাচনী এলাকা লক্ষ্মীপুর-৩ এর অংশ। এটি ৯টি মৌজা নিয়ে গঠিত।


title: সায়াজী শিন্দে

text: সায়াজী শিন্দে (; জন্ম: ১ ফেব্রুয়ারি ১৯৫২) হলেন একজন ভারতীয় চলচ্চিত্র অভিনেতা, যিনি অনেক তেলুগু, মারাঠি, বলিউড, তামিল, কর্ণাঠক, এবং মালয়ালম চলচ্চিত্রে অভিনয় করেন। সায়াজী ১৯৭৮ সালে মারাঠি ছবিতে তাঁর অভিনয় কর্মজীবন শুরু করেন। পরে মারাঠি ছবি “হিজাড়া (Eunuch)”টি ভালোরুপে গ্রহিত হয় এবং তখন থেকেই অদম্য ও বলিষ্ঠ প্রকাশভঙ্গি অভিনয়ে তিনি জনপ্রিয়তা পেতে শুরু করেন। পরে তিনি মারাঠি চলচ্চিত্রে এবং অন্যান্য ভাষায়ও অভিনয় শুরু করেন।


title: সায়াজী শিন্দে

text: He produced couple of Marathi movies. Sayaji helped Nagesh Bhonsle produce the Marathi film Goshta Choti Dongraevadhi. He also produced Makarand Anaspure directed film, "Dambis"(2011).


title: শ্রীহরি (অভিনেতা)

text: রঘুমুদ্রী শ্রীহরি (১৫ই আগস্ট, ১৯৬৪ সাল – ৯ই অক্টোবর ২০১৩ সাল), শ্রীহরি নামে পরিচিত, ছিলেন একজন ভারতীয় চলচ্চিত্র অভিনেতা যিনি প্রধানত তেলুগু চলচ্চিত্রে কাজ করতেন।


title: শ্রীহরি (অভিনেতা)

text: শ্রীহরি অন্দ্রপদেশে ভিজয়াভাদা’র কাছাকাছি জায়গা কৃষ্ণ জেলায় জন্মগ্রহণ করেন। তাঁর মাতা-পিতা ছিলেন গুদিভাদা’র বাসিন্দা। তাঁরা হায়দ্রাবাদে স্থানান্তরিত হন এবং ছোটকাল থেকেই বালানগরে বেড়ে উঠতে থাকেন। তিনি স্ট্যান্ট ম্যান হিসেবে তাঁর কর্মজীবন শুরু করেন এবং তিনি জিমনেস্টিকসে্ এথলেটও ছিলেন। তাঁকে অনেক কাজ যেমন সাব ইনস্পেক্টর পদ, রেলওয়ে কর্মকর্তা পদের জন্যও প্রস্তাব দেয়া হয়েছিলো। কিন্তু অভিনয় কর্মজীবনে চালানো বাসনা থাকায় তিনি ঐ চাকরিগুলো নাকচ করে দেন।


title: শ্রীহরি (অভিনেতা)

text: এটি হয় তখন যখন তিনি "আর... রাজকুমার" ছবির শুটিং চলছিলো, যেখানে তাঁর অসুস্থতার জন্য তাঁকে লীলাবতী হাসপাতালে নিয়ে যাওয়া হয়। ২০১৩ সালের ৯ই অক্টোবর যকৃত (লিভার) নিষ্ফলতার কারণে ৪৯ বছর বয়সে তিনি মুম্বাইয়ের লীলাবতী হাসপাতালে মৃত্যু বরণ করেন। শ্রীহরিকে তাঁর মেয়ের কবরের পাশে সমাহিত করা হয়।


title: রুবিনা দিলাইক

text: রুবিনা দিলাইক হলেন একজন ভারতীয় অভিনেত্রী। তিনি ছোটি বাহু নাটকে প্রধান চরিত্র "রাধিকা"-এ অভিনয় করার মাধ্যমে পরিচিতি লাভ করেন, একই সাথে তিনি উক্ত নাটকের আরেকটি সংস্করণ ছোটি বাহু ২-এও একই চরিত্রে অভিনয় করেন। ব্রিটেনের ইস্টার্ন আই পত্রিকায় তিনি এশিয়ার ৫০ আকর্ষণীয় নারীর মধ্যে ২৬ নম্বর স্থান অধিকার করেন। বর্তমানে তিনি শাক্তি - অস্তিত্ব কে এহসাস কি (হিন্দি: शक्ति - अस्तित्व के एहसास की) নাটকে প্রধান চরিত্রে অভিনয় করছেন।


title: রুবিনা দিলাইক

text: তিনি সনি চ্যানেলে প্রচারিত সাস বিনা সাসুরাল নাটকে সিমরান "স্মাইলি" গিল চরিত্রে অভিনয় করেছেন। সেই সাথে তিনি "পুনার ভিভাহ - এক নেইই উম্মিদ" নাটকে "দিভয়া" চরিত্রে অভিনয় করেছেন। তিনি লাইফ ওকেতে প্রচারিত দেভো কে দেভ... মাহাদেভ নাটকে "সিতা"র এবং সাব টিভি চ্যানেলে প্রচারিত জিনি অর জুজু নাটকে "জিনি"র চরিত্রে অভিনয় করেছেন। তিনি "নাচলে ভে উইথ সারোজ খান"-এ অংশগ্রহণ করেছেন।


title: নেহা পেন্ডসে

text: নেহা পেন্ডসে (জন্ম: ২৯ নভেম্বর ১৯৮৪) হলেন একজন ভারতীয় চলচিত্র এবং টেলিভিশন অভিনেত্রী। জি মারাঠির "ভাগ্যলক্ষ্মী"র মাধ্যমে তিনি পরিচিতি লাভ করেন। তিনি মারাঠি, তামিল, তেলুগু, মালয়ালম, কন্নড় এবং হিন্দি ভাষার চলচিত্রে অভিনয় করেছেন। তিনি লাইফ ওকেতে প্রচারিত মে আই কাম ইন ম্যাডাম? নাটকে অভিনয় করেছেন।


title: উইলিয়াম আমহার্স্ট

text: ইউলিয়াম পিট আমহার্স্ট, ১ম আমহার্স্ট, রয়েল গুলফিক অর্ডার (জিসিএইচ), মহামান্য প্রিভি কাউন্সিল (পিসি), (১৪ জানুয়ারি ১৭৭৩ থেকে ১৩ মার্চ ১৮৫৭) একজন ব্রিটিশ কূটনৈতিক এবং উপনিবেশ প্রশাসক। তিনি ১৮২৩ থেকে ১৮২৮ পর্যন্ত ব্রিটিশ ভারতের গভর্ণর জেনারেল ছিলেন।


title: উইলিয়াম আমহার্স্ট

text: বাথ, সমারসেটে জন্ম। পিতার নাম উইলিয়াম আমহার্স্ট (একজন ব্রিটিশ সেনা কর্মকর্তা) মাতার নাম এলিজাবেথ। তিনি ছিলেন জেফরি আমহার্স্ট, ১ম ব্যারন আমহার্স্ট এর ভাতুপেষ্পৗত্র। ১৭৯৭ সালে তিনি তার পিতামহের পদবীর উত্তরাধিকারী হন। তিনি ওয়েস্ট মিনিস্টার স্কুল এবং ক্রাইস্ট চার্চ, অক্সফোর্ডে শিক্ষা লাভ করেন।


title: উইলিয়াম আমহার্স্ট

text: ১ে৮১৬ সালে উইলিয়াম আমহার্স্ট চীনের রাজদরবারে কীন রাজবংশ বিশেষ রাষ্ট্রদূত হিসাবে নিয়োজিত হন। তার এই নিয়োগের উদ্দেশ্য ছিল চীন ও গ্রেট ব্রিটেনের মধ্যে বাণিজ্যিক সম্পর্কের উন্নয়ন করা। কিন্তু মর্যাদা হানীকর এক প্রথা পালনে সম্মত না হবার কারনে তিনি চৈনিক সম্রাটের দরবারে প্রবেশ করতে পারেননি। চীন থেকে ফিরে যাবার পথে কোরিয়ার উপকূলে তার জাহাজডুবি হয়। তবে তিনি ও তার সঙ্গীরা প্রানে রক্ষা পান।


title: উইলিয়াম আমহার্স্ট

text: আগস্ট ১৮২৩ থেকে ফেব্রুয়ারি ১৮২৮ সাল পর্যন্ত তিনি ভারতের গভর্ণর জেনারেল হিসাবে দায়িত্ব পালন করেন। তার শাসনামলের প্রধান ঘটনা হল ১৮২৪ সালে সংগঠিত প্রথম বার্মা যুদ্ধ। এই যুদ্ধের ফলে আসাম, আরাকান এবং তানিনথারি এলাকা ব্রিটিশ সম্রাজ্যের অন্তর্ভুক্ত হয়।


title: মিয়ানমারের ইতিহাস

text: মিয়ানমারের ইতিহাস (পূর্বে দেশটি বার্মা নামে পরিচিত ছিল) ১৩,০০০ বছর পূর্বে এই ভূখন্ডে প্রথম মানব বসতি স্থাপনের পর থেকে আধুনিক মিয়ানমারের সময়কাল পর্যন্ত ব্যাপ্ত। মায়ানমারের সবচেয়ে প্রাচীন অধিবাসি ছিল তিব্বতীয়-বার্মান ভাষাভাষি জনগোষ্ঠি। বৌদ্ধ ধর্মালম্বি এই জনগোষ্ঠি পাইয়ু নগর-রাষ্ট্র প্রতিষ্ঠা করেছিল।


title: মিয়ানমারের ইতিহাস

text: নবম শতকে বামার জনগোষ্ঠি নামে এর একদল মানুষ ইরাবতী উপত্যাকা থেকে এসে এই অঞ্চলে বসবাস শুরু করে এবং বেগান রাজ্য (১০৪৪-১২৮৭) স্থাপন করে। এই রাজ্য ছিল ইরাবতী এবং এর আশেপাশের অঞ্চলকে একিভূত করে গঠিত একটি স্বাধীন রাজ্য। এই সময়ে বর্মী ভাষা এবং বামার সাংস্কৃতি বিস্তার লাভ করে। ১২৮৭ সালে প্রথম মঙ্গল আগ্রাসনের পর আভা রাজ্য, হান্তাওয়ারি রাজ্য, এবং মারুক ইউ রাজ্য ছিল এই অঞ্চলের প্রধান রাজনৈতিক শক্তি। ১৬ শতকে টাউঙ্গু রাজবংশ (১৫১০-১৭৫২) পুনরায় বার্মাকে একিভূত করে দক্ষিণ এশিয়ার সর্ববৃহৎ সম্রাজ্য প্রতিষ্ঠা করে। তবে এই সম্রাজ্য ছিল ক্ষনস্থায়ী। পরবর্তী টাউঙ্গু সম্রাটরা কিছু অর্থনৈতিক এবং প্রশাসনিক ব্যবস্থা গ্রহন করে যা ১৭ এবং ১৮ শতকে বার্মাকে একটি সমৃদ্ধশালী দেশ হিসাবে গড়ে তুলতে সাহায্য করে।


title: মিয়ানমারের ইতিহাস

text: ১৮ শতকের দ্বিতীয় অংশে, কনবাউং বংশ (১৭৫২-১৮৮৫) ক্ষমতা দখল করে, এবং টাউঙ্গুদের রাষ্ট্র সংস্কার নীতি অনুসরন করে। তারা আশেপাশের অঞ্চলগুলোতে কেন্দ্রীয় ক্ষমতা প্রতিষ্ঠা করে এবং বার্মাকে এশিয়া মহাদেশের সবচেয়ে স্বাক্ষর রাষ্ট্রে পরিনত করে। এই বংশের শাসনামলে বার্মা প্রতিবেশী রাষ্ট্রের সাথে যুদ্ধে জরিয়ে পরে। ১৮২৪-৮৫ সালের এ্যংলো-বর্মী যুদ্ধের সূচনা হয়। এই যুদ্ধের ফল স্বরূপ বার্মায় ব্রিটিশ ঔপনিবেশিক শাসন প্রতিষ্ঠিত হয়।


title: মিয়ানমারের ইতিহাস

text: ব্রিটিশরা বার্মায় বেশকিছু স্থায়ী সামাজিক, অর্থনৈতিক, সাংস্কৃতিকে এবং প্রশাসনিক সংস্কার সাধন করে। এসব সংস্কার বার্মার প্রথাগত কৃষি নির্ভর সমাজে ব্যাপক পরিবর্তন আনে। সবচেয়ে গুরুত্বপূর্ণ বিষয় হল ব্রিটিশ শাসন, বার্মার অগনিত ক্ষুদ্র জাতিগোষ্ঠীর মধ্যে বিভেদকে প্রকট করে। ১৯৪৮ সালে স্বাধীনতা লাভের সময় থেকে দেশটি এক দীর্ঘ গৃহযুদ্ধে লিপ্ত আছে। ১৯৬২ সাল থেকে ২০০০ সাল পর্যন্ত বার্মায় সামরিক শাসন বলবৎ ছিল। বার্মা পৃথিবীর অন্যতম স্বল্প উন্নত দেশ।


title: মিয়ানমারের ইতিহাস

text:
সবচেয়ে প্রাচীন প্রত্নতাত্মিক নিদর্শন থেকে জানা যায় যে বার্মায় খ্রীস্টপূর্ব ১১,০০০ সালে সভ্যতার অস্তিত্ব ছিল। মধ্যাঞ্চলের শুষ্ক এলাকায় এই সভ্যতার বেশিরভাগ নিদর্শন পাওয়া যায়। ইরাবতী নদীর কাছে এই প্রত্ন নিদর্শন অঞ্চলগুলো বিক্ষিপ্তভাবে ছড়িয়ে ছিটিয়ে আছে। এনিয়াথিয়ান কাল বা বার্মার পুরাতন প্রস্থর যুগ, ইউরোপের মধ্য পুরাতন প্রস্তর যুগের সমসাময়িক ছিল। নবপ্রস্তর যুগে মানুষ যখন গৃহপালিত পশুর ব্যবহার শুরু করে এবং কৃষিকাজের সূচনা করে। বার্মার টাংগােই এলাকার শান মালভূমির তিনটি গুহায় এ সময়ের পাথরনির্মিত পালিশ করা যন্ত্রপাতির ব্যবহারের প্রমান পাওয়া গেছে। প্রাপ্ত নিদর্শনগুলো খ্রীষ্টপূর্ব ১০০০০ থেকে ৬০০০ বছর পুরান বলে প্রমান পাওয়া গেছে।
প্রায় ১৫০০ খ্রীষ্টপূর্বাব্দে এই অঞ্চলের মানুষ তামাকে ব্রোন্জে রূপান্তর করতে পারত। তারা ধান উৎপাদন এবং গৃহপালিত মুরগি ও শুকরের ব্যবহার শুরু করে। খ্রীষ্টপূর্ব ৫০০ অব্দে বর্তমান মান্দালয়ের দক্ষিণে লৌহ-নির্মাণকারী জনগোষ্ঠীর আবির্ভাব হয়। মৃৎপাত্রে পূর্ণ ব্রোন্জ নির্মিত কফিন এবং সমাধীস্থানের ভগ্নাবশেষ থেকে এই তথ্য পাওয়া গেছে। সামন উপত্যকার প্রত্নতাত্বিক নিদর্শন থেকে জানা যায় যে, এ অঞ্চলের কৃষিনির্ভর জনগোষ্ঠী ৫০০ থেকে ২০০ খ্রীস্টপূর্বাব্দ পর্যন্ত চীনে ধান রপ্তানি করত। লৌহ যুগের বিভিন্ন প্রত্ন নিদের্শন থেকে জানা যায় যে, নবজাতকদের মৃতদেহ সৎকারে ভারতীয় রীতির প্রভাব লক্ষ করা যায়। নবজাতককে যে পাত্রে সমাহিত করা হত তার আকার নির্ভর করত তার পরিবারের সামাজিক মর্যাদার উপর।


title: মিয়ানমারের ইতিহাস

text: পাইয়ু জনগোষ্ঠির মানুষ খ্রীষ্টপূর্ব ২য় শতকে ইরাবতী নদীর অববাহিকায়, বর্তমান ইউন্নান প্রদেশে আগমন করে এবং বেশ কছিু নগর কেন্দ্রিক রাষ্ট্র ব্যবস্থা প্রতিষ্ঠা করে। বার্মা ভাষায় ()। কিংহাই হ্রদ ছিল পাইয়ু জনগোষ্ঠির মূল আবাসস্থল। বর্তমানে যা কিংহাই বা গানসু নামে পরিচিত। এযাবতকালে প্রাপ্ত তথ্য অনুযায়ি, পাইয়ু জনগোষ্ঠি হল বার্মার সবচেয়ে প্রাচীন বসতি স্থাপনকারী জনগোষ্ঠি। এ সময়ে বার্মা ছিল চীন ও ভারতের মধ্যকার বাণিজ্য পথের একটি অংশ। এই বাণিজ্যিক পথের মাধ্যমে দক্ষিণ ভারত থেকে চীনে বৌদ্ধ ধর্মের আবির্ভাব হয়। চতুর্থ শতকে ইরাবতী অববাহিকার জনগন বৌদ্ধ ধর্মে দিক্ষিত হয়। বর্তমান পিএই এর দক্ষিণে অবস্থিত শ্রী কেসট্রা রাজ্য ছিল এই অঞ্চলের অন্যতম বৃহৎ ও শক্তিশালী নগর-রাষ্ট্র। মার্চ ৬৩৮ সালে হাইয়ু ও শ্রী কেসট্রা রাষ্ট্র দুটি একত্রে একটি নতুন বর্ষপঞ্জী প্রচলন করে যা বর্তমানে বার্মিজ বর্ষপঞ্জী নামে পরিচিত।


title: মিয়ানমারের ইতিহাস

text: অষ্টম শতাব্দীর চৈনিক নথীতে, সমগ্র ইরাবতী অববাহিকায় অবস্থিত ১৮টি পাইয়ু রাষ্ট্রের উল্লেখ পাওয় যায় যেখানে এসকল রাষ্ট্রগুলোকে শান্তীপূর্ণ ও মানবিক রাষ্ট্র হিসাবে বর্ণনা করা হয়েছে। যেখানের অধিবাসীদের কাছে ‘যুদ্ধ’ ছিল সম্পূর্ণ অজানা একটি শব্দ। এখানকার অধিবাসীরা রেশমের বদলে সূতীর বস্ত্র ব্যবহার করত যাতে রেশম পোকা হত্যা করতে না হয়। চৈনিক নথী থেকে আরো জানা যায় যে, পাইয়ুরা জ্যোতির্বিজ্ঞানে পারদর্শী ছিল এবং পাইয়ু বালকরা সাত বছর থেকে বিশ বছর বয়স পর্যন্ত সন্ন্যাস ধর্ম পালন করত।


title: মিয়ানমারের ইতিহাস

text: পাইয়ু সভ্যতা একটি দীর্ঘ সময় পারি দিয়ে নবম শতক পর্যন্ত টিকে ছিল। এরপর উত্তরের “দ্রুত অশ্বারোহী”, বামাররা ইরাবতী নদী অবাবাহিকার এই অঞ্চলে আগমন করে। নবম শতকের শুরুতে পাইয়ুরা নানজাহাও (বর্তান ইউন্নান) এর আক্রমনের শিকার হয়।


title: মিয়ানমারের ইতিহাস

text: ৬ষ্ঠ শতকের শুরুতে, মন নামে আরো একটি জনগোষ্ঠী বার্মার নিম্নাঞ্চলে প্রবেশ করতে শুরু করে। যারা মূলত বর্তমান থাইল্যান্ডের বাসিন্দা ছিল। ৯ম শতকের ভিতরে মনরা অন্তত দুইটি রাজ্য (অথবা নগর-রাষ্ট্র) প্রতিষ্ঠা করতে সক্ষম হয়েছিল।


title: মিয়ানমারের ইতিহাস

text: উত্তরাঞ্চল থেকে যে বার্মান জাতি ৯ম শতকের শুরুতে পাইয়ু রাষ্ট্র আক্রমন করেছিল তারা মূলত বার্মার উচ্চভূমিতে বসবাস করত। (৭ম শতকের শুরু থকেই কিছু সংখ্যক বার্মান এই অঞ্চলে তাদের অভিবাসন শুরু করে। ) নবম শতকের দ্বিতীয় ভাগে পাগানরা ইরাবতী ও চিন্দইউন নদীর পর্যন্ত সুরক্ষিত বসতি গড়ে তোলে। নানজাহোরা তাদের আশেপাশের শত্রুদের শান্ত করার জন্য বিশেষ ভাবে গড়ে তুলেছিল।


title: মিয়ানমারের ইতিহাস

text: পরবর্তি ৩০ বছরে, আনওয়ারাহটা, পাগান সম্রাজ্যের প্রতিষ্ঠাতা সম্রাট, প্রতিবেশী রাজনৈতিক শক্তিসমূহকে জোটবদ্ধ করেন যা পরবর্তিতে আধুনিক বার্মার জন্ম দেয়। তার বংশধররা ১২শ শতকের মধ্যে আরো দক্ষিণে মালয় উপদ্বীপ পর্যন্ত তাদের প্রভাব বিস্তার করে। বার্মিজ ইতিহাসের বর্ণনা অনুসারে তারা চাও ফ্রারাইয়া নদী পর্যন্ত তাদের আধিপত্য বিস্তার করে। থাই ইতিহাসের বর্ণনা থেকে জানা যায় যে মালাক্কা প্রণালী নিচে মালয় উপদ্বীপ পর্যন্ত পাগানরা তাদের সম্রাজ্য বিস্তার করেছিল।


title: মিয়ানমারের ইতিহাস

text: ১২ শতকের শুরুর দিকে, পাগানরা খেমার সম্রাজ্যের পাশাপাশি আর একটি শক্তিশালী রাষ্ট্র হিসাবে আবির্ভূত হয়। চীনের সং ও ভারতের চোল রাজারাও তাদের স্বীকৃতি দেয়। ১৩ শতকের মাঝামাঝিতে বার্মার বেশীরভাগ ভূখন্ড হয় পাগান বা খেমারদের অধীনে ছিল।


title: মিয়ানমারের ইতিহাস

text: ১৩ শ শতকের শুরুতে, সান শাসকরা পাগানদের উত্তর ও পূর্ব দিক থেকে ঘিরে ফেলতে শুরু করে। ইতিপূর্বে মঙ্গলরা ১২৫৩ সালে বামারদের এলাকা দখল করে নিয়েছিল। ১২৭৭ সারে মঙ্গলরা পাগানদের বিরুদ্ধে অভিযান শুরু করে এবং ১২৫৩ সালে তাদের হাতে দীর্ঘ ২৫০ বছরের পাগান শাসনামলের কার্য়তঃ সমাপ্তি ঘটে। এরপরও বার্মার কেন্দ্রে আরো দশ বছর পাগান শাসন টিকে ছিল। ১২৯৭ সালে মাইসাইং শাসকদের হাতে পাগানদের চুড়ান্ত পতন ঘটে।


title: মিয়ানমারের ইতিহাস

text: পাগানদের পতনের পর, মঙ্গলরা ইরাবতী উপত্যাকা পরিত্যাগ করে। পাগান সম্রাজ্য ক্ষ্রদ্র ক্ষুদ্র খন্ডে বিভক্ত হয়ে পরে। ১৪ শতকের মধ্যে বার্মা বেশ সংগঠিত হয় এবং শান দের অধিনে উর্ধ বার্মা এবং আরাকানদের অধিনে নিম্ন বার্মা, এই দুই অংশে বিভক্ত হয়ে পরে। ছোট দেশীয় রাজ্যগুলোর হাতেই অধিকাংশ ক্ষমতা ছিল। এসময়ে একর পর এক যুদ্ধ সংগঠিত হতে থাকে। বিবাদমান ছোট রাজ্যগুলো নিজেদের মধ্যে জোটবদ্ধ হয়ে সংঘর্ষে লিপ্ত হত। অনেক ক্ষুদ্র রাজ্য প্রায়ই জোট পরিবর্তন করে ক্ষমতার পালাবদলে ভূমিকা রাখত।


title: মিয়ানমারের ইতিহাস

text:
আভা রাজ্য প্রতিষ্ঠিত হয় ১৩৬৪ সালে। আভারা নিজেদের পাগান শাসকদের আইনগত উত্তরাধিকারী মনে করত। তারা ভূতপূর্ব পাগান সাম্রাজ্যকে পুনরায় প্রতিষ্ঠা করার চেষ্টা করেছিল। আভারা টাঙ্গু শাসিত রাজ্য এবং আশেপাশের সান রাজ্যগুলো দখল করতে সক্ষম হলেও বাদবাকী অঞ্চল তারা দখল করতে পরেনি। চল্লিশ বছর এর যুদ্ধে (১৩৮৫-১৪২৪) Hanthawaddy সাথে দীর্ঘ যুদ্ধে আভারা দূর্বল হয়ে পরে এবং তাদের ক্ষমতা হ্রাস পায়। আভা শাসকদের প্রতিনিয়ত সামান্ত রাজাদের বিদ্রোহ দমন করতে ব্যস্ত থাকতে হত। ১৪৮০ সালে তারা এসব বিদ্রোহী সামন্তরাজদের ধ্বংস করতে সক্ষম হয়। ১৫ শতকে প্রোমি রাজ্য এবং সান রাজ্য ভেঙে পরে। ১৬ শতকে আভারা তাদের পুরাতন শত্রু ভূতপূর্ব সামান্তদের আক্রমনের শীকার হয়।
১৫২৭ সালে, মোহনিনের নেতৃত্বে সান কনফেডারেশান আভা রাজ্য দখল করে।


title: মিয়ানমারের ইতিহাস

text: আভা শাসনামলে বার্মার বর্তমান ভাষা ও সংস্কৃতি স্বকীয় রূপ লাভ করে।


title: মিয়ানমারের ইতিহাস

text: ১২৮৭ সালে পাগানদের পতনের পর রামানদেশ নামে একটি মন ভাষাভাষী রাজ্য প্রতিষ্ঠিত হয়।


title: মিয়ানমারের ইতিহাস

text: ১৪৮০ সাল থেকে আভা সাম্রাজ্যকে যুগপৎ আভ্যন্তরিন বিদ্রোহ এবং সানদের আক্রমনের মোকাবেলা করতে হয়, ফলস্রুতিতে সান রাজ্য ক্রেমেই ভেঙে পড়তে থাকে। ১৫১০ সালে, আভা সাম্রাজ্যের দক্ষিণপূর্বে অবস্থিত টাউঙ্গু রাজ্য স্বাধীনতা ঘোষনা করে। সান রাজ্যের কনফেডারেশন ১৫২৭ সালে আভা রাজ্য দখল করে নেয়ার পর প্রচুর শরনার্থী টাউঙ্গুর দক্ষিণপর্বে পালিয়ে যায়। সে সময় টাউঙ্গু রাজ্য ছিল একমাত্র যুদ্ধবিহীন রাজ্য। টাউঙ্গুর আশে পাশে বৃহৎ ও যুদ্ধরত রাজ্যগুলোর অবস্থান ছিল। টাউঙ্গুর রাজা Tabinshwehti ছিল একজন উচ্চাকাঙ্খী নরপতি। তার ডেপুটি জেনারেল Bayinnaung পাগানদের পতনের পর ছোট ছোট রাজ্যগুলো আক্রমন করে নিশ্চিহ্ন করেন এবং দক্ষিণ এশিয়ার ইতিহাসের সবচেয়ে বড় সাম্রাজ্য প্রতিষ্ঠা করে।


title: মিয়ানমারের ইতিহাস

text: অতি বৃহৎ আকারের কারনে ১৫৮১ সালে Bayinnaung এর মৃত্যুর পর টাউঙ্গু সাম্রাজ্যের বাঁধন ধীরে ধীরে দূর্বল হতে থাকে। ১৬০৫ সাল পর্যন্ত বার্মা সিয়ামের সাথে যুদ্ধে লিপ্ত ছিল। ১৫৯৭ সালের ভিতরে টাউঙ্গু সহ বার্মার বেশীরভাগ এলাকা তাদের হাতছাড়া হয়ে যায়।


title: মিয়ানমারের ইতিহাস

text:
ব্রিটিশরা বার্মাকে ভারতের একটি প্রদেশে পরিনত করে। ১৮৮৬ সালে রেঙ্গুনকে বার্মা প্রদেশেরে রাজধানী করা হয়। রাজতন্ত্রের পতন, ধর্ম ও রাজনীতি এই দুয়ের সম্পর্ক ছিন্ন হবার ফলে তৎকালীন বার্মিজ সমাজে ব্যাপক পরিবর্তন আসে। যুদ্ধ শুরু হবার মাত্র দুই সপ্তাহের মধ্যে আনুষ্ঠানিকভাবে যুদ্ধ শেষ হলেও উত্তর বার্মায় ১৮৯০ সাল পর্য়ন্ত প্রতিরোধ চলতে থাকে। ব্রিটিশ সেনারা গ্রামাঞ্চলে গেরিলা তৎপরতা বন্ধ করার জন্য নিয়মতান্ত্রিক ধ্বংসযজ্ঞ শুরু করে। সেই সাথে সমাজের অর্থনেতিক ব্যবস্থার নাটকীয় পরিবর্তন হয়। সুয়েজ খাল খোলার পর বার্মীজ চালের চাহিদা বৃদ্ধি পায়। প্রচুর জমিতে ধান চাষ শুরু হয়। ধান চাষের জন্য কৃষকদেরকে ভারতীয় মহাজানদের কাছ থেকে চড়া সুদে অর্থ ধার করতে বাধ্য করা হয়। ভারতীয় এই মহাজানরা চাত্তিয়ার নামে পরিচিত ছিলেন। সুদের হার বেশী হবার দরুন কৃষকরা সর্বসান্ত হত। এমনকি তারা তাদেরকে জমিজমা ও ভটামাটি থেকে উচ্ছেদ করা হত। বেশিরভাগ চাকুরীতে ভারতীয়দের চুক্তিভিত্তিক নিয়োগ দেয়া হত। স্থানীয় বার্মার নাগরিকদের ডাকাত অভিযোগে এসকল চাকুরির সুযোগ থেকে বঞ্চিত করা হত। এমনকি একটি সমগ্র গ্রামকেও এই অভিযোগে নিষিদ্ধ করা হত। বার্মিজ অর্থনীতির উন্নতি হলেও সমস্ত ক্ষমতা ও সম্পদ রয়ে যায় ব্রিটিশ সংস্থা, এ্যাংলো বার্মিজ জনগোষ্ঠী এবং ভারতীয় অভিবাসীদের হাতে।
সরকারী কর্মচারীদের মধ্যে এ্যাংলো বার্মিজ ও ভারতীয়দের আধিক্য ছিল। সামরিকবাহিনীতেও বার্মিজদের অংশগ্রহন ছিল অত্যান্ত সামান্য। দেশের সামগ্রীক উন্নতি হলেও বার্মার অধিকাংশ মানুষ তাদের প্রাপ্য অধিকার থেকে বঞ্চিত হত। জর্জ অরওয়েলের উপন্যাস বার্মিজ ডেজে ব্রিটিশ শাসনাধীন বার্মার চিত্র পাওয়া যায়। ব্রিটিশ শাসনামলে এ্যাংলো বার্মিজ জনগোষ্ঠী বার্মার শাসন ব্যবস্থার নিয়ন্ত্রক ছিল যা সাধারন জনগনের মাঝে অসন্তোষ সৃষ্টি করে।


title: মিয়ানমারের ইতিহাস

text: ২০ শতকের শুরুতে Young Men's Buddhist Association (YMBA) এর মধ্য দিয়ে বার্মীজ জাতীয়তাবাদী আন্দোলনের সূচনা হয়। পরে একই আদর্শভিত্তিক আর একটি সংগঠন, General Council of Burmese Associations (GCBA) নামে আর একটি সংগঠন বার্মায় অধিক জনপ্রিয় হয়ে ওঠে। এসময়ে একটি নতুন প্রজন্মের নেতাদের আবির্ভাব হয় যাদের অনেকে আইন শাস্ত্র নিয়ে ইংল্যান্ডে লেখাপড়া করেছিল। তারা বিশ্বাস করত যে সংস্কারের মাধ্যমে বার্মার অবস্থার উন্নতি করা সম্ভব। ১৯২০ সালের দিকে একটি সীমিত ক্ষমতা সম্পন্ন আইনসভা, একটি বিশ্ববিদ্যালয় ভারতীয় শাসনের মধ্যেই বার্মার কিছুটা স্বায়ত্বশাসন নিশ্চিত করেছিল। ১৯২০ সালে বিশ্ববিদ্যালয়ের শিক্ষার্থীরা বিশ্ববিদ্যালয় অইনের বিরুদ্ধে ধর্মঘটের ডাক দেয়। তাদের মতে এই আইনটি ছিল বৈষম্যমূলক এবং ব্রিটিশ ঔপনিবেশিক শাসনকে স্থায়ী করার হাতিয়ার। ‘জাতীয় স্কুল’ গুলো সমগ্র ঔপনিকেশিক শিক্ষাব্যবস্থার বিরুদ্ধে প্রতিবাদ করে এবং সমগ্র বার্মায় জাতীয় দিবস পালিত হয়।


title: মিয়ানমারের ইতিহাস

text: মিয়ানমারের বেশ কয়েকিট ক্ষুদ্র জাতিগোষ্ঠীর অস্তিত্ব আছে। তাদের সবাই সুদূর অতীতে বার্মার বাইরে থেকে এসেছে। রোহিঙ্গারা তেমনি একটি ক্ষুদ্র জাতি যারা মুসলিম ধর্মালম্বী। আনুমানিক ৬০০ বছর আগে রোহিঙ্গারা পূর্ব বাংলা থেকে আরাকান রাজ্যে গিয়ে বসতি স্থাপন করে। নরমেখলা নামের এক আরকান রাজা রাজ্য হারিয়ে বাংলার সুলতান জালালুদ্দিন শাহের আশ্রয় নেন। ১৪৩০ সালে বাংলার সুলতান তাকে তার রাজ্য পুনরোদ্ধারে সাহায্য করেন। বাংলাদেশ থেকে তার এই অভিযানে সাহায্য করার জন্য যাদেরকে তিনি নিয়ে যান তারাই পরবর্তীতে রহিঙ্গা নামে পরিচতি হন।


title: মিয়ানমারের ইতিহাস

text: ১৯৪৬ সালে যখন ভারত ও পাকিস্তান ব্রিটিশদের কাছ থেকে স্বাধীন হওয়ার প্রক্রিয়া চলছিল তখন আরকানের রোহিঙ্গা মুসলিম নেতারা পাকিস্তানের সাথে যুক্ত হবার জন্য চেষ্টা করে। পাকিস্তানে মুসলিম লীগ নেতা মুহাম্মদ আলী জিন্নাহ আরাকানের মুসলিম অধ্যুষিত এলাকা পাকিস্তানের সাথে একিভূত করতে আগ্রহ দেখাননি।


title: এক কাপ চা

text: এক কাপ চা ২০১৪ সালে মুক্তিপ্রাপ্ত বাংলাদেশী বাংলা ভাষার নাট্য চলচ্চিত্র। ছায়াছবিটি পরিচালনা করেছেন নঈম ইমতিয়াজ নেয়ামুল। কাহিনী, চিত্রনাট্য ও সংলাপ লিখেছেন কলকাতার প্রখ্যাত চিত্রপরিচালক বাসু চ্যাটার্জি। নুজহাত ফিল্মসের ব্যানারে ছায়াছবিটি প্রযোজনা করেছেন চিত্রনায়ক ফেরদৌস আহমেদ। এটি তার প্রযোজিত প্রথম চলচ্চিত্র। একজন কলেজ শিক্ষক ও কলেজের লাইব্রেরিয়ানের মধ্যকার প্রেমের গল্প এক কাপ চা। এতে প্রধান দুটি চরিত্রে অভিনয় করেছেন ফেরদৌস আহমেদ ও মৌসুমী। এছাড়া একটি বিশেষ চরিত্রে অভিনয় করেছেন কলকাতার ঋতুপর্ণা সেনগুপ্ত। ডাক্তার চরিত্রে একটি বিশেষ ভূমিকায় ছিলেন হুমায়ুন ফরীদি। এটি তার অভিনীত শেষ চলচ্চিত্র। জাতীয় চলচ্চিত্র পুরস্কার প্রাপ্ত অভিনেতা আলমগীর ও তার মেয়ে আঁখি আলমগীর ভাত দে-এ অভিনয় করার দীর্ঘ ৩০ বছর পর আবার একই ছায়াছবিতে অভিনয় করেন। চলচ্চিত্রটি জনপ্রিয় কথাসাহিত্যিক হুমায়ূন আহমেদ, অভিনেতা হুমায়ুন ফরীদি ও অমল বোস-এর স্মৃতিতে উৎসর্গ করা হয়। এই চলচ্চিত্রে অভিনয় করে ফেরদৌস আহমেদ ৩৯ তম জাতীয় চলচ্চিত্র পুরস্কারে শ্রেষ্ঠ অভিনেতার পুরস্কার অর্জন করেন। এছাড়া মৌসুমী ১৭তম মেরিল-প্রথম আলো পুরস্কার-এ শ্রেষ্ঠ চলচ্চিত্র অভিনয়শিল্পী হিসেবে সমালোচক পুরস্কার লাভ করেন এবং তারকা জরিপ শাখায় মনোনীত হন।


title: এক কাপ চা

text: কলেজ শিক্ষক শফিক পছন্দ করে লাইব্রেরিয়ান দীপাকে। স্বপ্ন দেখে দীপাকে ধুমধাম করে বিয়ে করছে। কিন্তু কিছুতেই সে দীপাকে তার মনের কথা বলতে পারে না। সে প্রতিদিনই দীপার টেবিলে ফুল রেখে আসে। কিন্তু দীপা তা না জানায় ডাস্টবিনে ফেলে দেয়। বই নেওয়ার মিথ্যা ছুতায় সে লাইব্রেরিতে দীপাকে দেখতে আসে এবং তাকে তার ভালোবাসার কথা বলতে চায়। কিন্তু বিভিন্ন কারনে তা হয়ে ওঠে না। একদিন সে সাহস নিয়ে দীপাকে বলতে আসে। কিন্তু এবারও ব্যর্থ হয়। তবে নিমন্ত্রণ পায় তার বাড়িতে "এক কাপ চা" পান করার। নির্দিষ্ট দিনে ফুল হাতে নিয়ে সে পৌঁছায় দীপার বাসায়। কিন্তু দীপা যে বাসায় পেয়িং গেস্ট হিসেবে থাকে সে বাসার বাড়িওয়ালা মিঃ গোমেজের ছেলে গুরুতর অসুস্থ থাকায় তার চা পান করা হয় না। বরং দীপা তাকে গোমেজের ছেলেকে বাঁচানোর জন্য প্রয়োজনীয় ইঞ্জেকশন আনতে পাঠায়। সেই ইঞ্জেকশন আনতে গিয়ে শফিক সম্মুখীন হয় বিভিন্ন সমস্যার।এক কাপ চা ছায়াছবির মহরত অনুষ্ঠিত হয় রাজউক কলেজে। মহরত উদ্বোধন করেন অভিনেতা আফজাল হোসেন ও হুমায়ুন ফরীদি। ২০১০ সালে ১৫ অক্টোবর ছায়াছবিটির শ্যুটিং শুরু হয়। প্রায় দেড় বছর সময় নিয়ে ২০১২ সালের ৩ জুন ছায়াছবিটির শ্যুটিং শেষ হয়।


title: এক কাপ চা

text: ২০১২ সালের ১৫ জুন প্রযোজক ফেরদৌস আহমেদ ও পরিচালক নঈম ইমতিয়াজ নেয়ামুল ভারতের চেন্নাইয়ে যান ছায়াছবিটির শব্দ সংযোজন, মুদ্রণ ও পরিস্ফুটনের জন্য। প্রযোজক ফেরদৌস আহমেদ তার প্রথম চলচ্চিত্রে পরিস্কার চিত্রায়ন আনার জন্য যথাসম্ভব কাজ করেন। কিন্তু ডাবিং ও আনুষঙ্গিক কিছু কাজ শেষ করতে আরও দুই বছর সময় লেগে যায়। অবশেষে ২০১৪ সালের ১১ সেপ্টেম্বর বাংলাদেশ চলচ্চিত্র সেন্সর বোর্ড থেকে বিনা কর্তনে ছাড়পত্র লাভ করে।


title: এক কাপ চা

text: এক কাপ চা ছায়াছবিটি বাংলাদেশে মুক্তি পায় ২০১৪ সালের ২৮ নভেম্বর।


title: এক কাপ চা

text: এক কাপ চা ছায়াছবিটির সঙ্গীত পরিচালনা করেছেন নচিকেতা চক্রবর্তী, আইয়ুব বাচ্চু ও ফুয়াদ আল মুক্তাদির। আবহ সঙ্গীত পরিচালনা করেছেন ইমন সাহা। গীত রচনা করেছেন বাংলাদেশের কবির বকুল, মারজুক রাসেল ও জাহিদ আকবর এবং কলকাতার নচিকেতা চক্রবর্তী ও প্রিয় চট্টোপাধ্যায়। এছাড়া "লিলুয়া বাতাস" গানটি লিখেছেন হুমায়ূন আহমেদ। মৃত্যুর আগে এটি তার লেখা শেষ গান। গানে কণ্ঠ দিয়েছেন এন্ড্রু কিশোর, রুনা লায়লা, নচিকেতা চক্রবর্তী, আইয়ুব বাচ্চু, কুমার বিশ্বজিৎ ও আঁখি আলমগীর। গানের অ্যালবামের মোড়ক ডিজাইন করেন আফজাল হোসেন।


title: এক কাপ চা

text: জাতীয় চলচ্চিত্র পুরস্কার


title: এক কাপ চা

text: মেরিল-প্রথম আলো পুরস্কার


title: শিবলী সাদিক

text: মোঃ শিবলী সাদিক দিনাজপুর জেলার নবাবগঞ্জে জন্মগ্রহণকারী বাংলাদেশের একজন রাজনীতিবিদ। তিনি বাংলাদেশের জাতীয় সংসদের নির্বাচনী এলাকা দিনাজপুর-৬ এর নির্বাচিত সংসদ সদস্য।


title: শিবলী সাদিক

text: শিবলী সাদিক দিনাজপুরের ৬ আসনের মরহুম সাংসদ সদস্য মোস্তাফিজুর রহমান ফিজু এর পুত্র।


title: শিবলী সাদিক

text: তিনি ১৯৯৮ সালে আফতাবগঞ্জ বি ইউ উচ্চ বিদ্যালয় থেকে মাধ্যমিক পরীক্ষায় অংশগ্রহন করেন। এরপর ঢাকা আইডিয়াল স্কুল এ ভর্তি হন উচ্চ মাধ্যমিক পড়াশোনার জন্য। কিন্তু তিনি উচ্চ মাধ্যমিক সহ পরবর্তি পড়াশোনা সম্পন্ন করেন দিনাজপুর আদর্শ কলেজ থেকে।


title: শিবলী সাদিক

text: শিবলী সাদিক বাংলাদেশের বিশিষ্ট কন্ঠশিল্পি সালমা আক্তারকে বিয়ে করেন। তাদের একটি মেয়ে সন্তান আছে। ব্যক্তিগত জীবনে তিনি সাংস্কৃতিমনা একজন ব্যক্তি। কলেজ জীবনে তিনি বিভিন্ন সাংস্কৃতিক কর্মকান্ডের সাথে জড়িত ছিলেন।


title: শিবলী সাদিক

text: তিনি ২০১৪ সালের সাধারণ নির্বাচনে দিনাজপুর জেলায় অবস্থিত জাতীয় সংসদের ১১নং আসন দিনাজপুর-৬ থেকে সদস্য নির্বাচিত হন। জাতীয় সংসদ নির্বাচনে প্রতিযোগিতার পূর্বে তিনি উপজেলা চেয়ারম্যান ছিলেন।


title: হযরত আলী (বীর প্রতীক)

text: হযরত আলী (জন্ম: ১৯৪৫) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।


title: হযরত আলী (বীর প্রতীক)

text: হযরত আলী'র জন্ম মুন্সিগঞ্জ জেলার গজারিয়া উপজেলার বাউশিয়া ইউনিয়নের বাউশিয়া গ্রামে। তাঁর বাবার নাম নজরুল ইসলাম এবং মায়ের নাম হাসেবান বিবি। তাঁর স্ত্রীর নাম বেগম নূরজাহান। এ দম্পতির চার ছেলে।


title: হযরত আলী (বীর প্রতীক)

text: হযরত আলী ১৯৭১ সালে পাকিস্তানি সেনাবাহিনীর প্রথম ইস্ট বেঙ্গল রেজিমেন্টে কর্মরত ছিলেন। সে সময়ে এই রেজিমেন্টের অবস্থান ছিল যশোর সেনানিবাসে। ৩০ মার্চ পাকিস্তানি সেনাবাহিনীর ২৫ বালুচ এবং ২২ এফএফ রেজিমেন্ট তাঁদের আক্রমণ করে। তখন তাঁরা প্রতিরোধের চেষ্টা করে ব্যর্থ হন। তাঁরা সেনানিবাস থেকে বেরিয়ে চৌগাছায় সমবেত হন। এরপর ক্যাপ্টেন হাফিজের নেতৃত্বে মুক্তিযুদ্ধে যোগ দেন।


title: হযরত আলী (বীর প্রতীক)

text: হযরত আলী লালমনিরহাট জেলার পাটগ্রাম, জামালপুর জেলার বকশিগঞ্জ উপজেলার কামালপুরসহ আরও কয়েকটি স্থানে যুদ্ধ করেছেন। তিনি মূলত মেশিনগান চালাতেন। মুক্তিযুদ্ধের অন্যতম এক ঘটনা সিলেট জেলার কানাইঘাটের যুদ্ধ। জৈন্তাপুর-জকিগঞ্জ সংযোগ সড়কে সুরমা নদীর তীরেএ উপজেলা সদরের অবস্থান। সীমান্তের নিকটবর্তী হওয়ায় মুক্তিবাহিনী ও পাকিস্তানি বাহিনী উভয়ের কাছেই কানাইঘাট ছিল সামরিক দিক থেকে গুরুত্বপূর্ণ।এ যুদ্ধে হযরত আলী অংশ নেন। তিনি প্রথম ইস্ট বেঙ্গল রেজিমেন্টের সৈনিক ছিলেন। ১৯৭১ সালের ২২ নভেম্বর থেকে ৪ ডিসেম্বর পর্যন্ত কানাইঘাটে যুদ্ধ হয়। এখানে ছিল পাকিস্তানি বাহিনীর ৩১ পাঞ্জাব রেজিমেন্টের আলফা কোম্পানি, পাকিস্তানি স্কাউটস দলের এক প্লাটুন মিলিশিয়া এবং তাদের সহযোগী বেশ কিছু রাজাকার। ২২ নভেম্বর জেড ফোর্সের অধীন প্রথম ইস্ট বেঙ্গল রেজিমেন্ট ও গণবাহিনীর মুক্তিযোদ্ধাদের সমন্বয়ে গড়া মুক্তিবাহিনী কানাইঘাট-সংলগ্ন গৌরীপুরে পৌঁছে। তখন পাকিস্তানি বাহিনী তাদের ডিফেন্স ছেড়ে এগিয়ে এসে মুক্তিযোদ্ধাদের ঘেরাও করে। এরপর তুমুল যুদ্ধ শুরু হয়। কয়েক দিন ধরে এখানে যুদ্ধ চলে। পাকিস্তানি বাহিনী প্রচণ্ড প্রতিরোধ করেও শেষ পর্যন্ত পরাজিত হয়। কানাইঘাটের যুদ্ধে হযরত আলী যথেষ্ট সাহস, দক্ষতা ও রণকৌশল প্রদর্শন করেন। এই যুদ্ধে মুক্তিবাহিনীর পক্ষে ১১ জন শহীদ এবং হযরত আলীসহ ২০ জন আহত হন। অন্যদিকে পাকিস্তানিদের পক্ষে ৫০ জন নিহত, ২০ জন আহত এবং ২৫ জন আত্মসমর্পণ করে। কানাইঘাট মুক্ত হওয়ায় মিত্রবাহিনীর সিলেটের দিকে চূড়ান্ত অভিযান পরিচালনা করা সহজ হয়।


title: হযরত আলী (দ্ব্যর্থতা নিরসন)

text: হযরত আলী নামটি নিচের ব্যক্তিবর্গকে নির্দেশ করতে পারে:


title: আলমাজ আয়ানা

text: আলমাজ আয়ানা এবা (; জন্ম: ২১ নভেম্বর, ১৯৯১) বেনিশাঙ্গাল-গুমুজ অঞ্চলে জন্মগ্রহণকারী বিশিষ্ট ইথিওপীয় প্রমিলা দূরপাল্লার দৌড়বিদ। ৩০০০ মিটার, ৫০০০ মিটার ও ১০,০০০ মিটার বিভাগের দৌড়ে অংশ নিয়ে থাকেন আলমাজ আয়ানা। ২০১৬ সালের রিও অলিম্পিকে ১০০০০ মিটারে নতুন বিশ্বরেকর্ড গড়ার মাধ্যমে স্বর্ণপদক লাভ করেন। এরফলে ১৯৯৩ সালের পূর্বতন রেকর্ড ভেঙ্গে যায়।


title: আলমাজ আয়ানা

text: রাশিয়ার মস্কোয় অনুষ্ঠিত ২০১৩ সালের বিশ্ব চ্যাম্পিয়নশীপের ৫০০০ মিটার বিভাগে ব্রোঞ্জপদক লাভ করেছিলেন। এরপর বেইজিংয়ে একই বিষয়ে জেঞ্জেবি দিবাবাকে পরাজিত করেন।


title: আলমাজ আয়ানা

text: মারাকেচে অনুষ্ঠিত ২০১৪ সালের আফ্রিকান চ্যাম্পিয়নশীপে প্রথমবারের মতো বড়দের ৫০০০ মিটারে অংশ নিয়ে শিরোপা পান। জেঞ্জেবি দিবাবাকে হারান তিনি ১৫:৩২.৭২ সময় নিয়ে যা চ্যাম্পিয়নশীপ রেকর্ডবিশেষ। একমাস পর একই স্টেডিয়ামে অনুষ্ঠিত ২০১৪ সালের আইএএএফ মহাদেশীয় কাপে আফ্রিকার প্রতিনিধিত্ব করে ২৪ সেকেন্ডের ব্যবধানে জয়ী হন আয়ানা।


title: আলমাজ আয়ানা

text: ২০১৫ সালে সাংহাইয়ে অনুষ্ঠিত আইএএএফ ডায়মন্ড লীগে ৫০০০ মিটারে ১৪:১৪.৩২ সময় নিয়ে নিজস্ব রেকর্ড গড়েন। তার পূর্বতন সেরা ১৪:২৫.৮৪ সময় ২০১৩ সালে প্যারিসে গড়েছিলেন। ফলশ্রুতিতে এ বিষয়ের ইতিহাসে বিশ্বরেকর্ডের অধিকারীনি স্বদেশী তিরুনেশ দিবাবা ও মেসেরেত ডিফারের পর তৃতীয় সেরা প্রমিলা দৌড়বিদের ভূমিকায় অবতীর্ণ হন।


title: আলমাজ আয়ানা

text: রোমে অনুষ্ঠিত আইএএএফ গোল্ডেন গালায় প্রতিদ্বন্দ্বিতা করেন। ২ জুন তারিখে ৫০০০ মিটারে তিনি সময় নেন ১৪:১২.৫৮। এরফলে তিরুনেশ দিবাবার ১৪:১১.১৫ সময়ের গড়া বিশ্বরেকর্ডের পর দ্বিতীয় সেরা হন।


title: আলমাজ আয়ানা

text: ২০১৬ সালের গ্রীষ্মকালীন অলিম্পিকে ইথিওপিয়া দলের অন্যতম সদস্য ছিলেন তিনি। চূড়ান্ত পর্বে এ ক্রীড়ার ইতিহাসে দ্রুততম সময়ের রেকর্ড গড়েন তিনি। ২৩ বছর পূর্বেকার চীনা ক্রীড়াবিদ ওয়াং জুনজিয়ার গড়া বিশ্বরেকর্ড ১৪ সেকেন্ডের ব্যবধানে নিজের করে নেন। অথচ, এরপূর্বে অন্য সকল ক্রীড়াবিদই ওয়াংয়ের রেকর্ডের ২২ সেকেন্ডের বাইরে ছিলেন। আলমাজ ২৯:১৭.৪৫ সময় নেন। ৫০০০ মিটারে ইতোমধ্যে বিশ্বচ্যাম্পিয়নধারী হিসেবে প্রথমবারের মতো বড়দের আসরে দৌড়ান। এরপূর্বে তিনি এ বিষয়ে একবারমাত্র অংশ নিয়েছেন। জুনে ইথিওপীয় অলিম্পিক বাছাইয়ে ৩০:০৭ সময় নিয়ে অভিষেকে তিরুনেশকে পরাজিত করেন। সতীর্থ প্রতিযোগীরা জানিয়েছেন যে, প্রতিযোগিতার পূর্বে তিনি কাশিতে আক্রান্ত হন ও শরীর ভালো ছিল না। এরপর সংবাদ সম্মেলনে প্রচণ্ড পরিশ্রমের ফসল হিসেবে তার এ বিজয়কে উল্লেখ করেন।


title: ঝাঁকপাল্লা

text: ঝাঁকপাল্লা(বৈজ্ঞানিক নাম: "Vindula erota (Fabricius)") যার মূল শরীর উজ্জ্বল কমলা হলুদ বর্ণের এবং ডানা দুটি কমলাটে হলুদ বর্ণ দেখা যায়। এরা নিমফ্যালিডি পরিবার এবং হেলিকোনিনি উপগোত্রের সদস্য।


title: ঝাঁকপাল্লা

text: ঝাঁকপাল্লার প্রসারিত অবস্থায় ডানার আকার ৯০-১১০মিলিমিটার দৈর্ঘ্যের হয়।


title: ঝাঁকপাল্লা

text: ঝাঁকপাল্লার উপপ্রজাতিসমূহ হল -


title: ঝাঁকপাল্লা

text: ভারতে প্রাপ্ত ঝাঁকপাল্লার উপপ্রজাতিসমূহ হল-


title: ঝাঁকপাল্লা

text: পুরুষ ঝাঁকপাল্লা ডানার উপরিভাগ উজ্জ্বল কমলা হলুদ বর্ণ বিশিষ্ট। সামনের ডানার গোড়ার দিকে জলপাই রঙ এবং বাদামী রঙ এর সংমিশ্রন, এবং ডানা সুস্পষ্ট কালো দাগ দ্বারা চিহ্নিত। তিনটে ছোটো সর্পিল তেরছা দাগ রয়েছে শিরা পরিবেষ্টিত মধ্যবর্তী স্থান বরাবর।ডানার অভ্যন্তরীন ডিক্সে একটি সরলরৈখিক ভাঙাভাঙা তেরচা কালো দাগ দেখা যায় এবং ডানার বাইরের দিকের ডিস্কে একটি ভাঙাভাঙা তীর্যক কালো দাগ। তীর্যক দাগ এর ভিতরদিকে বাঁকানো সারিবদ্ধ বুটি দেখা যায়, ডানার বহির্ভাগের ডিস্কে। সমান দূরত্বে অবস্থিত এই বুটি দাগগুলির মধ্যে পঞ্চম এবং ষষ্ঠ বুটিগুলি সর্ববৃহত। ডানার উপপ্রান্তিক অংশে ভিতরে এবং বাইরে দুটি পাশাপাশি সুস্পষ্ট আঁকাবাঁকা সরু কালো বন্ধনী রয়েছে।


title: ঝাঁকপাল্লা

text: পিছনের ডানাতেও সামনের ডানার সাথে সামঞ্জস্য রেখে ডানার আভ্যন্তরীণ অংশে তীর্যক কালো রৈখিক দাগ এবং উপপ্রান্তিক আঁকাবাঁকা সরু সুস্পষ্ট বন্দনী দেখা যায়। দুই ডানার বহির্ভাগে সারিবদ্ধ বুটিগুলির ৪টে সামনের ডানায় এবং পঞ্চম এবং ষষ্ঠ বড় বুটিগুলি পিছনের ডানায় অবস্থিত। পিছনের ডানার আভ্যন্তরীন এবং বহির্ভাগ এর ডিস্ক এর মধ্যবর্তী সরলরৈখিক তীর্যক দাগটি উপরের ডানার ওই একই অংশের দাগটির সাথে সামঞ্জস্যযুক্ত, তবে পিছনের ডানার দাগটি ধীরে ধীরে আবছা এবং অস্পষ্ট হয়ে যায়।


title: ঝাঁকপাল্লা

text: দুটি ডিসকাল দাগ এর মধ্যবর্তী অংশ আভ্যন্তরীণ ডিস্কের কমলা হলুদ রঙ অপেক্ষা অনেক হালকা হলুদ। এছাড়া নিচের ডানার নিম্নভাবে একটি ঘন গভীর কমলা হলুদ রঙের ইষদ আবছা বন্ধনী দেখা যায় এবং দুই ডানার রং বিভাজিকার কৌনিক অবস্থানে একদম কোনে একটি জলপাই ফুলের (lilac) ন্যায় বর্নবিশিষ্ট বুটি রয়েছে।


title: ঝাঁকপাল্লা

text: ডানার নিম্নপৃষ্ঠ একই রকম ভাবে বিন্যাস্ত, ডানার গোড়ার দিকের অংশ অর্থাৎ আভ্যন্তরীন ডিস্ক একটি কালো দাগ দিয়ে ঘেরা এবং সিন্দুর লাল রঙে আবৃত। ডানার বর্হিভাগের আঁকাবাঁকা তীর্যক অস্পষ্ট দাগ একই রকম অর্থাৎ ডানার উপরিভাগের মতো। এছাড়াও সামনের ডানাদুটির চূড়ার কাছাকাছি দুটি ক্রীমবর্ন সাদা এবং হালকা গোলাপী রঙ এর মিশ্র রঙের দুটি ছোপ থাকে এবং উপপ্রান্তীয় রেখাদুটির মধ্যবর্তী অংশ বেগুনী লাল ময়ুরপঙ্খী রঙে আবৃত। উপপ্রান্তীয় সরলরৈখিক দাগ দুটির মধ্যে ভিতরের দাগ ঋজু অর্থাৎ আঁকাবাঁকা নয়।


title: ঝাঁকপাল্লা

text: সামনের ডানার অ্যপেক্স অথবা শীর্ষ অবস্থানের একটু নিচে ক্রীম-সাদা রঙের প্রেপিকাল স্পট অথবা ছোপ রয়েছে এবং ডানার উপ-প্রান্তিক অংশে ইষদ গোলাপী রঙের পোস্ট ডিসক্যাল সরু ব্যান্ড ( দুটি সাবটার্মিনাল অথবা উপপ্রান্তিক আঁকাবাঁকা দাগের মধ্যবর্তী অংশ) পরিলক্ষিত হয়। পোস্ট বেসাল এবং ডিসকাল অংশ সীমান্তকারী কালো পুরু থেকে ক্রমশ সরু হয়ে নিচের ডানায় নেমে যাওয়া দাগটি ঋজু, আঁকাবাঁকা নয়। এই আভ্যন্তরীন সোজা দাগটি এবং ভিতরের উপপ্রান্তিক দাগটির মধ্যবর্তী ইন্টারস্পেসগুলি অথবা দুটি শিরার মধ্যবর্তী অংশগুলির রঙ ডানার বেসাল এবং পোস্টবেসাল অংশের রঙ অপেক্ষা হালকা এবং উজ্জ্বল। পিছনের ডানার বেস এর দিকে কিছু অতিরিক্ত তীর্যক রেখাবিন্যাস এবং সরু লুপ এর মতো কালো দাগ পরিলক্ষিত হয়। পিছনের ডানায়, চোখে পড়ার মত সোজা এবং তীর্যক উপপ্রান্তিক রেখা দুটির মধ্যবর্তী পোস্টডিসকাল ব্যান্ড রয়েছে এবং এই ব্যান্ড থেকে ভিতরের দিকে ২ এবং ৩ নং শিরার মধ্যবর্তী স্থানে ফ্যাকাশে ইষদ বেগুনী (পার্পেল) রঙের বিন্যাস নজরে আসে যা টারমেন অর্থাৎ পার্শব প্রান্ত পর্যন্ত বিস্তৃত নয়। অ্যান্টেনা কালো এবং রাস্ট বর্নের। ঝাঁকপাল্লার মাথা, বক্ষ এবং উদর উপরের দিকে জলপাই সবুজ ও কমলা রঙের মিশ্রন এবং নিচের দিকে কালচে কমলা-হলুদ বর্নের হয়।


title: ঝাঁকপাল্লা

text: স্ত্রী ঝাঁকপাল্লার ডানার উপরিপৃষ্ঠের বেস হালকা বাদামী রঙের। সামনের এবং পিছনের উভয় ডানার বেসাল এবং পোস্ট-বেসাল অংশ জুড়ে ত্রিভুজাকৃতি রঙের প্যাচ (জলপাই সবুজ) সাদা ডিসকাল অংশকে আলাদা করেছে। উপরের ডানার সেল এর শীর্ষ থেকে নীচের ডানার ২নং শিরা পর্যন্ত এই বেসাল অংশ ইষদ জলপাই সবুজ, নীচের ডানার প্রান্তিক (টার্মিনাল) সীমারেখা থেকে ভিতরের দিকে চওড়া অংশজুড়ে হালকা লালচে অচ্রাসিয়াস রঙের বিন্যাস রয়েছে। উপর এবং নীচ উভয় ডানার বেসাল এবং পোস্টবেসাল অংশের ইষদ জলপাই সবুজ বর্নবিন্যাসকে ঘিরে উপর ডানার কোস্টা থেকে নীচের ডানার মধ্যভাগ পর্যন্ত বিস্তৃত, তলার দিকে ক্রমশঃ সরু হয়ে যাওয়া সাদা ডিসকাল ব্যান্ড দেখা যায়। উপরের ডানার পোস্ট ডিসকাল অংশের রঙ হালকা বাদামী। সামনের এবং উপরের ডানাদুটিতে কালচে শিরাগুলির আঁকিবুকি এবং বিস্তার বেশ আকর্ষনীয়। সামনের ডানার সাদা ডিসকাল এবং হালকা বাদামী পোস্ট ডিসকাল অংশের বিভাজনের কাছে। ডানার বেসাল অংশ অভিমুখী কৌনিক চিহ্নের মত ধূসর বাদামী কালচে দাগের শ্রেনী অথবা সিরিজ চোখে পড়ে, যাদের নিচে বিভিন্ন মাপের গোলাকৃতি এবং প্রায় গোলাকৃতি সুস্পষ্ট এবং আবছা কালচে ছোপ এবং বুটি দেখা যায়।


title: ঝাঁকপাল্লা

text: সামনের ডানায় কোস্টাল অঞ্চলের ঠিক নিচে অবস্থিত সেল এ তিনটি ছোট তীর্যক সর্পিল দাগ এবং ডিস্কোসেলুলার (সেল এবং ডিসকাল অংশের সংযোগস্থল) অংশ দুটি আঁকাবাঁকা দাগ পরিবেষ্টিত একটি ছোট এবং সরু ব্যান্ড রয়েছে। সেল এর ঠিক ডানপাশে ১নং থেকে ৪নং শিরার মধ্যবর্তী জলপাই সবুজ পোস্ট-বেসাল এবং সাদা ডিসকাল অংশের সীমান্তে একটি পুরু ছোট আঁকাবাঁকা দাগ রয়েছে যার থেকে ১,২,৩ এবং ৪নং শিরার সূত্রপাত। উপর এবং নীচ দুই ডানাতেই হালকা বাদামী পোস্ট-ডিসকাল সরু ব্যান্ড এবং সর্পিল সাবটার্মিনাল (উপপ্রান্তিক) দাগ পরিলক্ষিত হয়। উপরের ডানার অ্যপেক্স অথবা শীর্ষ অবস্থানের একটু নিচে একটি চোখে পড়ার মত একটি সাদা প্রেপিকাল ছোপ নজরে পড়ে।


title: ঝাঁকপাল্লা

text: উপরের ডানার অ্যাপেক্স অথবা শীর্ষের একটু নিচে সপ্তম ইন্টারস্পেসে একটি চোখে পড়ার মত আকর্ষনীয় প্রোপিকাল স্পট অথবা ছোপ থাকে।


title: ঝাঁকপাল্লা

text: পিছনের ডানার উপরিপৃষ্ঠে, সাদা ডিসকাল ব্যান্ডের বহিঃপ্রান্তরেখা বরাবর একটি ধূসর-বাদামী আঁকাবাঁকা দাগ রয়েছে যা ডিসকাল এবং পোষ্টডিসকাল অংশের সীমানা চিহ্নিত করে। পোস্টডিসকাল অংশে চওড়া এবং তীর্ষক ভাবে অবস্থিত অস্পষ্ট হালকা ধূসর বাদামী বর্নচ্ছায় অঞ্চল রয়েছে যার মধ্যে দ্বিতীয় এবং পঞ্চম ইন্টারস্পেসে দুটি সাদাকেন্দ্রযুক্ত ধূসর-বাদামী এবং কমলা-হলুদ রঙা চোখ এর মত দেখতে অসিলাস রিং সুস্পষ্টভাবে প্রতীয়মান। ডানার পাশের প্রান্ত (টার্মেন) এবং নিম্নপ্রান্ত (ডরসাম) বরাবর একটি সাবটার্মিনাল অথবা উপপ্রান্তিক বন্ধনী দেখা যায়। বাইরের উপপ্রান্তিক (সাবটার্মিনাল) রেখাটি আঁকাবাঁকা এবং কালচে বাদামী রঙের। অ্যাবডোমেন (উদরদেশ) এর উপরের অংশটি কমলা হলুদ রঙের।


title: ঝাঁকপাল্লা

text: স্ত্রী ঝাঁকপাল্লার ডানার নিম্নপৃষ্ঠ পুরুষ ঝাঁকপাল্লার ডানার নিম্নভাগের অতি সাদৃশ্য আছে, যদিও কয়েকটি পার্থক্য লক্ষ্য করা যায়।


title: ঝাঁকপাল্লা

text: গ্রাউন্ড অথবা বেস রঙ হলদে-কমলা এবং সামনের ও পিছনের উভয় ডানারই নিম্নপৃষ্ঠের বেসাল অংশ কালচে কমলা-হলুদ বর্নের। ডানার প্রায় সমস্ত দাগগুলি পুরুষ ঝাঁকপাল্লার ডানার মত কিন্তু দাগগুলি পিঙ্গল বর্নের। পিছনের ডানার নিম্নভাগে অসিলাস রিং আকারে বড় হয়।


title: ঝাঁকপাল্লা

text: অ্যান্টেনা অথবা শুঙ্গ কালচে বাদামী এবং শীর্ষভাগে হালকা কমলা হলুদ রঙের আভা আছে। পাল্পি অথবা মাথার সামনে এবং দুচোখের খাঁজের অংশটির উপরিপৃষ্ঠে কমলা হলুদ এবং নিম্নভাগে ফ্যাকাশে কমলা-হলুদ রঙ দেখা যায়। এদের মাথা, থোরাক্স (বক্ষদেশ) এবং উদরদেশের উপরিপৃষ্ঠ জলপাই সবুজ রঙ, নিম্নভাগ ফ্যাকাশে কমলা হলুদ রঙের হয়।


title: ঝাঁকপাল্লা

text: শুষ্ক ঋতুরূপঝাঁকপাল্লা প্রজাপতির আর্দ্র-ঋতুরূপ অপেক্ষা শুষ্ক ঋতুরূপের আকার ছোট হয়। নিয়মানুসারে পিছনের ডানার ৪নং শিরার শীর্ষে অবস্থিত লেজ ছোট হয়।


title: ঝাঁকপাল্লা

text:
পুরুষদের ডানার উপরি এবং নিম্নপৃষ্ঠ আর্দ্রঋতু রূপের অনুরূপ, কিন্তু গ্রাউন্ড অথবা বেস কালার অনেক হালকা। ডানার নিম্নপৃষ্ঠ পুরোপুরি ফ্যাকাশে সিন্দুর রঙ্গে আবৃত। দাগগুলি অপেক্ষাকৃত ছোট, মাঝেমধ্যেই কম বেশী মাত্রায় বিলুপ্ত এবং সর্বদাই অপেক্ষাকৃত অস্পষ্টভাবে প্রতীয়মান। ডানার উপরিতলের দাগগুলি ছাইরঙা কালচে বাদামী, নিম্নতলের প্রান্তরৈখিক অঞ্চল হালকা পার্পেল অথবা লালচে বেগুনি রঙে আবৃত।
স্ত্রী ঝাঁকপাল্লার শুষ্ক ঋতুরূপ, আর্দ্র-ঋতুরূপ থেকে উল্লেখযোগ্যভাবে ভিন্ন । উভয় ডানার  উপরিপৃষ্ঠ খুব চওড়া ফ্যাকাশে অথবা হালকা কমলা-হলুদ এবং সাদায় মেশানো ডিসকাল বন্ধনী রয়েছে যা সামনের ডানার কোস্টা থেকে পিছনের ডানার টর্নাস এর ঠিক উপরে ডর্সাল মার্জিন অথবা নিম্নপ্রান্তরেখা পর্যন্ত বিস্তৃত। সামনের ডানায়, আর্দ্র-ঋতুরূপের মতো, ডিসকাল বন্ধনীর ভিতরের ভাগে বেসাল অঞ্চল জলপাই সবুজ রঙের কিন্তু সেলের মধ্য দিয়ে যে তিনটি তীর্যক রেখা গেছে তাদের বাইরের দিকের দুটির মধ্যবর্তী আঁকাবাঁকা রেখাটি এবং ডিসকাল বন্ধনীতে আড়াআড়ি ভাবে বিন্যস্ত ছোপগুলির সারি ভীষন অস্পষ্ট।


title: ঝাঁকপাল্লা

text: পিছনের ডানার উপরিপৃষ্ঠে বেসাল অঞ্চল কমলা হলুদ; নিম্নপৃষ্ঠের কমলা হলুদ রং সচ্ছ ডানার মধ্য দিয়ে উপরিপৃষ্ঠে প্রতীয়মান হয়। সেল এর বেস এ খুব হালকা জলপাই সবুজ রঙের ছোঁয়া রয়েছে। ডিসকাল বন্ধনীর বাইরের ডানার পাশের প্রান্তীয় অংশ উজ্জ্বল কমলা-হলুদ। পোস্টডিসকাল অংশে অসিলি ( চোখের মত রিংগুলি ) এবং ভিতরের ও বাইরের উপপ্রান্তিক কালো রেখাগুলি আর্দ্র-ঋতুরূপের সাদৃশ্য।


title: ঝাঁকপাল্লা

text: প্রাপ্ত বয়স্ক প্রজাপতিরা খুব দ্রুত বনের বিশাল অংশ জুড়ে ঘুরে বেড়ায়। এদের উভয় লিঙ্গের আলাদা দলে ঘুরতে দেখা যায়। প্রায়শই পুরুষদের গাছের উপরে বসে পচা মাংস, পাখীদের বিষ্ঠা খেতে দেখা যায়। অনেক সময় মাংসাশী প্রাণীদের বিষ্ঠা অথবা ছোট ছোট ঝোপঝাড়ে "Chromolaena odorata" এবং "" এই সব গাছের ফুল এর মধু খেতে পছন্দ করে। ছোট ঝর্না অথবা নদীতে এদের পছন্দের খাবার হল পচা মাছ এবং কাঁকড়ার টুকরো, যা অনেক সময় পেঁচারা রাত্রে অর্ধপাচিত খাদ্য হিসাবে বমি করে। শুষ্ক আবহাওয়াতে এদের কাদাযুক্ত ভিজে জায়গায় জল পান করে।


title: ঝাঁকপাল্লা

text: এই প্রজাতির স্ত্রী প্রজাপতিরা পাতার নীচের দিকে একসাথে ৩-৫টি ডিম পাড়তে সক্ষম। ডিমগুলি প্রথম অবস্থায় হালকা কমলা বর্ণের হয়, পরবর্তীকালে তা ধুসর বর্ণে পরিণত হয়।


title: ঝাঁকপাল্লা

text:
ঝাঁকপাল্লা প্রজাপতির শূককীট ফ্যাকাশে হলুদ রঙের এবং দেহের নিম্নভাগের বর্ণ লালচে বাদামী। দেহের সেগমেন্ট অথবা খন্ডগুলি বাদামী ডোরাকাটা, সেগমেন্ট মধ্যবর্তী স্পিরাকেলসগুলি কালো। এদের মাথা দাড়াযুক্ত। পৃষ্ঠদেশে (ড্ররসাল) এবং পাশের দিকার উপরি ভাগে (আপার ল্যাটেরাল) সারিবদ্ধভাবে কাঁটার মত অংশ থাকে যেজুলি দেহত্বকের উপরস্থ লালচে গোলাকার স্ফীত অংশ থেকে নির্গত হয়।
এই শূককীট "Adenia hondala","Adenia palmata" ,"Inula royleana", "Launea nudicaulis" গাছের পাতার রসালো অংশ আহার করে।


title: ঝাঁকপাল্লা

text: ঝাঁকপাল্লার মূককীট হালকা লালচে বাদামী রঙের। এদের মাথা পুরু অথবা মোটা এবং মাথার দু'পাশে দুটি ছোটো কালো বিন্দু দেখা যায়। থোরাক্স অথবা দেহের মধ্যভাগ শঙ্কু আকৃতির। অ্যাবডোমেন (পেট) এর সন্মুখ অথবা অগ্রবর্তী খন্ডগুলি থেকে চওড়া, পুরু এবং চ্যাপ্টা ডানার মত অংশ বাইরের দিকে দুপাশে বিস্তৃত হয়েছে, যাদের শেষভাগে অগ্র এবং পশ্চাৎমুখীদুটি লম্বা অংশ রয়েছে। অ্যাবডোমেন এর মধ্যবর্তী খন্ডগুলিতে, পৃষ্ঠদেশে একটি ছোট স্ফীত অংশ দেখা যায়। দুটি অ্যানাল সেগমেন্টে (পশ্চাৎ খন্ডে) পৃষ্ঠদেশে দুটি লম্বা, পরু এবং চ্যাপ্টা অংশ নির্গত হয়েছে।


ঝাঁকপাল্লা


বেস্ট নিউ স্টারলেটের জন্য এভিএন পুরস্কার, একটি পুরস্কার বিতরণ সভার আয়োজন যা এভিএন পুরস্কারসমূহ কর্তৃক প্রতিবছর জানুয়ারি মাসে লাস ভেগাস, নেভাডাতে উপস্থাপন করা হয়।


title: শালদুধ

text: শালদুধ () হলো বাচ্চা জন্মের পরপর মায়ের স্তন থেকে নিঃসৃত ঈষৎ হলুদাভ, আঠালো দুধ। শালদুধ পরিমাণে খুব অল্প ও ঘন হয় কিন্তু এতে পুষ্টিগুণ তুলনামূলক অনেক বেশি। এতে প্রচুর অ্যান্টিবডি থাকে যা শিশুকে জীবাণুর হাত থেকে রক্ষা করে। এটাকে শিশুর জীবনের প্রথম টিকা বলা হয়।


title: শালদুধ

text:
শালদুধে প্রচুর পরিমাণে শর্করা, আমিষ ও ভিটামিন "এ", অ্যান্টিবডি ও শ্বেত রক্ত কণিকা রয়েছে।তবে স্বাভাবিক দুধের তুলনায় শালদুধে কার্বোহাইড্রেট, লিপিড ও পটাশিয়াম কিছুটা কম রয়েছে।এছাড়া এতে লিম্ফোসাইট ও বিভিন্ন ইমিউনোগ্লোবিউলিন যেমন IgA,
ল্যাক্টোফেরিন, লাইসোজাইম, ল্যাক্টোপারক্সিডেজ, কমপ্লিমেন্ট, এবং প্রোলিন সমৃদ্ধ পলিপেপটাইড (PRP),
ও অল্পকিছু সাইটোকাইনস ইন্টারলিউকিনস, টিউমার নেক্রোসিস ফ্যাক্টর, কেমোকাইনস ইত্যাদি রয়েছে।। শালদুধে কিছু গ্রোথ ফ্যাক্টরও থাকে যেমন ইনসুলিন-লাইক গ্রোথ ফ্যাক্টর-১(IGF-1), ও IGF-II, ট্রান্সফরমিং গ্রোথ ফ্যাক্টর আলফা, বিটা-১ ও বিটা-২, ফাইব্রোব্লাস্ট গ্রোথ ফ্যাক্টর, এপিডার্মাল গ্রোথ ফ্যাক্টর, গ্র্যানুলোসাইট-ম্যাক্রফেজ স্টিমুলেটিং গ্রোথ ফ্যাক্টর, প্লেটলেট-ডিরাইভড গ্রোথ ফ্যাক্টর, ভাস্কুলার এন্ডোথেলিয়াল গ্রোথ ফ্যাক্টর, এবং কলোনি স্টিমুলেটিং ফ্যাক্টর-১।


title: শালদুধ

text: শালদুধ সহজ পাচ্য হওয়ায় শিশুর জন্য খুবই উপযোগী। শালদুধের উপাদানসমূহ শিশুর পুষ্টি চাহিদা মেটানোর পাশাপাশি জীবাণুর হাত থেকে বাঁচায়। শালদুধ খাওয়ালে শিশু তাড়াতাড়ি পায়খানা করে ফলে জন্ডিস হবার সম্ভাবনা কমে যায়। অপরিণত ও কম ওজন বিশিষ্ট শিশুর জন্য শালদুধ জীবন রক্ষাকারী। এছাড়া তাড়াতাড়ি শালদুধ খাওয়ালে মায়ের গর্ভফুল দ্রুত পড়ে যায় এবং প্রসবকালীন রক্তক্ষরণ অনেক কম হয় ফলে মা রক্তস্বল্পতার হাত থেকে রক্ষা পায়।


title: শামসুন নাহার

text: শামসুন নাহার (জন্ম ২ জুন ১৯৫৭) বাংলাদেশের একজন জাতীয় এ্যাথলিট ছিলেন। তিনি "জ্যাভলিন থ্রো" ক্রীড়ায় পাঁচবারের জাতীয় চ্যাম্পিয়ন ছিলেন।


title: শামসুন নাহার

text: শামসুন নাহার ১৯৫৭ সালের ২ জুন ঢাকার স্বামীবাগে জন্মগ্রহণ করেন। খেলাটা শুরু করেছিলেন নিছক স্কুল পর্যায়ে। ধীরে ধীরে ইন্টার স্কুল, ইন্টার কলেজ, ইন্টার ইউনিভার্সিটি (ঢাকা ভার্সিটি), ঢাকা আজাদ স্পোর্টিং ক্লাব। সেখান থেকে বাংলাদেশ টেক্সটাইল মিলস কর্পোরেশন এর আন্ডারে জাতীয় পর্যায়ে খেলা শুরু করেন।


title: শামসুন নাহার

text: জাতীয় পর্যায়ে খেলা শুরু করেন ১৯৭৩ সালে। প্রথমবারেই দ্বিতীয় স্থান অর্জন করেন। এরপর ১৯৭৬, ১৯৭৭ সালে জাতীয় পর্যায়ে প্রথম স্থান অর্জন করেন। ১৯৭৮ সালে বাংলাদেশের অভ্যন্তরীণ প্রথম বাংলাদেশ অলিম্পিক আসরের "জ্যাভলিন থ্রো" ইভেন্টে চ্যাম্পিয়ন হন। পরের বছর ১৯৭৯ সালে পুনরায় জাতীয় পর্যায়ে প্রথম স্থান অর্জন করেন। পরবর্তীতে ১৯৮০ সালের "বাংলাদশে অলিম্পিক"-এ দ্বিতীয় স্থান অর্জন করেন। এরপর পুনরায় ১৯৮১ সালে জাতীয় খেলায় প্রথম স্থান অর্জন করেন। পরের দুই বছর, ১৯৮২ ও ১৯৮৩ সালে যথাক্রমে দ্বিতীয় ও তৃতীয় স্থান অর্জন করেন।


title: শামসুন নাহার

text: ১৯৮৫ সালে প্রথম সন্তানের জন্ম হওয়ায় খেলার জগৎ থেকে কিছুটা দূরে ছিলেন। ১৯৮৬ সালে আবার শুরু করার চেষ্টা করেন। কিন্তু সাফ গেমসের বাছাই পর্বে জ্যাভলিন থ্রো এর সময় হাতের লিগামেন্ট ছিঁড়ে যায়। পরবর্তীতে ডাক্তারের পরামর্শের নিজের ক্যারিয়ার এর ইতি টানেন।


title: শামসুন নাহার

text: ১৯৮৬ সালে খেলা ছেড়ে দেয়ার পর নিজের সংসার এবং চাকুরীতেই মননিবেশ করেন। বর্তমানে তিনি দুই ছেলে সন্তানের জননী। তার স্বামী জনাব মোহাম্মদ আলী একজন সাবেক সরকারী কর্মকর্তা।


title: প্যারিসের আকর্ষণীয় স্থানসমূহ

text: প্যারিস পশ্চিম ইউরোপের রাষ্ট্র ফ্রান্সের রাজধানী। এখানে প্রতিবছর তিন কোটির বেশি পর্যটক বেড়াতে আসেন। এটি পৃথিবীর পর্যটনকেন্দ্রিক শহরগুলোর মধ্যে অন্যতম। নিচে প্যারিসের দর্শনীয় স্থানসমূহের একটি তালিকা দেওয়া হল।


title: বিগ বস ১০

text: বিগ বস ১০ হলো ভারতীয় টেলিভিশন রিয়ালিটি শো বিগ বসের দশম আসর। প্রতি বারের মতো এবারো সালমান খান এই আসরটির উপস্থাপনা করেছেন। এবারের আসরটিও কালারসে প্রচারিত হয়েছে। ২০১৬ সালের ১৬ অক্টোবর এই আসরটি প্রচারিত হয়।


title: বিগ বস ১০

text: এই আসরের বিজয়ী ছিলেন মানভীর গুজ্জার এবং রিয়ালিটি শো তারকা গুরবানি জাজ ২য় স্থান অধিকার করেন।


title: বিগ বস ১০

text: বিগ বস মুলত বিগ ব্রাদারের সকল নিয়ম অনুসরণ করে। বিস বসের প্রথম নয় আসরে ঘরের বাসিন্দা ছিল স্বনামধন্য ব্যক্তিবর্গ। কিন্তু ২০১৬ সালের ২৩ জানুয়ারী ২০১৬ সালে বিগ বস ৯-এর ফাইনালে জানানো হয়, পরবর্তী তথা "বিগ বস ১০"-এ প্রথমবারের মতো সাধারণ মানুষ এই ঘরের বাসিন্দা হবে। ২০১৬ সালের এপ্রিল মাসে বেশ কয়েকটি ভিডিওর মাধ্যমে সাধারণ মানুষদের অডিশনের জন্য অনুরোধ করা হয়, প্রথমে অডিশনের শেষ তারিখ ৩০শে মে থাকলেও পরবর্তীতে তা ৩১শে জুন পর্যন্ত বর্ধিত করা হয়। ২৬ আগস্ট ২০১৬ সালে এই আসরের প্রথম প্রচারমূলক ভিডিও প্রকাশিত হয়। অবশেষে ১৭ সেপ্টেম্বর কালারসের সিইও রাজ নায়ক এক টুইট বার্তায় জানান যে ১৬ অক্টোবর ২০১৬ হতে বিগ বসের দশম আসর শুরু হবে।


title: প্রিন্স নারুলা

text: প্রিন্স নারুলা হলেন ভারতীয় মডেল এবং টেলিভিশন ব্যক্তিত্ব। তিনি চণ্ডীগড়ে তার পেশাদারি জীবন শুরু করেন। তিনি ২০১৫-২০১৬ সালে "বিগ বসের" নবম আসরে বিজয়ী হন।


title: প্রিন্স নারুলা

text: ২০১৪ সালে তিনি "মি. পাঞ্জাব ২০১৪"-এ অংশগ্রহণ করেন, যেখানে তিনি দ্বিতীয় রানার-আপ হন। এরপর ২০১৫ সালের জানুয়ারীতে এমটিভি ইন্ডিয়াতে প্রচারিত "এমটিভি রোডিসের" ১২তম আসরের মাধ্যমে তিনি যুবক-যুবতীদের মাঝে ব্যাপক জনপ্রিয়তা অর্জন করেন, যেখানে তিনি বিজয়ী হন। সেখানে তিনি একটি বাইক এবং ৫ লাখ রুপি জয়লাভ করেন, সেই সাথে ২০১৫ সালের জুনে ২১ জন প্রতিযোগীকে হারিয়ে বিজয়ী হওয়ার ফলে তাকে "আল্টিমেট রোডিস" টাইটেল দেওয়া হয়। এমটিভি রোডিসের ১২তম আসর জয়লাভের পর তিনি এমটিভি ইন্ডিয়াতে প্রচারিত আরেকটি অনুষ্ঠান "এমটিভি স্প্লিটসভিলা"তে অংশগ্রহণ করেন, সেখানেও তিনি বিজয়ী হন। সেখানে তিনি আনুকির সাথে জুটি হয়ে জয়লাভ করেন। অনুষ্ঠানটির বিজয়ী হওয়ার ফলে তাকে "আল্টিমেট কিং" টাইটেল দেওয়া হয়। ২০১৫ সালের অক্টোবরে তিনি "বিগ বস ৯"-এ অংশগ্রহণ করেন। ২০১৬ সালের ২৩শে জানুয়ারী দর্শকের ভোটে তিনি "বিগ বস ৯"-এর বিজয়ী নির্বাচিত হন এবং ৩৫ লাখ রুপি জয়লাভ করেন।


title: রাসেল অ্যাসলে

text: রাসেল অ্যাসলে (জন্মঃ ৪ জুলাই, ১৯৬৪) একজন প্রাক্তন নারী যৌনশিল্পী এবং প্রাপ্তবয়স্ক মডেল।


title: তাজপুর বন্দর

text: তাজপুর বন্দর হল পশ্চিমবঙ্গেরর পূর্ব মেদিনীপুর জেলার তাজপুরে একটি প্রস্তাবিত গভীর সমুদ্র বন্দর। বন্দরটি নির্মাণের জন্য পশ্চিমবঙ্গ সরকার প্রস্তাব দিয়েছে। বন্দরটি তাজপুরের কাছে বঙ্গোপসাগর এর উপকূলে নির্মাণের প্রস্তাব রাখা হয়েছে। এই বন্দর প্রথমে রাজ্য সরকার বেসরকারী সংস্থার দ্বারা নির্মানের কথা বলেও বর্তমানে সিধান্ত নেওয়া হয়েছে বন্দরটি পশ্চিমবঙ্গ সরকার ও ভারত সরকারের সংস্থা কলকাতা বন্দর কর্তৃপক্ষ যৌথ ভাবে নির্মান করবে।বন্দরটির নির্মানের জন্য সমিক্ষা শুরু হয়েছে।


title: তাজপুর বন্দর

text: পশ্চিমবঙ্গ এর প্রধান বন্দর হল কলকাতা বন্দর (হলদিয়া বন্দর সহ)। কিন্তু হুগলি নদীর নাবত্য কমে যাওয়ার জন্য সমুদ্রগামী বড় জাহাজ কলকাতা বন্দর ও হলদিয়া বন্দরে নোঙর করা অসম্ভব হয়ে পড়ছে। এই কারনে রাজ্যের শিল্পে গতি কমছে। কলকাতা ও আসানসোল-দুর্গাপুর শিল্পা অঞ্চলের পণ্য-দ্রব্য আমদানি ও রপ্তানি পারাদ্বীপ বন্দর এর নিয়ে যাওয়া হচ্ছে। যা রাজ্যের বন্দর শিল্পে ও হলদিয়া শিল্পা অঞ্চলের ভবিষ্যত অনিশ্চিত। এই কারণে রাজ্য সরকার তাজপুর বন্দর প্রকল্প গ্রহন করে।


title: তাজপুর বন্দর

text: প্রস্তাবিত তাজপুর বন্দর হল একটি বৃহত্ত গভীর সমুদ্র বন্দর। বন্দটির নির্মাণ তাজপুর সমুদ্র উপকূলে করা হবে। বন্দরটির নির্মাণের জন্য সমুদ্র উপকূলে পলি ফেলে বন্দরের জন্য জমি তৈরি করা হবে। বন্দরটির গভীরতা হবে ১৫ মিটার ফলে সমুদ্রগামী বড় জাহাজ বন্দরে চলাচল করতে অসুবিধা হবে না। বন্দরের জন্য ১৮ কিলোমিটার একটি চ্যানেল নির্মাণ করতে হবে গভীর সমুদ্রর থেকে। প্রথম দফায় ৬টি বার্থ তৈরি করা হবে৷ পরের দফায় হবে ৯টি বার্থ৷ সমুদ্রের থেকে আলাদাও করা ওই জায়গা৷ ফলে তাজপুর সমুদ্র সৈকতের পর্যটকদেরও সমস্যা হবে না৷ তাজপুরের প্রত্যেকটি টার্মিনাল বহুমুখী কাজের হবে৷ ড্রাই কার্গোর সঙ্গে কন্টেনার কার্গো হিসাবেও কাজ করতে পারবে৷অনুমান করা হচ্ছে বন্দটরটি নির্মাণ মোট ১৬ হজার কোটি টাকা বিনিয়োগ হবে। প্রথম পর্যায় ১০ হাজার কোটি ও দ্বিতীয় পর্যায় ৬ হাজার কোটি টাকা। এই বন্দর নির্মাণ হলে ১০ হাজার মানুষের কর্ম সংস্থান হবে।


title: তাজপুর বন্দর

text: পরিকাঠামোয় খরচ করতে হবে ১৬০ কোটি টাকার মতো৷ যেহেতু ১১৬ বি নং জাতীয় সড়ক থেকে ওই এলাকার দূরত্ব মাত্র আট কিলোমিটার ও কাঁথি রেলস্টেশন থেকে বড়জোর ২৩ কিলোমিটার আর রেল পথ বন্দর থেকে প্রায় ১২ কিলোমিটার দূরে ৷ তাই পরিকাঠামোর ক্ষেত্রে খুব বেশি খরচ করতে হবে না রাজ্য সরকারকে।


title: তাজপুর বন্দর

text:
বন্দর গঠনের জন্য রাজ্য সরকার পরিকাঠামো গঠনের প্রস্তাব দিয়েছে। বন্দর থেকে জাতীয় সড়ক পর্যন্ত ১৪ মিটার চওড়া চার লেন এর সড়ক রাজ্য সরকার তৈরি করবে। এছাড়া এখানে একটি ফ্রেড রেলওয়ে স্টেশন নির্মানের কথা রয়েছে।
পশ্চিমবঙ্গ সরকার রাজ্যের শিল্প ক্ষেত্রে গতি বৃদ্ধির জন্য তাজপুর বন্দর প্রকল্প গ্রহন করে। এছারা হলদিয়া ও কলকাতা বন্দরের নাব্যতা কমে যাওয়ার জন্যও নতুন বন্দর প্রয়োজন ছিল। একই কারনে ভারত সরকার ও পশ্চিমবঙ্গ সরকার সাগর দ্বীপে ভোর সাগর বন্দর নির্মানের পরিকল্পনা নেয়। তবে রাজ্য সরকার সাগর বন্দর ছাড়াও বেসরকারি উদ্দোগে তাজপুর বন্দর প্রকল্প ঘোষনা করে। এতে সাগর বন্দর নির্মান প্রকল্প থেকে কেন্দ্র সরকার সরে আসার পরিকল্পনা নেয়। কারন কেন্দ্র সরকারের মতে তাজপুরে বেসরকারি উদ্দোগে বন্দর তৈরি হলে সাগর বন্দর লাভবান হবে না। সঙ্গে হলদিয়া ও কলকাতা বন্দরে পন্য পরিবহন অনেক কমে যাবে। প্রথমে কেন্দ্র সরকার প্রস্তাব দেয় দুটি বন্দর কেন্দ্র ও রাজ্য যৌথ উদ্দোগে গড়ার। পড়ে রাজ্য সরকার এই প্রস্তাবে রাজি হয়। শেষে ঘোষনা করা হয় সাগর ও তাজপুর দুটি বন্দরই নির্মান করা হবে। তাজপুর বন্দর প্রথম ধাপে নির্মান করা হবে আর সাগর বন্দর দ্বিতীয় ধাপে নির্মিত হবে।


title: তাজপুর বন্দর

text: ২০১৯ সালের আগেই তাজপুর বন্দরের ‘টেকনো ইকনমিক ফিজিবিলিটি রিপোর্ট’ তৈরি করে মন্ত্রিসভার অনুমোদনও মিলে যাবে বলে জাহাজ মন্ত্রকের আশা। সে ক্ষেত্রে ২০১৯-এই তাজপুর বন্দর তৈরির কাজ শুরু সম্ভব হবে


title: মিশেল টেমার

text: মিশেল মিগুয়েল এলিয়াস টেমার লুলিয়া (; জন্ম: ২৩ সেপ্টেম্বর, ১৯৪০) ব্রাজিলের প্রথিতযশা আইনজীবী, কবি ও বিশিষ্ট রাজনীতিবিদ। বর্তমানে তিনি ব্রাজিলের ৩৭তম রাষ্ট্রপতির দায়িত্বে রয়েছেন। সাবেক রাষ্ট্রপতি দিলমা রৌসেফের অভিশংসন প্রক্রিয়া চূড়ান্ত হওয়ায় ৩১ আগস্ট, ২০১৬ তারিখ থেকে উত্তরসূরি হিসেবে তাঁর এ দায়িত্বে গ্রহণ। এরপূর্বে ১২ মে, ২০১৬ তারিখ থেকে ভারপ্রাপ্ত রাষ্ট্রপতির দায়িত্বে ছিলেন। রাষ্ট্রপতির দায়িত্বে পালনের পূর্বে উপ-রাষ্ট্রপতির দায়িত্ব পালন করেন মিশেল টেমার। ২০১০ সালের নির্বাচনে উপ-রাষ্ট্রপতি হিসেবে জয়ী হন ও ২০১৪ সালের নির্বাচনে পুণঃনির্বাচিত হন তিনি।


title: মিশেল টেমার

text: সাও পাওলোর তিতে এলাকায় জন্মগ্রহণকারী টেমারের পিতা মিগুয়েল এলিয়াস টেমার লুলিয়া এবং মাতা মার্চ বারবার লুলিয়া। তাঁরা লেবানীয় ছিলেন ও ১৯২৫ সালে ব্রাজিলের অভিবাসিত হন। প্রথমে বিশ্বযুদ্ধ পরবর্তী অস্থিতিশীল অবস্থার কবলে পড়ে বড় তিন ভাই-বোনকে নিয়ে ব্রাজিলে চলে আসেন। ব্রাজিলে অবস্থানকালে তাঁদের সংসারে আরও পাঁচ সন্তানের জন্ম হয়। তন্মধ্যে, টেমার ছিলেন সর্বকনিষ্ঠ।


title: মিশেল টেমার

text: টেমার স্বাচ্ছন্দ্যে আরবি ভাষায় কথা বলতে পারতেন না কিন্তু ঐ ভাষায় মতবিনিময়কালে বিষয়বস্তু অনুধাবন করতে সক্ষম ছিলেন। রোমান ক্যাথলিক চার্চে দীক্ষিত তিনি।


title: মিশেল টেমার

text: সাও পাওলো বিশ্ববিদ্যালয়ের আইন অনুষদ থেকে আইন বিষয়ে স্নাতক ডিগ্রী লাভ করেন। এরপর সাও পাওলো পন্টিফিকাল ক্যাথলিক বিশ্ববিদ্যালয় থেকে ডক্টরেট ডিগ্রী নেন। সাও পাওলোয় রাষ্ট্রীয় আইনজীবী হিসেবে দায়িত্ব পালন করেন ও দুইবার জননিরাপত্তাবিষয়ক স্বরাষ্ট্র সচিব ছিলেন তিনি। নিবন্ধিত সাংবিধানিক অধ্যাপক হিসেবে বেশ কিছুসংখ্যক আইনবিষয়ক গ্রন্থের প্রণেতা তিনি।


title: মিশেল টেমার

text: ১২ মে, ২০১৬ তারিখে রাষ্ট্রপতি হিসেবে দায়িত্বে পালনকারী রৌসেফের বিরুদ্ধে অভিশংসন প্রক্রিয়ার শুনানি শুরু হলে টেমারের কাছে রাষ্ট্রপতির ক্ষমতা চলে আসে ও সাময়িক নিষেধাজ্ঞার কবলে পড়ায় রৌসেফের পরিবর্তে ভারপ্রাপ্ত রাষ্ট্রপতি মনোনীত হন। ২০১৬ সালের গ্রীষ্মকালীন অলিম্পিকের উদ্বোধনী অনুষ্ঠানে ভারপ্রাপ্ত রাষ্ট্রপতি হিসেবে উপস্থিত থাকেন।


title: মিশেল টেমার

text: ৩১ আগস্ট, ২০১৬ তারিখে সিনেটে ৬১-২০ ব্যবধানে রৌসেফকে স্থায়ীভাবে রাষ্ট্রপতির কার্যালয় থেকে বিতাড়িত করা হয়। ফলশ্রুতিতে টেমারকে পরবর্তী রাষ্ট্রপতির দায়িত্ব দেয়া হয়। তিনি রৌসেফের দ্বিতীয় মেয়াদকালের বাদ-বাকি সময় ১ জানুয়ারি, ২০১৯ তারিখ পর্যন্ত দায়িত্বে থাকবেন।


title: জামাল উদ্দিন আহমেদ

text: এয়ার মার্শাল জামাল উদ্দিন আহমেদ বাংলাদেশ বিমান বাহিনীর প্রধান হিসেবে ১৯৯৫ থেকে ২০০১ সাল পর্যন্ত দায়িত্ব পালন করেন । তিনি ষাটের দশকে পাকিস্তান বিমান বাহিনীতে কমিশনপ্রাপ্ত হন । বাংলাদেশ বিমান বাহিনীর প্রথম এয়ার মার্শাল পদবীধারী হলেন এই ব্যক্তি ।


title: মুহাম্মদ এনামুল বারি

text: এয়ার মার্শাল এনামুল বারী ২০১২ থেকে ২০১৫ পর্যন্ত বাংলাদেশ বিমান বাহিনীর প্রধান হিসেবে দায়িত্ব পালন করেন । এনামুল '৮১ সালে কমিশন পেয়েছিলেন ।


title: শাহ মোঃ জিয়াউর রহমান

text: এয়ার মার্শাল শাহ মোহাম্মদ জিয়াউর রহমান বাংলাদেশ বিমান বাহিনীর একজন অবসরপ্রাপ্ত কর্মকর্তা । তিনি ২০০৭ থেকে ২০১২ পর্যন্ত বিমান বাহিনীর প্রধান ছিলেন । তিনি ১৯৭৬ সালের ২৯ ডিসেম্বর বাংলাদেশ বিমান বাহিনীতে জিডি(পি) শাখায় পাইলট অফিসার হিসেবে কমিশন লাভ করেন । তিনি বাংলাদেশ বিমান বাহিনীতে কমিশনপ্রাপ্তদের মধ্যে প্রথম বিমান বাহিনী প্রধান । তার পূর্বসূরী ফখরুল আজম পাকিস্তান বিমান বাহিনীতে কমিশনপ্রাপ্তদের মধ্যে সর্বশেষ বিমান বাহিনী প্রধান ।


title: শাহ মোঃ জিয়াউর রহমান

text: ১৯৫৫ সালে গোপালগঞ্জে জন্ম গ্রহণ করেন জিয়া । ১৯৭৫ সালের ১০ মার্চ 'ফ্লাইট ক্যাডেট' হিসেবে বাংলাদেশ বিমান বাহিনীতে যোগদান করেন এবং '৭৬ এর ২৯ ডিসেম্বর জিডি(পি) (উড্ডয়ন) শাখায় পাইলট অফিসার পদ পান ।


title: শাহ মোঃ জিয়াউর রহমান

text: জিয়া ছিলেন একজন দক্ষ বৈমানিক এবং উড্ডয়ন প্রশিক্ষক । তিনি বিমান বাহিনীর বিভিন্ন স্কোয়াড্রনে কাজ করেছেন । ২৫ এবং ৩৫ স্কোয়াড্রনের অধিনায়ক ছিলেন তিনি । তিনি টাঙ্গাইল বিমান ঘাঁটি এবং চট্টগ্রাম বিমান ঘাঁটির এয়ার অফিসার কমান্ডিং হিসেবে দায়িত্ব পালন করেন । ২০০৭ এর ৮ এপ্রিল তিনি বিমান বাহিনী প্রধানের দায়িত্ব পান । তার পরের মাসে (২৪শে মে) এয়ার মার্শাল পদে উন্নীত হন । বিমান বাহিনী প্রধানের দায়িত্ব পাওয়ার আগে তিনি সহকারী বিমান বাহিনী প্রধান (পরিচালন ও প্রশিক্ষণ) ছিলেন । ২০১২ সালের ১২ জুন তিনি বিমান বাহিনী থেকে অবসর নেন ।


title: শোভা সিংহ

text: শোভা সিংহ মেদিনীপুরের চন্দ্রকোনা মহকুমার চেতোয়া-বর্দার জমিদার। তিনি ১৬৯৫ খ্রিস্টাব্দের জুন মাসে বাংলায় মুগল শাসনের বিরুদ্ধে বিদ্রোহ করেন।


title: শোভা সিংহ

text: শোভা সিংহের পূর্বপুরুষদের পরিচয় সম্পর্কে ঐতিহাসিকদের মধ্যে মতভেদ রয়েছে। কোন কোন পন্ডিত শোভা সিংহকে চন্দ্রকোনার রঘুনাথ সিংহের অধস্তন পুরুষ বলে দাবি করেন। ১৭৩৪ খ্রিস্টাব্দের একটি ফরমান মতে এই রঘুনাথ সিংহ সতের শতকের শেষদিকে চন্দ্রকোনার জমিদার ছিলেন। চন্দননগর থেকে ফরাসিদের লেখা একটি পত্রে শোভা সিংহের পরিবারকে একটি ‘সম্ভ্রান্ত পরিবার’ বলে উল্লেখ করা হয়েছে। এ থেকে মনে হয় তিনি সাধারণভাবে কথিত‘বাগদি’ নাও হতে পারেন। সম্ভবত তিনি নিম্নবর্ণের ক্ষত্রিয় ছিলেন। এই ফরাসি পত্র অনুযায়ী শোভা সিংহ বর্ধমানের জমিদার ও এই এলাকার মূল ইজারাদার কৃষ্ণরাম রায়ের অধীনে একজন ছোট ইজারাদার ছিলেন। শোভা সিংহ এই ইজারার জন্য বার্ষিক ২২,০০০ টাকা প্রদান করতেন এবং কৃষ্ণরামের ইজারা ছিল ২২ লক্ষ টাকার। এই ইজারার আয় কৃষ্ণরামকে একজন অত্যন্ত ধনী ব্যক্তিতে পরিণত করেছিল।


title: শোভা সিংহ

text: শোভা সিংহ  মেদিনীপুরের চন্দ্রকোনা মহকুমার চেতোয়া-বর্দার জমিদার। তিনি ১৬৯৫ খ্রিস্টাব্দের জুন মাসে বাংলায় মুগল শাসনের বিরুদ্ধে বিদ্রোহ করেন।


title: শোভা সিংহ

text: শোভা সিংহের বিদ্রোহের প্রত্যক্ষ কারণ নিশ্চিত করে বলা যায় না। ফরাসিদের লেখা সমকালীন একটি পত্র থেকে বোঝা যায় যে, শোভা সিংহের বিদ্রোহের উদ্দেশ্য তাঁর ঊর্ধ্বতন ইজারাদারের সঙ্গে নিছক ভূসম্পত্তি নিয়ে কলহের চেয়েও সুদূরপ্রসারী ছিল। পরিস্থিতি তখন বিদ্রোহের অনুকূলে ছিল। কারণ একদিকে সম্রাট আওরঙ্গজেব তখন দাক্ষিণাত্যে মারাঠাদের সঙ্গে যুদ্ধরত এবং অন্যদিকে বাংলার মুগল রাজধানী ঢাকায় সুবাহদার ও দীউয়ানের মধ্যে দীর্ঘমেয়াদী বিরোধের সম্ভাবনা দেখা দিয়েছিল।


title: শোভা সিংহ

text: শোভা সিংহের বর্ধমান আক্রমণ সুপরিকল্পিত হলেও আকস্মিক ছিল না। শোভা সিংহ বর্ধমানে কৃষ্ণরাম রায়কে আক্রমণের পূর্বেই তাদের মধ্যে কয়েকটি খন্ডযুদ্ধ সংঘটিত হয়। সম্ভবত কৃষ্ণরাম এ আক্রমণ প্রত্যাশা করেন নি। সমসাময়িক ইউরোপীয় দলিলপত্র থেকে জানা যায় যে, ১৬৯৫ খ্রিস্টাব্দের শেষের মাসগুলিতে এ আক্রমণ পরিচালিত হয়েছিল। ১৭৩৪ খ্রিস্টাব্দের ফরমান অনুযায়ী কৃষ্ণরামের পরিবারে মৃতের সংখ্যা ছিল বাইশ। তাঁর এক পুত্র জগৎ রায় সেসময় অন্যত্র থাকায় বেঁচে যান। নারীসহ পরিবারের সদস্যদের নিমর্ম হত্যা থেকে বোঝা যায় যে, এই সংঘর্ষ নিছক ভূসম্পত্তিগত বিরোধের ফল নয়, এর গভীরে অপর কোন কারণ নিহিত ছিল। তাঁর জমিদারির অন্তর্গত দাসপুরের একটি মন্দিরের শিলালিপিতে শোভা সিংহকে একজন নিষ্ঠুর লোক হিসেবে চিত্রিত করা হয়েছে।


title: শ্রীলঙ্কা সেনাবাহিনী নারী শাখা

text: শ্রীলঙ্কা সেনাবাহিনী নারী শাখা (শ্রীলঙ্কা আর্মি ওমেন্স কোর বা সংক্ষেপে এসএলএডব্লিউসি) শ্রীলঙ্কা সেনাবাহিনীর একটি কোর (শাখা) যেটি নারীদের দ্বারা গঠিত, এ কোরের সদস্যদের কাজ যুদ্ধক্ষেত্রে সাহায্য করা অর্থাৎ পরোক্ষভাবে যুদ্ধে জড়ানো, প্রত্যক্ষভাবে নয়।


title: শ্রীলঙ্কা সেনাবাহিনী নারী শাখা

text: ১৯৭৯ সালের ১ সেপ্টেম্বর সেনাপ্রধান জেনারেল জে. ই. ডি. পেরেরার স্বপ্নের প্রতিফলন হিসেবে 'শ্রীলঙ্কা সেনাবাহিনী নারী শাখা' কোরটি গড়ে ওঠে। এই কোরে দুইটি নিয়মিত ব্যাটেলিয়ন ও পাঁচটি সংরক্ষিত ব্যাটেলিয়ন রয়েছে। এই কোর বানানোর উদ্দেশ্য হচ্ছে পুরুষদেরকে টেলিফোন অপারেটর, কম্পিউটার অপারেটর, নার্স-করণিক দায়িত্ব থেকে দূরে রাখা অর্থাৎ পুরুষদেরকে সম্মুখ সমরের ক্ষেত্রে রেখে নারীদেরকে অসমর-কাজে নিয়োজিত রাখাই হচ্ছে এ শাখার উদ্দেশ্য। লেফটেন্যান্ট কর্নেল এ. ডব্লিউ. থাম্বিরাজা ছিলেন ১ম নিয়মিত ব্যাটেলিয়নের প্রথম অধিনায়ক।


title: শ্রীলঙ্কা সেনাবাহিনী নারী শাখা

text: যুদ্ধ ক্ষেত্রের চাহিদা মিটানোর লক্ষ্যে ১৯৯৬ সালের ১ জানুয়ারী অনুরাধাপুরের রণসেবাপুরে ২য় সংরক্ষিত ব্যাটেলিয়ন তৈরি করা হয়। নিয়মিত সামরিক বাহিনীর কিছু কর্মকর্তাকে এই ইউনিটে আনা হয়েছিল নেতৃত্ব কাঠামো গঠন করার জন্য। লেফটেন্যান্ট কর্নেল এইচ. এল. উইরাতুঙ্গা এই ইউনিটের প্রথম অধিনায়ক ছিলেন। এই ইউনিটের সদস্যরা উগ্রপন্থী সংগঠন এলটিটিইর সাথে যুদ্ধ চলাকালীন সময় সম্মুখ সমরে অংশগ্রহণ না-করলেও নিরাপত্তা বেষ্টনী তৈরী করা, সাধারণ মানুষের তল্লাশী ও লাঠিচার্জ করা, যুদ্ধের রুট ক্লিয়ারিং করা, ক্যাম্প নিরাপত্তার কাজ ও অন্যান্য অভ্যন্তরীণ নিরাপত্তার কাজ করেছে।


title: শ্রীলঙ্কা সেনাবাহিনী নারী শাখা

text: উত্তর এবং পূর্ব প্রদেশের নিরাপত্তা ব্যবস্থার দ্রুত অবনতি ঘটার ফলে ১৯৯৭ সালের ১৫ নভেম্বর ৩য় সংরক্ষিত ব্যাটেলিয়ন গঠন করা হয়। এর দুই দিন পর বোরেল্লাতে কোরটির রেজিমেন্টাল কেন্দ্র (সেন্টার) বানানো হয়। ১৭ নভেম্বর ১৯৯৭ এই কোরের রেজিমেন্টাল কেন্দ্র (সেন্টার) বানানোর কারণে প্রতি বছর ১৭ নভেম্বর 'আর্মি ওমেন্স কোর এ্যানিভার্সারী ডে' (সেনা নারী শাখা প্রতিষ্ঠা দিবস) দিবস পালিত হয়। রেজিমেন্টের কেন্দ্রের ভূমিকা হচ্ছে শাখাটির সেনাদের প্রশাসন ও সমন্বয় করা। মেজর জেনারেল ডব্লিউএএ ডি সিলভা ছিলেন রেজিমেন্টের প্রথম 'কর্নেল কমান্ড্যান্ট' (কর্নেল সেনানায়ক) এবং লেঃ কর্নেল এমএইচপিএস পেরেরা ছিলেন প্রথম 'কেন্দ্র অধিনায়ক'।


title: শ্রীলঙ্কা সেনাবাহিনী নারী শাখা

text: এ কোরের সদস্যরা কন্ট্রোল টাওয়ার অপারেটর, ইলেক্ট্রনিক ওয়ারফেয়ার টেকনিশিয়ান, রেডিও ম্যাটেরিয়াল টেলিটাইপিস্ট, অটোমোটিভ মেকানিক, এ্যাভিয়েশন সাপ্লাই পার্সোনেল, ক্রিপ্টোগ্রাফার, চিকিৎসক-সেবিকা, আইনজীবী, প্রকৌশলী এবং ফটোগ্রাফার হিসেবে কাজ করে থাকে।এলটিটিই এর সঙ্গে যুদ্ধ করে বহু নারী সৈনিক মারা যান। নিম্নে ১০জন সৈনিকের নাম লেখা হল।


title: বনফুল

text: বনফুল চাষ বা যত্ন ছাড়া বেড়ে ওঠা সপুষ্পক উদ্ভিদ। আজ পর্যন্ত পৃথিবীতে শনাক্তকৃত এ ধরনের উদ্ভিদের প্রজাতির সংখ্যা প্রায় ৩ লক্ষ।


title: বনফুল

text: আজ পর্যন্ত পৃথিবীতে শনাক্তকৃত এ ধরনের উদ্ভিদের প্রজাতির সংখ্যা প্রায় ৩ লক্ষ, যদিও বহু হাজার প্রজাতির বর্ণনা এখনও হয় নি। এগুলির মধ্যে মাত্র ১,৫০০ প্রজাতির (প্রায় ০.৫%) খাদ্য, পশুখাদ্য, অাঁশ, পানীয়, কাঠ, ঔষধ ও ফুলের জন্য চাষ হয়। বাকি সবই বন্য। বিপুল সংখ্যক বুনো উদ্ভিদ পৃথিবীর পরিবেশ সুরক্ষায় গুরুত্বপূর্ণ ভূমিকা পালন করে এবং প্রয়োজনীয় অক্সিজেন যোগায়। এগুলি অন্যতম ধারক শক্তিও, কিন্তু মানুষ জ্ঞাতসারে বা অজ্ঞাতসারে প্রাণের এই নীরব আশ্রয়কে ধ্বংস করে চলেছে। সমৃদ্ধ মৌসুমিবন, বৃক্ষবন, এমনকি বসতবাড়ির গাছগাছালিও মানুষের হাতে আজ বিপন্ন। ধ্বংসের এই হার মারাত্মক প্রতি মিনিটে প্রায় ৪০ হেক্টর। ফলে সম্ভাব্য জীবনরক্ষক অনেক উদ্ভিদ প্রজাতি খুব দ্রুত নিশ্চিহ্ন হয়ে যাচ্ছে। অনেক উদ্ভিদ হূদরোগ, পেপটিক আলসার এবং ফুসফুস, কিডনি ও অন্ডকোষের ক্যানসার চিকিৎসায় এমনকি গর্ভরোধক ঔষধ হিসেবেও ব্যবহূত হয়। এ পর্যন্ত মাত্র ৫,০০০ প্রজাতির গাছগাছড়ার ভেষজগুণ যথাযথভাবে পরীক্ষিত হয়েছে। জ্ঞানের এই বিশাল ভান্ডার ও সম্ভাব্য ওষুধগুলি এখন হুমকির সম্মুখীন। ধারণা করা হয় সবার অলক্ষ্যে বহু প্রজাতির উদ্ভিদ ক্রমে লোপ পাচ্ছে। বাংলাদেশ, পূর্ব-ভারত ও মায়ানমারের এই অঞ্চলটি বনজ উদ্ভিদসমৃদ্ধ। বাংলাদেশ হলো বিখ্যাত রুশ উদ্ভিদবিদ ভ্যাবিলভ কথিত চাষের ফসলের ইন্দো-বার্মা উৎস কেন্দ্র। এখানকার উদ্ভিদ সমীক্ষার ইতিহাস খুবই প্রাচীন। খ্রিস্টপূর্ব পঞ্চম শতকে রচিত চরকসংহিতা ভেষজ উদ্ভিদ ও সংশ্লিষ্ট জ্ঞানের এক অমূল্য আকরগ্রন্থ। আঠারো শতকের দ্বিতীয়ার্ধে এখানকার উদ্ভিদকুলের বৈজ্ঞানিক সমীক্ষা শুরু হয়েছিল। এক্ষেত্রে অগ্রগণ্যদের মধ্যে উইলিয়ম রক্সবার্গ, ন্যাথানিয়েল ওয়ালিচ, উইলিয়ম গ্রিফিথ ও জে.ডি হুকার সবিশেষ স্মরণীয়। হুকার লিখিত সাত খন্ডের 'Flora of British India' (১৮৭২-১৮৯৭), ডেভিড প্রেইনের দুই খন্ডের 'Bengal Plants' ও 'Flora of Sundribuns' (১৯০৩) এবং কালীপদ বিশ্বাসের ছয় খন্ডের 'ভারতীয় বনৌষধি' সহায়ক গ্রন্থ হিসেবে খুবই গুরুত্বপূর্ণ। সত্তর দশকের গোড়ার দিকে প্রতিষ্ঠিত বাংলাদেশ ন্যাশনাল হার্বেরিয়াম সারাদেশ থেকে বিপুলসংখ্যক উদ্ভিদ নমুনা সংগ্রহ করেছে। বাংলাদেশের শনাক্তকৃত (প্রায় ৫,০০০ সপুষ্পক উদ্ভিদ) ও অচিহ্নিত উদ্ভিদের অধিকাংশই বুনো প্রজাতির। এগুলির ২১০ প্রজাতি বর্তমানে চাষাধীন। বন-উদ্ভিদ আছে প্লাবনভূমি, উপকূলীয় ম্যানগ্রোভ বন, পূর্বাঞ্চলীয় পাহাড়, টিলাভূমি ও বিস্তীর্ণ জলাভূমিতে। বর্ষার বৃষ্টি, অধিক তাপমাত্রা ও আর্দ্রতা, বন্যা ও শুষ্ক শীতকাল বনজ উদ্ভিদ বৃদ্ধির প্রধান কারণ। পরিবেশের বৈচিত্র্য বিবর্তনের সহায়ক, যেজন্য এই অঞ্চলে বিভিন্ন প্রজাতির উদ্ভিদের এমন সমৃদ্ধ সমাবেশ দেখা যায়


title: বনফুল

text: উদ্ভিদকুলের এই আবাসস্থলটি দেশের প্রায় সর্বত্র বিস্তৃত। প্রতিবছর বর্ষাকালে অনেকটা জায়গা ১-৩ মাস পর্যন্ত  প্লাবিত থাকে। এই আবাসস্থলে অবশ্য উঁচু ধানক্ষেতও আছে। বর্ষাকালে এসব জমি প্লাবিত না হলেও জুলাই-সেপ্টেম্বর পর্যন্ত আর্দ্র থাকে। বছরের বাকি সময় এই অঞ্চলে প্রচুর আর্দ্রতা থাকায় পর্যাপ্ত বুনো গাছগাছড়া গজায়। এখানকার মাটিও যথেষ্ট উর্বর। ফলে, এলাকাটি নানা জাতের মৌসুমি ঘাস ও আগাছার অত্যধিক বৃদ্ধির আদর্শ বাস্ত্তভূমি হয়ে ওঠে। এগুলিরই উল্লেখযোগ্য কয়েকটি হলো কুলেকাড়া ছোট মোরগফুল ঢোলপাতা ঝুরঝুরি, কাশ,শেয়ালকাঁটা ইত্যাদি।


title: বনফুল

text: এই আবাসস্থলে আছে উন্মুক্ত, মিশ্র ও সংরক্ষিত বন এবং পার্বত্য চট্টগ্রাম ও বৃহত্তর সিলেটের চা বাগান এলাকা। এখানকার প্রধান উদ্ভিদবর্গ হলো বৃক্ষ, লতা-গুল্ম, উঁচু ঘাস ও ঔষধি। এসব গাছপালা, বিশেষত স্থানীয় বৃক্ষ, মোটাসোটা লতা ও কন্দজ ঔষধি অন্যান্য অঞ্চলের এরূপ প্রজাতি থেকে অনেকটাই পৃথক। ব্যবসায়িক মূল্য না থাকায় এবং দুর্গম অঞ্চলে অবস্থানের দরুন এই প্রজাতিগুলির সিংহভাগই সরাসরি মানুষের হস্তক্ষেপ এড়াতে পারে। তবু নির্বনায়ন ও ভূমিক্ষয়ের ফলে অনেকগুলি প্রজাতিই এখন বিলুপ্তির সম্মুখীন। এর মধ্যে রয়েছে নীল-লতা, নিম-আদা, গাইছা লতা, সাদা কলমি,পাহাড়ি কাশ, লেটকাঁটা, ডেরিশ করই, বনকলা। এছাড়াও এই অঞ্চলে বন ও পাহাড়ি প্রজাতির উল্লেখযোগ্য বনফুল: নীল-লতা বননারাঙ্গা, উয়াং নিওন-গাই , কুকরা, ঢোলসমুদ্র, হলদে ফুল, দাঁতরাঙ্গা/সুটকি, খরখরা জাম, ঘাসফুল, নাগবল্লী, বান্দরহুলা/রামডালু, মাকরি শাল, শাঠি এবং বনআদা।


title: বনফুল

text: এগুলির বেশির ভাগই অগভীর এবং তাতে বহু জলজ উদ্ভিদ প্রজাতি জন্মে। নদী ও বৃষ্টির পানিতে সৃষ্ট এসব স্থায়ী জলাশয়ের মধ্যে আছে নলখাগড়ার বন, বিল, খাল ও পুকুর। এখানকার জলজ উদ্ভিদকুল অনেক বছর নির্বিঘ্ন ছিল, কিন্তু সম্প্রতি সেচকার্যে পানি ব্যবহার এবং মাছ ও হাঁস চাষের ফলে এসব উদ্ভিদকুলে বিপর্যয় দেখা দিয়েছে। বাংলাদেশের জাতীয় ফুল সাদা শাপলাসহ এখন বহু জলজ প্রজাতিই বিপন্ন, যেমন ছোটকুট, হিজল, হেলেঞ্চা, চাঁদমালা, শাপলা, পাটিবেত/মুর্তা, পানিকাপর এবং কচুরিপানা ও ভাসমান জলজ উদ্ভিদের কিছু প্রজাতি। স্বাদুপানিতে আরও আছে কলমি, শোলারক্তকমল, কচুরিপানা, বড়নখা এবং জলধনিয়া।


title: বনফুল

text: এখানকার উদ্ভিদকুলের অধিকাংশই লবণসহিষ্ণু বা লবণনির্ভর। মোহনার গাছপালার বৈশিষ্ট্য দেশের অন্যান্য অঞ্চলের তুলনায় একান্তভাবে দেশীয়। ডেভিড প্রেইনের মতে এটি পানির লবণাক্ততা ও মাটিতে জোয়ারভাটার প্রভাবেরই ফল। ম্যানগ্রোভ গাছগাছালি ছাড়াও দুটি যূথবদ্ধ পাম প্রজাতি আছে নদীতীর ও জলাভূমির পাশের গোলপাতা এবং অপেক্ষাকৃত শুকনো জায়গায় হেন্তাল । সম্প্রতি এখানেও মানুষের হস্তক্ষেপ ব্যাপক আকার ধারণ করেছে এবং চিংড়িচাষ ও অন্যান্য বাণিজ্যিক কর্মকান্ড উপকূলীয় উদ্ভিদ ও প্রাণিকুলের উপর বিরূপ প্রভাব ফেলছে। নতুন বাসিন্দারা নতুন প্রজাতির গাছপালা লাগাচ্ছে। এখানকার স্বাভাবিক প্রজাতির মধ্যে উল্লেখযোগ্য হাড়গজা, সমুদ্দুর লাবুনি, পিন্ডারি, পরশপিপুল, বোলা, কেয়া, সাগর নিশিন্দা ও নানা প্রজাতির ম্যানগ্রোভ। কিছু উপকূলীয় প্রজাতির মধ্যে রয়েছে ছাগলঘুরি, সাগর কলমি ও বন শণ।


title: নন্দি (ষাঁড়)

text: নন্দী() হিন্দু দেবতা শিবের বাহন। তবে তিনি শিবের বাহন হয়েছেন পরে। প্রথমে তিনি ছিলেন এক স্বতন্ত্র দেবতা। পশুপতির পাশাপাশি তাঁরও পুজো হত। এক সময় তিনি হলেন শিবের দুই দ্বাররক্ষীর এক জন, অন্য জন মহাকাল। এই কারণেই অনেক শিবমন্দিরের সামনে নন্দীর মূর্তি থাকে, বিশেষ করে দক্ষিণ ভারতে। তবে সে মূর্তি সচরাচর বৃষ বা ষাঁড়ের। যদিও পুরাণে নন্দীর এই রূপটি বিরল। কূর্মপুরাণে বলা হয়েছে, মহাদেবের এই প্রধান অনুচরটি করালদর্শন, বামন, বিকটাকার, মুণ্ডিতমস্তক, ক্ষুদ্রবাহু, মহাবল। ষণ্ডরাজকে পাওয়া যায় মন্দির-ভাস্কর্যে, অষ্টম শতাব্দী থেকে। কী ভাবে নন্দী এই রূপ প্রাপ্ত হলেন, সে বিষয়ে কোনও স্থির মত নেই।


title: নন্দি (ষাঁড়)

text: নন্দীর জন্ম নিয়ে নানা গল্প আছে। কোনও গল্পে তিনি এক মুনির ছেলে, কোথাও বা বিষ্ণুর সন্তান। তবে প্রায় সব কাহিনিতেই তিনি শিবের সহচর। অনেক সময়েই তাঁকে দেখানো হয়েছে শিবের অনুচর ‘গণ’বাহিনীর এক নায়ক হিসেবে, যে ‘গণ’র অধিপতি হলেন গণেশ বা গণপতি। গণরা থাকে কৈলাসে, তবে মাঝে মাঝেই তারা শ্মশানে ঘোরে। সাধারণত তারা কারও ক্ষতি করে না, তবে কুপিত হলে ভয়ঙ্কর হয়ে উঠতে পারে, যেমন দক্ষযজ্ঞের সময়। এমন প্রলয় মুহূর্তে নন্দীও ক্ষেপে উঠে সব লণ্ডভণ্ড করে দিতে পারেন, সেটা ভাবাই যায়।


title: নন্দি (ষাঁড়)

text: শিবের পূজার সময় এর পূজাও করতে হয়। বর্তমানে অধিকাংশ শিবমন্দিরেই শিবমূর্তির ডান পাশে শিবের দিকে তাকিয়ে থাকা একটি ষাঁড়ের মূর্তিতে নন্দীকে স্থাপন করা হয়।


title: নন্দি (ষাঁড়)

text: রামায়ণেও নন্দীর উল্লেখ পাওয়া যায়। রামায়ণ মতে, কৈলাসে শিবের সাথে রাবণ দেখা করতে গিয়েছিলেন। সেখানে রাবণের সাথে নন্দীর দেখা হয়। নন্দীর মুখাবয়ব নিয়ে রাবণ ব্যাঙ্গ করাতে নন্দী রাবণকে তার মুখাবয়বসদৃশ প্রাণীর দ্বারা ধ্বংস হবার অভিশাপ দেয়। পরবর্তীতে নন্দীর মুখাবয়বসদৃশ বানরকুলের হাতে রাবণের লঙ্কা আক্রান্ত ও ধ্বংস হয়।


title: নন্দি (ষাঁড়)

text: নন্দীর আলাদাভাবে কোন পূজা প্রচলিত না থাকলেও শিবরাত্রির দিন এরও বিশেষপূজা হয়ে থাকে। শিবপূজা শেষে নন্দীর কানে কানে প্রার্থনা জানিয়ে দেওয়ার এক বিশেষ রীতি রয়েছে। ধারণা করা হয়, নন্দী শিবের কাছে পূজারীর প্রার্থনা পৌঁছিয়ে দেবেন।


title: নন্দি (ষাঁড়)

text: বিভিন্ন শিবমন্দিরে নন্দী হিসেবে সাদা ষাঁড় পালন করা হয়ে থাকে।


title: লেন মাডকস

text: লিওনার্ড ভিক্টর "লেন" মাডকস (; জন্ম: ২৪ মে, ১৯২৬ - মৃত্যু: ১ সেপ্টেম্বর, ২০১৬) ভিক্টোরিয়ার বিকন্সফিল্ড এলাকায় জন্মগ্রহণকারী বিশিষ্ট অস্ট্রেলীয় আন্তর্জাতিক ক্রিকেটার ছিলেন। এছাড়াও, ক্রিকেট প্রশাসক হিসেবেও দায়িত্ব পালন করেছেন লেন মাডকস। ১৯৫৪ থেকে ১৯৫৬ সময়কালে অস্ট্রেলিয়া ক্রিকেট দলের পক্ষে সাতটি টেস্টে অংশ নিয়েছেন। ঘরোয়া প্রথম-শ্রেণীর ক্রিকেটে ভিক্টোরিয়া বুশর‌্যাঞ্জার্স ও তাসমানিয়ার প্রতিনিধিত্ব করেছেন তিনি। দলে তিনি মূলত উইকেট-রক্ষকের দায়িত্বে নিয়োজিত ছিলেন। পাশাপাশি ডানহাতে ব্যাটিংয়েও পারদর্শিতা দেখিয়েছেন।


title: লেন মাডকস

text: জিল ল্যাংলি’র সাথে গ্লাভস ভাগাভাগি করে নিতেন লেন মাডকস। ল্যাংলি আহত হলে তিনি তাঁর স্থলাভিষিক্ত হতেন। কিন্তু, ডন টলন এবং ওয়ালি গ্রাউটের কাছ থেকে প্রচণ্ড চাপের মুখোমুখি হতে হতো তাঁকে। অস্ট্রেলিয়ার অন্যতম সেরা গ্লাভসম্যান হওয়া স্বত্ত্বেও তিনি মাত্র সাতটি টেস্টে অংশ নিতে পেরেছিলেন।


title: লেন মাডকস

text: ১৯৫৬ সালে ম্যানচেস্টারের ওল্ড ট্রাফোর্ডে অনুষ্ঠিত স্বাগতিক ইংল্যান্ডের প্রথিতযশা বোলার জিম লেকারের টেস্টে এক ইনিংসের সবকটি উইকেট লাভের দশম ব্যাটসম্যান হিসেবে এলবিডব্লিউতে আউট হলে তাঁকে মাঠ ছেড়ে চলে আসতে হয়। ‘লেকারের খেলা’ নামে পরিচিত ঐ টেস্টে ১৯ উইকেট দখল করেছিলেন জিম লেকার। বলাবাহুল্য, ইংল্যান্ড ক্রিকেট দলের কাছে তাঁর দল ঐ টেস্টে পরাজিত হয়েছিল।


title: লেন মাডকস

text: প্রথম-শ্রেণীর ক্রিকেট থেকে অবসর নেয়ার পর ক্রিকেট প্রশাসকের ভূমিকায় অবতীর্ণ হন তিনি। কিন্তু, ১৯৭৭ সালের অ্যাশেজ সফরে ৩-০ ব্যবধানে সিরিজ পরাজিত হয় অস্ট্রেলিয়া। এছাড়াও, তাঁর ব্যবস্থাপকীয় কর্মপন্থা নির্ধারণের ফলে বিশ্ব সিরিজ ক্রিকেটে দ্বিধাবিভক্ত হয়ে পড়ে তাঁর নিজ দল।


title: লেন মাডকস

text: রিচার্ড মাডকস নামে তাঁর এক ভাই রয়েছে। তাঁর পুত্র ইয়ানও রিচার্ডের পদাঙ্ক অনুসরণ করে ভিক্টোরিয়ার পক্ষে প্রথম-শ্রেণীর ক্রিকেট খেলেছেন। ২২ আগস্ট, ২০১৫ তারিখে তৎকালীন উদ্বোধনী বামহাতি ব্যাটসম্যান আর্থার মরিসের দেহাবসানের পর তিনিই সর্বাপেক্ষা বয়ষ্ক অস্ট্রেলীয় টেস্ট ক্রিকেটার ছিলেন। পরের মাসে হ্যারল্ড স্ট্যাপলটনের মৃত্যুর পর ও স্বীয় মৃত্যুর পূর্ব-পর্যন্ত তিনিই ছিলেন অস্ট্রেলিয়ার প্রথম-শ্রেণীর ক্রিকেটে জীবিত ব্যক্তি।


title: পারুলিয়া শাহী মসজিদ

text: নরসিংদী সদরের পশ্চিমে পলাশ উপজেলার পারুলিয়া গ্রামে রয়েছে মোগল আমলের অপূর্ব নির্দশন পারুলিয়া দেওয়ান শরিফ মসজিদ। তিন গম্বুজ বিশিস্ট মসজিদটি এই জেলার প্রাচীনতম নির্দশনের মধ্যে অন্যতম। এর প্রবেশ দ্বারের উপরে ফার্সি ভাষায় কবিতার ছন্দে লেখা আছে মসজিদটি নির্মাণের সংক্ষিপ্ত ইতিহাস। মসজিদের পাশেই রয়েছে ঈশা খাঁ'র পঞ্চম অধস্তন পুরুষ দেওয়ান শরীফ খাঁ ও তার স্ত্রী জয়নব বিবির যুগল মাজার। ১৭১৯ খ্রিস্টাব্দে বিবি জয়নব এই তিন গম্বুজ বিশিস্ট মসজিদটি নির্মাণ করেন। ইতিহাস থেকে জানা যায় বর্তমান এই নরসিংদী সম্রাট আকবরের রাজত্বকালে মহেশ্বরদী নামে পরিচিত ছিল। ১৭১৭ খ্রিস্টাব্দে সুবেদার মুর্শিদকুলি খাঁ বংগদেশের সুবেদার নিযুক্ত হলে তার কন্যা জয়নব বিবির সাথে মনোয়ার খাঁ এর পঞ্চম পুত্র শরিফ খাঁ বিবাহ দেন। জামাতাকে উপহার সরুপ এই মহেশ্বরদী পরগানার দেওয়ানী দান করেন। তখন থেকে তিনি দেওয়ান শরিফ খাঁ হিসাবে সমাধিক পরিচিতি লাভ করেন। তার নামে এলাকার নামকরণ হয় শরিফপুর। এই শরিফপুরেই ১৭১৯ খ্রিস্টাব্দে শরিফ খাঁ'র স্ত্রী জয়নব বিবি এই মসজিদটি নির্মাণ করেন। কালের বির্বতনে শরিফপুর নামটি বিলুপ্ত হয়ে পারুলিয়া হলেও কালের সাক্ষী হিসাবে রয়ে গেছে ৩০০ বছরের প্রাচীন মোগল মসজিদটি। যা এখন পারুলিয়া দেওয়ান শরিফ মসজিদ হিসাবে ব্যাপক পরিচিত। এক সময় ব্রহ্মপুত্র নদী দিয়ে বড় বড় পাল উড়িয়ে পালের নৌকা আসা যাওয়া করতো। তখন এলাকাবাসী পালের নৌকা দেখতে নদীর তীরে এবং নৌকায় নদী পারাপার হতো বলে এই এলাকার নামকরণ শরিফপুর থেকে পারুলিয়া হয়ে যায়। একটি মাজার, একটি হুজুরখানা, ৪টি পুকুর তার আশপাশের প্রায় ২০ বিঘা জমি নিয়ে পারুলিয়া মসজিদটি অবস্থিত। ১৮৯৭ সালের ভূমিকম্পে মসজিদের ছাদে ফাটল দেখা দেয়, ধংস হয়ে যায় দেওয়ান সাহেবের কাচারি ঘর ও নায়েব সাহেবের ভবনটি। পরবর্তীতে এই মসজিদটি বেশ কয়েক বার সংস্কার করা হয়। মসজিদের পশ্চিম পাশে এবং পুকুরের পূর্ব তীরে রয়েছে এক গম্বুজ বিশিষ্ঠ সমাধি সৌধ। এই সৌধের ভিতরে পাশাপাশি আছে জয়নব বিবি ও দেওয়ান শরিফ খাঁ'র কবর। ১১২৮ হিজরিতে দেওয়ান শরীফ খাঁ ইন্তিকাল করেন। জয়নব বিবির শেষ ইচ্ছা অনুযায়ী পরের বছর তিনি মারা গেলে স্বামীর পাশেই তাকে দাফন করা হয়। বর্তমানে এই সমাধি সৌধটি জয়নব বিবির মাজার হিসাবে ব্যবহৃত হচ্ছে।


title: অল্প অল্প প্রেমের গল্প

text: অল্প অল্প প্রেমের গল্প ২০১৪ সালে মুক্তিপ্রাপ্ত বাংলাদেশী বাংলা ভাষার প্রণয়ধর্মী কমেডি চলচ্চিত্র। ছায়াছবিটি পরিচালনা করেছেন সানিয়াত হোসেন। এটি তার পরিচালিত প্রথম চলচ্চিত্র। কাহিনী লিখেছেন সানিয়াত হোসেন ও আবদুল্লাহ জহির বাবু এবং চিত্রনাট্য লিখেছেন সানিয়াত হোসেন। শুগার প্রডাকশনের ব্যানারে ছায়াছবিটি প্রযোজনা করেছেন সানিয়াত হোসেন ও এশা ইউসুফ। এতে প্রধান চরিত্রে অভিনয় করেছেন নিলয় আলমগীর, আনিকা কবির শখ, মিশা সওদাগর। এছাড়া অন্যান্য ভূমিকায় অভিনয় করেছেন শম্পা রেজা, শহীদুল আলম সাচ্চু, জয়শ্রী কর জয়া, কাবিলা, আন্না, তাবাসসুম আনিলা হৃদি আরো অনেকে। মিশা সওদাগর এই চলচ্চিত্রটিতে অভিনয় করে ৩৯তম জাতীয় চলচ্চিত্র পুরস্কারে শ্রেষ্ঠ কৌতুক অভিনেতা হিসেবে পুরস্কার অর্জন করেন।


title: অল্প অল্প প্রেমের গল্প

text: ফরিদ চৌধুরী বিষুকে ফোন দিয়ে জানায় যে একটা ছেলে তার মেয়ের বিয়ে ভেঙ্গে দিতে তার বাড়ির দিকে রওয়ানা হয়েছে। তাকে সেই ছেলেকে আটকাতে হবে। বিষুর সাথে চৌধুরীর চুক্তি হয় সে ঐ ছেলে নিলয়কে কিডন্যাপ করবে। যথাসময়ে সে খুঁজে পায় নিলয়কে। নিলয় বিষুর কাছ থেকে পালাতে চায় কিন্তু পারে না। তাই বাধ্য হয়েই বিষুর সাথে তাকে যেতে হয়। বিষু দীর্ঘ ভ্রমণের বিরক্তি কাটানোর জন্য তাকে গান গাইতে বলল। নিলয়ের গানে বিরক্ত হয়ে তাকে গল্প বলতে বলল। নিলয় শুরু করল তার গল্প। তার প্রেমের গল্প।অল্প অল্প প্রেমের গল্প ছায়াছবিটির শ্যুটিং শুরু হয় ২০১১ সালের শেষের দিকে। ২০১৩ সালের জুলাই মাসে প্রায় দেড় বছর পর শ্যুটিং শেষ হয়। ডাবিং ও মুদ্রণের কাজ শেষে ২০১৪ সালের ২৫ মে ছায়াছবিটি বাংলাদেশ চলচ্চিত্র সেন্সর বোর্ডের ছাড়পত্র লাভ করে।


title: অল্প অল্প প্রেমের গল্প

text: অল্প অল্প প্রেমের গল্প ২০১৪ সালের ২৯ আগস্টে মুক্তি পায়। ছায়াছবিটি সারাদেশের ১০০টি প্রেক্ষাগৃহে মুক্তি পায়। ২০১৫ সালের ঈদুল ফিতরের দ্বিতীয় দিন অনলাইন টেলিভিশন পপকর্ন লাইভ এবং গাজী টিভিতে সম্প্রচারিত হয়।


title: অল্প অল্প প্রেমের গল্প

text: অল্প অল্প প্রেমের গল্প ছায়াছবিটির সঙ্গীত পরিচালনা করেছেন শওকত আলী ইমন ও বেলাল খান। আবহ সঙ্গীত পরিচালনা করেছেন ইমন সাহা। গীত রচনা করেছেন শওকত আলী ইমন ও জুলফিকার রাসেল। এছাড়া জাতীয় কবি কাজী নজরুল ইসলাম রচিত "আলগা করোগো খোঁপার বাঁধন" গানটি ব্যবহৃত হয়েছে। গানে কণ্ঠ দিয়েছেন বাপ্পা মজুমদার, দিলশাদ নাহার কনা, তৌসিফ, পুলক।


title: অল্প অল্প প্রেমের গল্প

text: ৩৯তম জাতীয় চলচ্চিত্র পুরস্কার


title: ৭১ এর মা জননী

text: ৭১ এর মা জননী ২০১৪ সালে মুক্তিপ্রাপ্ত বাংলাদেশী বাংলা ভাষার চলচ্চিত্র। ছায়াছবিটি পরিচালনা করেছেন শাহ আলম কিরণ। ছায়াছবিটি বাংলাদেশী লেখক আনিসুল হক রচিত "জননী সাহসিনী ৭১" অবলম্বনে নির্মিত হয়। সরকারী অনুদানপ্রাপ্ত এই ছায়াছবিটি পরিবেশনায় ছিল ইমপ্রেস টেলিফিল্ম। মুক্তিযুদ্ধে অংশগ্রহণকারী বীরাঙ্গনাদের জীবনচিত্র তুলে ধরা হয়েছে এই ছায়াছবিতে। এতে বীরাঙ্গনা জননীর ভূমিকায় অভিনয় করেছেন নিপুণ আক্তার। তার স্বামীর ভূমিকায় অভিনয় করেছেন কণ্ঠশিল্পী খান আসিফ আগুন। এছাড়া অন্যান্য ভূমিকায় অভিনয় করেছেন চিত্রলেখা গুহ, ম ম মোর্শেদ, শাকিল আহমেদ, মিশু চৌধুরী, গুলশান আরা প্রমুখ। ২০১৪ সালের ডিসেম্বর মাসে যুক্তরাষ্ট্রে অনুষ্ঠিত "ইউএস চলচ্চিত্র উৎসব"-এ চলচ্চিত্রটি প্রদর্শিত হয়। ২০১৫ সালের ১৭ মে ছায়াছবিটি কানাডায় অনুষ্ঠিত "টরেন্টো চলচ্চিত্র উৎসব"'-এ প্রদর্শিত হয়। চিত্রলেখা গুহ এই চলচ্চিত্রে অভিনয়ের জন্য ৩৯তম জাতীয় চলচ্চিত্র পুরস্কারে শ্রেষ্ঠ পারশ্বচরিত্রে অভিনেত্রী হিসেবে পুরস্কার অর্জন করেন।


title: ৭১ এর মা জননী

text: জমিলা এক গৃহবধু। তার স্বামী হাশেম শহরে চাকরী করে। অন্ধ শাশুড়ি আর এক ছেলেকে নিয়ে সে গ্রামেই থাকে। ১৯৭১ সালের ৭ মার্চ বঙ্গবন্ধুর রেসকোর্স ময়দানে ভাষণের পর শহরে আন্দোলন শুরু হয়। হাশেম গ্রামে ফিরে আসে। সে গ্রামের লোকজনকে একত্রিত করে যুদ্ধের জন্য। অপরদিকে গ্রামে পাকবাহিনী আসলে রাজাকার কাদের আলী জমিলাকে মেজর সরফরাজের হাতে তুলে দেয়। এক সময় সে ক্যাম্পের অন্যান্য মেয়েদের নিয়ে রুখে দাড়ায় পাক সেনাদের বিরুদ্ধে।৭১ এর মা জননী ছায়াছবিটির শ্যুটিং শুরু হয় ২০১৩ সালের ১৬ জুলাই। ২০১৪ সালের নভেম্বর মাসে ছবিতির শ্যুটিং ও সম্পাদনা শেষ হয় এবং সেন্সর ছাড়পত্রের জন্য জমা দেওয়া হয়।


title: ৭১ এর মা জননী

text: ৭১ এর মা জননী ২০১৪ সালের ২৬ ডিসেম্বর নারায়ণগঞ্জের একটি প্রেক্ষাগৃহে মুক্তি পায়। পরবর্তীতে ২০১৫ সালের ২০ মার্চ দ্বিতীয় বার মুক্তি দেওয়া হয়। ছায়াছবিটি ২০১৬ সালের ২৫ মার্চ তৃতীয় দফায় ঢাকার বসুন্ধরা সিটির স্টার সিনেপ্লেক্স ও যমুনা ফিউচার পার্কের ব্লাকবাস্টার সিনেমাসে মুক্তি দেওয়া হয়।


title: ৭১ এর মা জননী

text: ৭১ এর মা জননী ছায়াছবিটির সঙ্গীত পরিচালনা করেছেন সুজেয় শ্যাম এবং আবহ সঙ্গীত পরিচালনা করেছেন ইমন সাহা। গীত রচনা করেছেন মুনশী ওয়াদুদ। গানে কণ্ঠ দিয়েছেন এন্ড্রু কিশোর ও আফসানা রুনা।


title: ৭১ এর মা জননী

text: ৩৯তম জাতীয় চলচ্চিত্র পুরস্কার


title: রিষভ সিনহা

text: রিশাব সিনহা হলেন ভারতীয় অভিনেতা, যিনি ভারতীয় টেলিভিশনে কাজ করেন। তিনি জি টিভিতে প্রচারিত কবুল হ্যায় নাটকে "আয়ান" চরিত্রে অভিনয় করেছেন। একই সাথে এমটিভি ইন্ডিয়ার "এমটিভি স্প্লিটসভিলা"র প্রতিযোগী ছিলেন। তিনি "কাঁচী" চলচিত্রে নেতিবাচক চরিত্রে অভিনয় করেছেন। রিশাব বিগ বসের নবম আসরের প্রতিযোগী ছিলেন, যেখানে তিনি প্রথম রানার আপ নির্বাচিত হন।


title: প্রিয়া মালিক

text: প্রিয়া ভূষণ মালিক (জন্ম: ৯ জানুয়ারী ১৯৮৯) বড় হয়েছেন ভারতের দেরাদুনে। তিনি ২০১৫-১৬ সালে বিস বস ৯-এর প্রতিযোগী ছিলেন, সেখানে তিনি ৬ষ্ঠ স্থান অধিকার করেন।


title: প্রিয়া মালিক

text: প্রিয়া মালিকের তার বাবা-মার সাথে খুব ঘনিষ্ঠ সম্পর্ক বিদ্যমান। তিনি তার সকল গুরুত্বপূর্ণ সিদ্ধান্তে তার বাবা-মার পরামর্শ গ্রহণ করেন। প্রিয়া দেরাদুনে ছোটবেলা অতিবাহিত করেন। তিনি দিল্লি বিশ্ববিদ্যালয় হতে ইংরেজিতে স্নাতক শেষ করেন। পরে ২০০৮ সালে তিনি শিক্ষার্থী ভিসার মাধ্যমে অস্ট্রেলিয়ায় পারি জমান। তিনি সেখানে শিক্ষকতায় স্নাতকোত্তর অর্জন করেন। অস্ট্রেলিয়ার বিগ ব্রাদারে প্রবেশ করার পূর্বে "আওয়ার লেডি অফ সেক্রেদ হার্ট"-এ শিক্ষকতা করতেন।


title: প্রিয়া মালিক

text: প্রিয়া ২০০৮ সালের এপ্রিলে তার দীর্ঘ সময়ের প্রেমিক ভুশান মালিককে বিবাহ করেন।


title: প্রিয়া মালিক

text: প্রিয়া একজন মাধ্যমিক স্কুল শিক্ষক ছিলেন। তিনি বেশ কয়েকটি টেলিভিশন প্রতিযোগিতায় প্রতিযোগিতা করেছেন। ২০১৪ সালে প্রিয়া অস্ট্রেলিয়ার বিগ ব্রাদারের একজন প্রতিযোগী ছিলেন, যেখানে ফাইনালিস্ট হয়েছিলেন। এরপর তিনি ভারতে ফিরে আসেন এবং কালারস টিভিতে সম্প্রচারিত বিগ বস ৯-এ একজন ওয়াইল্ড কার্ড হিসেবে প্রবেশ করেন। তিনি সেখানে একজন শক্তিশালী প্রতিযোগী ছিলেন।


title: কোশী নদী

text: কোশী, কোশি অথবা কোসী (, , ) সপ্তকোশী (, ) হল ভারত ও নেপালের মধ্যদিয়ে বাহিত একটি গুরুত্বপূর্ণ নদী। নদীটি নেপাল এর উত্তরে নেপাল-তিব্বত সীমান্তের কাছে নেপালর হিমালয় পর্বত থেকে উৎপন্ন হয়েছে। নদীটি সাতটি প্রধান জলধার বা নদী থেকে উৎপন্ন হয়েছে। এই নদী গুলি দুধ কোশী, সোন কোশী, অরুন কোশী, প্রভৃতি। এগুলিকে একত্রে সপ্ত কোশীও বলে। নদীটি নেপালের মধ্য প্রবাহীত হয়ে ভারতের বিহার রাজ্যে প্রবেশ করে। এর পর নদীটি বিহারে সমভূমি অতিক্রম করে গঙ্গা নদীতে মিলিত হয়েছে।


title: কোশী নদী

text: নদীটির মোট দৈর্ঘ্য ৭২০ কিলোমিটার ও অববাহিকা এলাকার আয়তন ৭৪,০০০ বর্গ কিলোমিটার। এই অববাহিকার বেশির ভাগ এলাকা বিহার রাজ্যেই অবস্থিত।


title: চম্বল নদী

text: চম্বল নদী হল যমুনা নদীর প্রধান উপনদী এবং এটি বৃহত্তম গঙ্গা অববাহিকার অংশ। নদীটি মধ্য প্রদেশ রাজ্যে উৎপন্ন হয় এবং মধ্যপ্রদেশ ও রাজস্থানের মধ্য দিয়ে প্রবাহিত হয়ে উত্তর প্রদেশে এসে যমুনা নদীর সঙ্গে মিলিত হয়।


title: চম্বল নদী

text: এটি একটি কিংবদন্তী নদী এবং প্রাচীন শাস্ত্রে উল্লেখ পাওয়া যায় নদীটির। মধ্যপন্থী চম্বল মধ্যপ্রদেশে বিন্দু পর্বতের দক্ষিণ ঢালে ইন্দোরের কাছাকাছি মওয়া নগরের দক্ষিণে জনপদের উৎপত্তি ঘটিয়েছে। চম্পল এবং তার উপনদী উত্তরপশ্চিমাঞ্চলীয় মধ্যপ্রদেশের মালওয়া অঞ্চলটি নিষ্কাসন করে আর তার উপনদী, বানস, আরাবল্লি পাহাড়ের দক্ষিণ-পূর্বাঞ্চলের রাজস্থানকে নিশষ্কাসন করে। এটি ঝাড়খণ্ড ও ইতাওয়া জেলার সীমান্তে উত্তর প্রদেশের ভারেহের পাসনাদায় চম্পল, কৌরি, যমুনা, সিন্ধু, পাহুজে সহ পাঁচটি নদীর একটি মিলন শেষ করে।


title: চম্বল নদী

text: চাম্বাল নদী দূষণ মুক্ত বলে বিবেচিত হয় এবং একটি আশ্চর্যজনক নদী ফেনাল সমাবেশ ঘটে । কুমিরের ২ প্রজাতি - মগর এবং ঘরিয়াল সহ, ৮ টি প্রজাতি কচ্ছপ, মসৃণ-প্রলিপ্ত বাটি, গ্যকেটেটিক নদী ডলফিন, স্কিমার্স, কালো-বেল্ড টিয়ার , স্রষ্টা ক্রেনস এবং কালো ঘাড়ের স্টর্কস, প্রভৃতি প্রাণী রয়েছে নদীটিতে।


title: চম্বল নদী

text:
৯৬০ কিলোমিটার (৬০০ মাইল) দীর্ঘ চম্বল নদী মধ্যপ্রদেশের ইন্দোর জেলার মহোয় থেকে ১৫-কিলোমিটার (৯.৩ মাইল) দক্ষিণ-পশ্চিমে মধ্যপ্রদেশ রাজ্যের বিন্দ্যজর্বতের উত্তর ঢালে সিংকার চৌরি শিলার থেকে উৎপত্তি, প্রায় ৮৪৩ মিটার (২৭৬৬ ফুট) উচ্চতায়। নদীটি প্রায় ৩৪৬ কিলোমিটার (২১৫ মাইল) - মধ্যপ্রদেশ (এম.পি.) এর মধ্য দিয়ে উত্তর দিকে প্রবাহিত হয় এবং তারপর রাজস্থানের মাধ্যমে ২২৫ কিলোমিটার (১৪০ মাইল) জন্য সাধারণত উত্তর-পূর্ব দিকের দিক দিয়ে প্রবাহিত হয়। এর পর চম্বল মধ্যপ্রদেশ ও রাজস্থান মধ্যে আবার ২১৭ কিলোমিটার (১৩৫ মাইল) প্রবাহিত হয়। রাজস্থান ও উত্তপ্রদেশের মধ্যে ১৪৫ কিলোমিটার (৯০ মাইল) প্রবাহিত হয়। এর পর এটি উত্তরপ্রদেশে প্রায় ৩২ কিলোমিটার (২০ মাইল) প্রবাহিত হয় জালান জেলার যমুনা নদীর তীরে ১২২ মিটার (৪০০ ফুট) উচ্চতায় গঙ্গা নদী ব্যবস্থার একটি অংশ হিসাবে গঙ্গায় মিলিত হয়।
উৎস থেকে যমুনা নদীর সাথে তার মিলন পর্যন্ত, চম্বাল প্রায় ৭৩২ মিটার (১,৪০২ ফুট) -এর পতন ঘটে। এর মধ্যে, প্রায় ৩০৫ মিটার (১,০০১ ফুট) তার উৎস থেকে প্রথম 16 কিলোমিটার (9.9 মাইল) নাগালের মধ্যে। এটি পরবর্তী ৩৩৮ কিলোমিটার (২১০ মাইল) মধ্যে অন্য ১৯৫ মিটার (৬৪০ ফুট) পতন ঘটে, যেখানে এটি চৌরাষিগড় ফোর্ট অতিক্রম করে। চুরাসীগড় ফোর্ট থেকে কোটা শহর পর্যন্ত ৯৭ কিলোমিটার (৬০ মাইল) প্রবাহের সময়, নদীটির অন্যটি ৯১ মিটার (২98 ফুট) পতন ঘটে। বাকি ৫২৩ কিলোমিটার (৩২৫ মাইল) প্রবাহে জন্য নদীটি মালয়া মালভূমির সমতল ভূখণ্ডের মধ্য দিয়ে অতিক্রম করে এবং পরে গাঙ্গেয় সমভূমির গড় পতন ০.২১ মিটার/কিলোমিটার।


title: কালনা মহকুমা

text: কালনা মমহকুমা ভারতীয় রাজ্য পশ্চিমবঙ্গের পূর্ব বর্ধমান জেলার একটি মহকুমা। এই মহকুমাটিতে কালনা মিউনিসিপালিটি সহ পাঁচটি ব্লক যথা, কালনা ১, কালনা ২, মন্তেশ্বর, পূর্বাস্থলী ১, পূর্বাস্থলী ২। উক্ত পাঁটি ব্লকে ৪৭টি গ্রাম পঞ্চায়েত এবং ছয়টি জনগণনা নগর বা সেন্সাস টাউন আছে। মহকুমার সদরদপ্তর কালনায় অবস্থিত।


title: হাজার চুরাশির মা

text: হাজার চুরাশির মা হল র‍্যামন ম্যাগসাইসাই পুরস্কার বিজয়ী সাহিত্যিক মহাশ্বেতা দেবী রচিত একটি বাংলা উপন্যাস। এই উপন্যাসটি ১৯৭৪ সালে প্রকাশিত হয়। ১৯৭০-এর দশকে ভারতের পশ্চিমবঙ্গ রাজ্যের নকশাল আন্দোলনের প্রেক্ষাপটে এই উপন্যাসটি রচিত হয়।


title: হাজার চুরাশির মা

text: "হাজার চুরাশির মা" হল এমন এক মায়ের (সুজাতা) গল্প যাঁর ছেলেকে (ব্রতী) তার আদর্শের জন্য রাষ্ট্র পাশবিকভাবে হত্যা করে। লাশকাটা ঘরে ব্রতীর লাশের নম্বর ছিল ১০৮৪। তা থেকেই উপন্যাসের নামকরণ করা হয়েছে। ব্রতী শ্রেণিশত্রু, রাষ্ট্রের সহকারী ও পার্টির অভ্যন্তরে প্রতি-বিপ্লবীদের ক্রমাগত নির্মমভাবে হত্যা করার পক্ষপাতী ছিল। গল্পটি শুরু হয়েছে ব্রতীর মৃত্যুবার্ষিকীর দিন। সুজাতা ব্রতীর জন্ম থেকে তাঁর ছেলের স্মৃতিচারণা করছেন। তাঁর সঙ্গে ব্রতীর এক ঘনিষ্ঠ সহকর্মীর দেখা হয় এবং তিনি ব্রতীর বিপ্লবী মানসিকতার বিচার করতে চেষ্টা করেন। সমগ্র উপন্যাসে তাঁকে একজন কঠোর মানসিকতার নারী হিসেবে চিত্রিত করা হয়েছে। তিনি সকল প্রতিকূলতার বিরুদ্ধে যুদ্ধ করে গিয়েছেন। তাঁকে পরামর্শ দেওয়া হয়েছে, তিনি যেন তাঁর ছেলেকে ভুলে যান। কারণ, তাঁর ছেলের মতো লোকেরা “ক্যানসারাস গ্রোথ অন দ্য বডি অফ ডেমোক্রেসি”। বহু বছর পরে সুজাতা এই ভেবে শান্তি পান যে, রাজনৈতিক অশান্তিতে তাঁর ছেলের মৃত্যু প্রায় কোনও ঘরকেই ছাড়েনি। "হাজার চুরাশির মা" উপন্যাসে মানবিক কাহিনির সেই সব অন্য মুখগুলিকে চিত্রিত করা হয়েছে, যেগুলির উৎস বাংলার যুবসমাজের অশান্ত রাজনৈতিক অ্যাডভেঞ্চার। যতদিন না কমিউনিস্ট পার্টি সরকার গঠন করে, ততদিন এই যুবসমাজকে নির্মমভাবে দমন করেছিল সরকার। তারপর কমিউনিস্ট সরকার তার বিরোধী শক্তিকে নির্মমভাবে দমন করে।১৯৯৮ সালে গোবিন্দ নিহালনি এই উপন্যাসটি অবলম্বনে হিন্দিতে "হাজার চৌরাসি কি মা" নামে একটি চলচ্চিত্র নির্মাণ করেন। চলচ্চিত্রটি শ্রেষ্ঠ কাহিনিচিত্র বিভাগে জাতীয় চলচ্চিত্র পুরস্কার অর্জন করেছিল।


title: হাজার চুরাশির মা

text: ১৯৯৬ সালে মহাশ্বেতা দেবী এই উপন্যাসটির জন্য জ্ঞানপীঠ পুরস্কার পেয়েছিলেন। দক্ষিণ আফ্রিকার স্বাধীনতা সংগ্রামী ও রাষ্ট্রপতি নেলসন ম্যান্ডেলা তাঁর হাতে এই পুরস্কারটি তুলে দেন।


title: মীর কাসেম আলী

text: মীর কাসেম আলী (৩১ ডিসেম্বর ১৯৫২ - ৩ সেপ্টেম্বর ২০১৬) ছিলেন বাংলাদেশের একজন ব্যবসায়ী তথা রাজনীতিবিদ ও জামায়েতে ইসলামী বাংলাদেশের অন্যতম নেতা। ২০১৪ সালের ২রা ডিসেম্বর বাংলাদেশের স্বাধীনতা যুদ্ধে মানবতার বিরুদ্ধে অপরাধের জন্য আন্তর্জাতিক অপরাধ ট্রাইবুনাল তাকে মৃত্যুদণ্ড প্রদান করে। ২০১৬ সালের ৩ সেপ্টেম্বর কাশিমপুর কেন্দ্রীয় কারাগারে ফাঁসিতে ঝুলিয়ে তাকে মৃত্যুদন্ড দেয়া হয়।


title: মীর কাসেম আলী

text: পিতা তৈয়ব আলী ও মাতা রাবেয়া বেগমের দ্বিতীয় সন্তান মীর কাসেম আলী ১৯৫২ সালের ৩১শে ডিসেম্বর মানিকগঞ্জ জেলার হরিরামপুর উপজেলার চালা গ্রামে জন্মগ্রহণ করেন। কাসেম ছিলেন মুক্তিযুদ্ধের সময়কার আধা-সামরিক বাহিনী আলবদরের তৃতীয় প্রধান নেতা যারা যুদ্ধের সময় পাকিস্তানি সেনাবাহিনীকে সমর্থন করেছিলো ও তাদের হয়ে গণহত্যা, লুণ্ঠনসহ মানবতার বিরুদ্ধে বিভিন্ন অপরাধে লিপ্ত ছিল। তিনি বাংলাদেশের স্বাধীনতা পরবর্তী সময়ে বাংলাদেশ জামায়েতে ইসলামীর প্রধান অর্থ জোগানদাতা ছিলেন। দলটি স্বাধীনতা যুদ্ধের সময় সরাসরি বাংলাদেশের স্বাধীনতার বিরোধিতা করেছিল।


title: মীর কাসেম আলী

text: মীর কাসেম আলী ইসলামী ব্যাংকের পরিচালক ছিলেন। তিনি দিগন্ত মিডিয়া গ্রুপেরও চেয়ারম্যান ছিলেন যেটি দিগন্ত টেলিভিশন পরিচালনা করত। এছাড়াও তিনি ইবনে সিনা ট্রাস্টের প্রতিষ্ঠাতা ও রাবিতা আল-আলম আল ইসলাম নামের এনজিও-এর পরিচালক। এসবের বাইরে তিনি ‘ইন্ড্রাস্টিয়ালিস্ট অ্যান্ড বিজনেসম্যান ওয়েলফেয়ার ফাউন্ডেশন, আল্লামা ইকবাল সংসদ, ইসলামীক ইউনিভার্সিটি অব চিটাগং, দারুল ইহসান ইউনিভার্সিটি ও সেন্টার ফর স্ট্রেটেজি ও পিস স্টাডিস-এর পরিচালনা পর্ষদের সাথে যুক্ত ছিলেন।


title: মীর কাসেম আলী

text: ১৯৭১ সালে মীর কাসেম চট্টগ্রাম কলেজের পদার্থবিজ্ঞানের ছাত্র ছিলেন। সাথে সাথে তিনি চট্টগ্রাম ছাত্র সংঘেরও সভাপতি ছিলেন। একই বছরের ৬ই নভেম্বর তিনি পাকিস্তান ইসলামী ছাত্র সংঘের প্রাদেশিক কার্যনির্বাহী কমিটিতে যুক্ত হন। পরবর্তীতে পূর্ব পাকিস্তান ইসলামী ছাত্র সংঘের সম্পাদক নির্বাচিত হন। স্বাধীনতা যুদ্ধের সময় ইসলামী ছাত্র সংঘের সদস্যদের নিয়ে গঠিত হয় আধা-সামরিক বাহিনী আলবদর। যারা পাকিস্তান সেনাবাহিনীকে সহায়তা করত ও বাঙালি স্বাধীনতাকামীদের উপর নির্যাতন করত। মীর কাসেম ছিলেন সেসময়কার আলবদরের তৃতীয় প্রধান ব্যক্তি। যুদ্ধের সময় চট্টগ্রাম আলবদর শাখা আন্দরকিল্লার মহামায়া ভবনটি একটি হিন্দু পরিবারের কাছ থেকে দখল করে ও নাম পরিবর্তন করে ডালিম হোটেল নামকরণ করা হয়। সেসময় ডালিম হোটেল নামের এই ভবনটি ইন্টারোগেশন ও ডিটেনশন সেন্টার হিসেবে ব্যবহার করা হতো। মীর কাসেমের বিচারের সময় মুক্তিযোদ্ধা জাহাঙ্গীর আলম চৌধুরী ও সাইদ মোহাম্মদ ইমরান সাক্ষ্য দেন যে, এটি মূলত মুক্তিবাহিনীর সদস্যদের জন্য নির্যাতন কেন্দ্র ও জেলখানা হিসেবে ব্যবহার করা হয়েছে। মুক্তিবাহিনীর সদস্য জসিম, তনু ও রঞ্জিত দাশ এখানে নিহত হন বলেও সাক্ষ্যে উঠে আসে। প্রত্যক্ষদর্শীদের বর্ণনা অনুসারে মীর কাসেম যখন ভবনটিতে আসতেন তখন পাহারাদাররা বলতো, !মীর কাসেম এসেছে, কমান্ডার এসেছে”।


title: আস্‌কে পিঠে

text: আস্‌কে পিঠে বা আস্কে পিঠে বাংলাদেশ ও পশ্চিমবঙ্গে বহুল প্রচলিত একটি পিঠে। এটি "ঢাকা পিঠে", "চিতুই পিঠে", "চিকুই পিঠে" ও "সরা পিঠে" নামেও পরিচিত। সম্ভবতঃ বর্ণবিপর্যয়ের ফলে 'আক্‌সে' থেকে বর্তমান বানান আস্‌কে বা আস্কে হয়েছে। আস্‌কে পিঠে অনেকটা দক্ষিণ ভারতীয় ইডলির মত। পৌষ সংক্রান্তিতে আস্‌কে পিঠে প্রস্তুত করা হয়। আস্‌কে পিঠে সাধারণতঃ গুড় সহযোগে খাওয়া হয়, কিন্তু অঞ্চলভেদে ছোলার ডাল, কই মাছের ঝোল এমনকি মাংসের ঝোল সহযোগেও খাওয়া হয়। ইতিহাসবিদ তপন রায়চৌধুরী আস্‌কে পিঠের জনপ্রিয়তাকে বিফস্টেকের সাথে তুলনা করেছেন। বিদেশে যেমন বিফস্টক জনপ্রিয় তেমনই বাংলায় এই পিঠে জনপ্রিয় ছিল।


title: আস্‌কে পিঠে

text: বিভিন্ন পূজো-পার্বণে বাংলার ঘরে-ঘরে এই পিঠে বানানোর রীতি মধ্যযুগ থেকেই চলে আসছে।


title: আস্‌কে পিঠে

text: আস্‌কে পিঠের মূল উপকরণ আধাসেদ্ধ চালের গুঁড়ো। অন্যান্য উপকরণ হল জল, লবণ ও সামান্য সরষের তেল। আস্‌কে পিঠের প্রস্তুতিতে সাধারণতঃ বিশেষ একপ্রকার মাটির সরা ও তার উপর ঢাকা দেওয়ার জন্য আর একপ্রকার অপেক্ষাকৃত ছোট মাটির সরা ব্যবহৃত হত। পরবর্তীকালে পেতলের সরা, অ্যালুমিনিয়ামের হাঁড়ির নিম্নাংশেরও ব্যবহার শুরু হয়।


title: আস্‌কে পিঠে

text: প্রথমে চালের গুঁড়ো ঈষদুষ্ণ জলে মিশিয়ে নেওয়া হয়। মিশ্রণে অল্প নুন দেওয়া হয়। তারপর প্রথম সরাটিতে হাল্কা করে সরষের তেল লেপে তাতে চাল গুঁড়ো ও জলের মিশ্রণটি ঢালা হয়। মিশ্রণটি সরার যে অংশটি ধারণ করে তার ব্যাস দ্বিতীয় সরার থেকে অপেক্ষাকৃত কম রাখা হয়। এরপর দ্বিতীয় সরাটি দিয়ে মিশ্রণটিকে ঢেকে সরা দু'টিকে উনুনে বসিয়ে দেওয়া হয়। দেড় থেকে দুই মিনিট হাল্কা জাল দিয়ে সরাগুলি নামিয়ে নেওয়া হয়। আস্‌কে পিঠে প্রস্তুতিতে হাল্কা জাল দেওয়ার ব্যাপারে পশ্চিমবঙ্গের নদীয়া জেলায় একটি ছড়া প্রচলিত আছে - উলি লো উলি / নরম জালে আস্‌কে পিঠে / খর জালে পুলি। জাল দেওয়ার সময় কখনো কখনো উপর থেকে জলের ছিটেও দেওয়া হয়। সরার নীচে তেল দেওয়ার ফলে তা সহজেই খুন্তি দিয়ে তুলে ফেলা যায়। এইভাবে এক একবারে একটি করে আস্‌কে পিঠে প্রস্তুত করা হয়।


title: আস্‌কে পিঠে

text: আস্‌কে পিঠে গুড় দিয়ে খেতে ভালো লাগে অথবা দুধ গুড় জ্বাল দিয়ে তার মধ্যে ডুবিয়ে রেখেও খাওয়া যায়।


title: অ্যান্ড্রু জেসার্স

text: অ্যান্ড্রু কার্লিস জেসার্স (; জন্ম: ১১ মার্চ, ১৯৬৭) দক্ষিণ অস্ট্রেলিয়ার মেডিনডাই এলাকায় জন্মগ্রহণকারী অস্ট্রেলিয়ার সাবেক আন্তর্জাতিক ক্রিকেটার। অস্ট্রেলিয়া ক্রিকেট দলের অন্যতম সদস্য ছিলেন অ্যান্ড্রু জেসার্স। মূলতঃ দীর্ঘদেহী ডানহাতি ফাস্ট বোলাররূপে দলে ভূমিকা রেখেছেন। ১৯৮৭ সালে প্রথমবারের মতো বিশ্বকাপ জয়ী অস্ট্রেলিয়া দলের সদস্যরূপে খেলেন।


title: অ্যান্ড্রু জেসার্স

text: লাতভীয় অবকাঠামো কর্মীর সন্তান তিনি। খুব দ্রুততম সময়েই প্রথম-শ্রেণীর ক্রিকেটের সাথে জড়িত হন। ১৯৮৪ সালের শেষদিকে তাসমানিয়ার বিপক্ষে খেলার জন্য ১৭ বছর ২৫৬ দিন বয়সে দক্ষিণ অস্ট্রেলিয়ার সদস্যরূপে অন্তর্ভুক্ত হন। মারডেন হাইস্কুলের ছাত্র থাকাকালীন এক বছরেরও কম সময় গ্রেড ক্রিকেটে অংশ নেন। শেফিল্ড শিল্ডে অভিষেক মৌসুমেই প্রতিপক্ষ ভিক্টোরিয়ার বিপক্ষে মূল্যবান ৮৫ রানসহ ৬/৭৬ লাভ করে অলরাউন্ড নৈপুণ্য প্রদর্শন করেন। মাত্র ১২ গড়ে ১১ উইকেট নিয়ে সীমিত ওভারের ক্রিকেটে তার অন্তর্ভুক্তির সম্ভাবনা বাড়ায়। ২১ বছরের মধ্যেই একমাত্র ব্যক্তি হিসেবে শতাধিক প্রথম-শ্রেণীর উইকেট পেয়েছেন তিনি। ফলশ্রুতিতে ১৯৮৪-৮৫ মৌসুমে শ্রীলঙ্কা ও ভারত সফরের জন্য অস্ট্রেলিয়ার অনূর্ধ্ব-১৯ দলের সদস্য মনোনীত হন।